
Käesolev K- Marxi teose «Filosoofia viletsus. Vastus hr. Proud-honi «Viletsuse 
filosoofiale»» eestikeelne väljaanne on tõlgitud «Karl Marx, Misere de la Philosophie. 
Reponse ä la Philosophie de la Misere de M. Proudhon, Editions sociales, Paris 1961» 
järgi, F. EngeLsi eessõna esimesele saksakeelsele väljaandele «Karl Marx u. Friedrich 
Engels, Werke, Bd. 21, Dietz Verlag, Berlin 1962» Ik. 175—187 järgi ja F. Engelsi 
eessõna teisele saksakeelsele trükile «Karl Marx u. Friedrich Engels, Werke, Bd. 4, 
Dietz Verlag, Berlin 1959» Ik. 569 järgi. 

Lisades äratoodud K- Marxi «Kone vabakaubanduse küsimusest» on tõlgitud 
ülalnimetatud prantsuskeelse väljaande järgi ja väljavõte teosest «Poliitilise ökonoomia 
kriitikast» «Karl Marx u. Friedrich Engels, Werke, Bd. 13, Dietz Verlag, Berlin 1964» 

toimetusel ilmunud K- Marxi ja F. Engelsi Teoste teise venekeelse väljaande vastavaid 

Viimatinimetatud 
MARKSISMI-LENIN ISMI INSTITUUDILT 


K. Marxi teos «Filosoofia viletsus. Vastus hr. Proudhoni «Viletsuse filosoofiale»» 
avaldatakse käesolevas väljaandes K. Marxi ja F. Engelsi Teoste 2. väljaande 4. köite, 
1955. a., teksti järgi. F. Engelsi poolt esimesele saksakeelsele väljaandele ja teisele 
saksakeelsele trükile (1885. a. ja 1892. a.) kirjutatud eessõna tõlget on originaaliga 
uuesti võrreldud ja täpsustatud. 

«Lisades» avaldatakse K. Marxi töö «Kõne vabakaubanduse küsimusest», väljavõte 
teosest «Poliitilise ökonoomia kriitikast» ja kiri J. B. Schweitzerile Proudhoni kohta 24. 
jaanuarist 1865. Need tööd võttis F. Engels omal ajal «Filosoofia viletsuse» 1885. aasta 
ja 1892. aasta saksakeelsesse väljaandesse täiendava materjalina. «Lisades» on ära 
toodud ka K- Marxi kiri P. V. Annenkovile 28. detsembrist 1846, mis sisuliselt 
«Filosoofia viletsusega» ühte kuulub. «Lisades» avaldatud tööd on paigutatud 
kronoloogilises järjekorras, vastavalt nende kirjutamise ajale. Väljaanne on varustatud 
teatmelist laadi märkustega ja nimede registriga. 


väljaanne on ka teatmelist laadi märkuste ja nimede registri aluseks. 
NLKP Keskkomitee Marksismi-leninismi Instituut 


K. MARX FILOSOOFIA VILETSUS 


TA ST SMG Avaldatud 1847. aasta teksti järgi, 
Kirjutatud 1847. aasta esimesel poolel. kusjuures on arvesse võetud 1835. a. ja 
Esmakordselt avaldatud eri raamatuna 1892. a. saksakeelses ning 1896. a. 

Pariisis ja Brüsselis 2847. aastal. prantsuskeelses väljaandes tehtud 


Allkiri: Karl Marx parandused. Tõlge prantsuse keelest 

F. ENGELSI EESSÕNA ESIMESELE SAKSAKEELSELE 
VALJAANDELE 


Käesolev teos on kirjutatud 1846.—1847. aasta talvel, sel ajal, kui Marx oli oma uue 
ajaloolise ja majandusliku käsitusviisi põhijooned endale juba lõplikult selgeks teinud. 
Proudhoni raamat «Majanduslike vastuolude süsteem ehk Viletsuse filosoofia»2, mis oli 
äsja ilmunud, võimaldas Marxil arendada neid põhijooni vastukaaluks selle mehe 
vaadetele, kes siitpeale tõusis tolleaegsete prantsuse sotsialistide hulgas kõige tähtsamale 
kohale. Sellest ajast, kui nad teineteisega Pariisis tihtilugu terved ööd läbi majan- 
dusteaduse küsimuste üle vaidlesid, olid nende teed järjest rohkem lahku läinud; 
Proudhoni raamat näitas, et nüüd oli nende vahele tekkinud juba ületamatu lõhe; seda 
polnud tol korral võimalik ignoreerida; ja selles oma vastuses konstateeriski Marx 
lõplikku lahkulöömist. 

Marxi üldise hinnangu Proudhoni kohta leiab lugeja sellele eessõnale järgnevast 
artiklist*, mis ilmus 1865. aastal Berliini ajalehe «Social-Demokrat» 16., 17. ja 18. 
numbris. See oli ainus artikkel, mille Marx nimetatud ajalehele kirjutas; härra von 
Schveitzeri peagi ilmnenud katsed seda ajalehte feodaalide ja valitsuse sõiduvette juhtida 
sundisid meid juba mõne nädala pärast avalikult teatama, et me kaastööst loobume. 

Saksamaale on käesolev teos just praegusel momendil nii tähtis, nagu Marx seda ise 
kunagi aimata ei osanud. Kuidas olekski ta võinud teada, et sihtides Proudhoni pihta, 
tabab ta Rodbertust, tänapäeva karjeristide ebajumalat, keda ta siis isegi nime järgi ei 
tundnud? 

Siin pole õige koht pikemalt peatuda Marxi ja Rodbertuse suhetel; selleks avaneb mul 
õige varsti hea võimalus3. Siinkohal ütlen 


* Vt. käesolev väljaanne, Ik. 155—161. Toini. 

ainult niipalju, et kui Rodbertus süüdistab Marxi selles, et viimane olevat teda 
«riisunud», olevat «oma «Kapitalis» päris kenasti ära kasutanud tema teost 
«Tundmisest»4, teda ennast tsiteerimata», siis laskub ta küll laimuni, mis on seletatav 
ainult tunnustamata geeniuse tusatujuga ja sellega, et ta teab üllatavalt vähe kõigest väl- 
jaspool Preisimaad toimuvast, eriti aga sotsialistlikust ja majan-dusteadusükust 
kirjandusest. Ei need süüdistused ega ka Rodbertuse vastnimetatud teos pole kunagi 
Marxi silma alla sattunud; Rodbertuse , töödest tundis ta üldse ainult kolme «Sotsiaalset 
kirja»5, ja nendegagi ei saanud ta kuidagi enne 1858. või 1859. aastat tutvuda. 

Hoopis suurema õigusega kinnitab Rodbertus neis kirjades, et ta on «Proudhoni 
konstitueeritud väärtuse» avastanud juba enne Proudhoni; ometi eksib ta aga sealjuures 
jällegi, kui ta kiidab end olevat selle väärtuse esimene avastaja. Igatahes käib meie 
teoses sisalduv kriitika niisiis ka Rodbertuse kohta ja see sunnib mind lühidalt peatuma 
tema «põhjapaneval» raamatukesel «Meie riigi majandusliku korra tundmisest», 1842, 
nimelt sellepärast, et see raamatuke, mis sisaldab (jällegi ebateadlikult) Weitlingi 
kommunismi, antitsipeerib ka Proudhoni. 

Kuivõrd tänapäeva sotsialism, suunast sõltumata, lähtub kodanlikust poliitilisest 
ökonoomiast, võtab ta peaaegu eranditult omaks Ricardo väärtusteooria. Mõlemast 
teesist, mida Ricardo 1817. aastal juba oma «Põhialuste»” esimestel lehekülgedel 
proklameeris: 1) et iga kauba väärtuse määrab ainuüksi ja eranditult tema tootmiseks 
vajalik tööhulk ja 2) et kogu ühiskondliku töö produkt jaotub kolme klassi vahel: 
maaomanike (rent), kapitalistide (kasum) ja tööliste (palk) vahel, — neist mõlemast 
teesist hakati Inglismaal juba 1821. aastast alates tegema sotsialistlikke järeldusi, 


mõnikord nii teravaid ja resoluutseid, et see kirjandus, mis käesoleval ajal on peaaegu 
unustatud ja mille Marx suuremalt osalt alles uuesti avastas, jäi kuni «Kapitali» 
ilmumiseni ületamatuks. Kuid sellest räägime teine kord. Niisiis, kui Rodbertus tegi 
neist mõlemast teesist 1842. aastal omakorda sotsialistlikke järeldusi, siis oli see 
sakslase kohta tol ajal kindlasti väga oluline edusamm; uueks avastuseks võis seda 
pidada aga äärmisel juhul ainult Saksamaal. Kritiseerides Proudhoni, kes kannatas 
niisamasuguse ettekujutuse all, näitas Marx, kui vähe uut sellises Ricardo teooria 
rakendamises oli. 

«Igaüks, kes vähegi tunneb poliitilise ökonoomia arengut Inglismaal, teab kindlasti, et 
peaaegu kõik selle maa sotsialistid on eri aegadel teinud ettepanekuid Ricardo teooria 
võrdsustavaks (s. o. sotsialistlikuks)1 rakendamiseks. Me võime nimetada 

hr. Proudhonile järgmisi teoseid: Hodgskin, «Poliitiline ökonoomia», 18277; William 
Thompson, «Uurimus rikkuse jaotamise printsiipide kohta, mis inimeste õnnele kõige 
enam kaasa aitavad», 1824; T. R. Edmonds, «Praktiline, moraalne ja poliitiline ökonoo- 
mia», 18 8° ete. ete, ja kas või neli lehekülge veel etceteraid. Me piirdume sellega, et 
anname sõna vaid ühele inglise kommunistile,' Brayle. Me toome ära tähtsamad kohad 
tema väljapaistvast teosest «Tööle osaks saanud ülekohus ja selle kõrvaldamise 
abinõud», Leeds 18399»2. Suure osa Rodbertuse prioriteeditaotlustest kõrvaldavad juba 
needki Bray tsitaadid, mida Marx selles raamatus toob. 

Tol ajal ei olnud Marx veel kordagi käinud Briti Muuseumi lugemissaalis. Peale Pariisi 
ja Brüsseli raamatukogude, peale minu raamatute ja väljakirjutuste oli ta läbi vaadanud 
ainult need raamatud, mis olid saadaval Manchesteris meie ühise kuuenädalase 
Mglismaa-reisi ajal 1845. aasta suvel. * Kõnesolev kirjandus ei olnud seega 40-ndatel 
aastatel sugugi veel nii raskesti kättesaadav kui võib-olla praegu. Kui see kirjandus 
sellest hoolimata Rodbertusele ikka tundmatuks jäi, siis on see ainuüksi Rodbertuse prei- 
siliku provintsiaalse piiratuse süü. Ta on spetsiifiliselt preisi sotsialismi tõeline rajaja ja 
teda ongi nüüd lõpuks selleks pidama hakatud. 

Rodbertust ei jäetud aga rahule isegi tema armsal Preisimaal. 1859. aastal ilmus 
Berliinis Marxi raamat «Poliitilise ökonoomia kriitikast, esimene vihik». Vastuväidete 
hulgas, mida majandusteadlased Ricardo vastu esitavad, tuuakse seal teise vastuväitena 
järgmist — Ik. 40: 

«Kui produkti vahetusväärtus võrdub produktis sisalduva tööajaga, siis võrdub 
tööpäeva vahetusväärtus tööpäeva produktiga. Teisiti öeldes peab palk võrduma töö 
produktiga. Tegelikult aga on lugu vastupidi.» Marx lisab sellele järgmise märkuse: 
«Sellest vastuväitest, mida majandusteadlased** olid esitanud Ricardo vastu, haarasid 
hiljem kinni sotsialistid. Eeldades valemi teoreetilist õigsust, panid nad praktikale süüks, 
et see on teooriaga vastuolus, ning kutsusid kodanlikku ühiskonda praktiliselt rakendama 
tema teoreetilise printsiibi oletatavat järeldust. Sellisel viisil pöörasid vähemalt inglise 
sotsialistid Ricardo vahetusväärtuse valemi poliitilise ökonoomia enese vastu.»10 
Sellessamas märkuses viitab Marx oma teosele «Filosoofia viletsus», mis tol ajal oli veel 
igal pool raamatukauplustes saadaval. 

Rodberiusel olid järelikult küllaltki head võimalused ise veenduda, kas tema 1842. 
aasta avastused tõepoolest uued olid. Selle 


* Vt. käesolev väljaanne, Ik. 55. Toim. ** Marxil on: kodanlikud majandusteadlased. 
Toim. 

asemel kuulutab ta neid järjest uuesti ning peab neid nii võrra-tuiks, et tal ei tule 
mõttessegi arvata, et Marx võis ju Ricardo teooriast niisama hästi iseseisvalt järeldusi 


ISulgudes olevad sõnad kuuluvad Engelsile. Toim. 
2Sulgudes olevad sõnad kuuluvad Engelsile. Toim. 


teha, nagu tema, Rodber-tus, seda ise tegi. Kus sellega! Marx «riisus» teda, — teda, kel- 
lele seesama Marx andis kõik võimalused veendumiseks, et nimetatud järeldused, 
vähemalt sellel rohmakal kujul, nagu nad veel Rodbertusel esinevad, olid Inglismaal 
formuleeritud ammu enne neid mõlemaid! 

Eespool esitatu on Ricardo teooria lihtsaim sotsialistlik rakendus. Selline rakendus on 
mõnelgi korral viinud lisaväärtuse päritolu ning loomuse kohta palju kaugemale 
ulatuvamatele vaadetele kui Ricardo vaated; nii oli teiste seas lugu ka Rodbertusega. 
Arvestamata seda, et selles suhtes ei paku ta mitte kusagil midagi niisugust, mida poleks 
juba enne teda vähemalt niisama hästi öeldud, kannatab tema käsitus just nagu tema 
eelkäijate omagi selle all, et ta võtab ebakriitiliselt üle majanduslikud kategooriad — 
töö, kapital, väärtus jne. — nende toorel, ainult nähtuse pealispinda väljendaval kujul, 
nii nagu majandusteadlased nad temale pärandasid, ega uuri nende kategooriate sisu. 
Sellega ta mitte ainult lõikab endal ära kõik edasiarenemise teed — vastupidiselt 
Marxile, kes esip-esena tegi midagi nendest teesidest, milledest juba 64 aastat nii palju 
on kõneldud —, vaid avab endale ka, nagu me allpool näeme, otsese tee utoopiasse. 

Ricardo teooria eespool nimetatud rakendus, nimelt see, et kogu ühiskondlik produkt, 
tööliste produkt, kuulub töölistele kui ainsatele tegelikele tootjatele, see rakendus viib 
otse kommunismile välja. Aga, nagu Marx eespool esitatud kohas ka mõista annab, on 
see järeldus majandusteaduse mõttes vormiliselt vale, sest see kujutab endast lihtsalt 
moraali rakendamist poliitilisele ökonoomiale. Kodanliku majandusteaduse seaduste 
järgi ei kuulu suurem osa produktist töölistele, kes seda on tootnud. Kui me aga ütleme, 
et see on ülekohus, et seda ei tohi oüa, siis ei ole poliitilisel ökonoomial sellise ütlusega 
otseselt midagi tegemist. Me ütleme ainult, et see majanduslik fakt on meie. 
kõlblustundega vastuolus. Sellepärast ei rajanudki Marx oma kommunistlikke nõudmisi 
mitte kunagi sellistele argumentidele, vaid kapitalistliku tootmisviisi paratamatule 
kokkuvarisemisele, mis meie silmade all iga päev järjest rohkem aset leiab; Marx ütleb 
ainult, et lisaväärtus koosrieb tasuta tööst, ja see on lihtne fakt. Kuid see, mis on 
majandusteaduse niottes vormiliselt vale, võib maailmaajaloolises mõttes ome-tigi oige 
olla. Kui rahvahulkade kõlblusteadvus kuulutab mingi majandusliku fakti ülekohtuseks 
nagu omal ajal orjapidamise või teoorjuse, siis tõestab see, et antud fakt ise on juba oma 
aja ära elanud, et on esile kerkinud teised majanduslikud faktid, millede tõttu see 
talumatuks ja säilitamiskõlbmatuks on muutunud. 

Majandusteaduse mõttes vormiliselt vale seisukoha taga võib järelikult peituda väga 
õige majanduslik sisu. Siin pole sobiv koht lisaväärtuse teooria tähtsusest ja ajaloost 
lähemalt rääkida. 

Ricardo väärtusteooriast võib aga veel teisigi järeldusi teha ja neid on ka tehtud. 
Kaupade väärtuse määrab kaupade tootmiseks vajalik töö. Kuid ometi näeme, et selles 
patuses maailmas müüakse kaupu kord nende väärtusest kallimalt, kord odavamalt, ja 
nimelt mitte ainult konkurentsist tingitud kõikumiste tõttu. Kasuminormil on kõigi 
kapitalistide jaoks niisamasugune tendents võrdsele tasemele jõuda nagu kaubahindadel 
on tendents nõudmise ja pakkumise kaudu töö väärtuse taset saavutada. Kasuminormi 
arvutatakse aga tööstusettevõttesse mahutatud kogukapitali kohta. Et aastaprodukt võib 
kahes eri tööstusharus kehastada ühesuurusi töö-hulki ja järelikult esindada ühesuurusi 
väärtusi ning et palk võib neis kahes tööstusharus samuti ühesuurune olla, kuna 
avansseeri-tud kapitalid võivad olla ja sageli ongi ühes tööstusharus kaks või kolm korda 
suuremad kui teises tööstusharus, siis satub Ricardo väärtusseadus siin, nagu juba 
Ricardo ise avastas, vastuollu võrdse kasuminormi seadusega. Kui mõlema tööstusharu 
produkte müüakse nende väärtuse järgi, siis ei saa kasuminormid olla võrdsed; kui aga 
kasuminormid on võrdsed, siis ei saa kummagi tööstusharu produkte iga kord nende 
väärtuse järgi müüa. Meil on siin järelikult tegemist kahe majandusseaduse vastuoluga, 


antinoomiaga; Ricardo arvates (1 peatükk, osad 4 ja 5)11 lahendatakse see praktikas 
tavaliselt väärtuse arvel kasuminormi kasuks. 

Ricardo väärtuse määratlusel on aga selle pahaendelistest omadustest hoolimata üks 
külg, mis seda määratlust korraliku kodanlase silmis armsaks ja kalliks teeb. Ta 
apelleerib vastupandamatu jõuga kodanlase õiglustundele. Õiglus ja võrdõiguslikkus on 
need põhilised alustoed, millele XVIII ja XIX sajandi kodanlane oleks tahtnud püstitada 
oma ühiskonnahoonet pärast feodaalse ebaõigluse ja ebavõrdsuse ning feodaalsete 
privileegide likvideerimist. Kaupade väärtuse määramine tööga ja selle väärtusmõõdu 
järgi toimuv tööproduktide vaba vahetus võrdõiguslike kaubaomanike vahele— need on, 
nagu Marx juba tõestas, reaalsed alused, millele on rajatud kaasaegse kodanluse kogu 
poliitiline, juriidiline ja filosoofiline ideoloogia. Kui kord on jõutud äratundmisele, et töö 
on kauba väärtuse mõõt, siis peavad tubli kodanlase õilsamad tunded olema rängalt 
puudutatud selle maailma halbusest, kus küll sõnades seda õigluse põhilist seadust 
tunnustatakse, tegudes aga nähtavasti sellest iga hetk häbenematult mööda käiakse. Eriti 
aga väikekodanlane, kelle aus töö — olgugi see ainult tema sellide ja õpipoiste töö — 
kaotab iga päevaga üha rohkem väärtust suurtootmise ja masinate konkurentsi tõttu, eriti 
see väiketootja peab igatsema 

sellise ühiskonna järele, kus produktide vahetus töö väärtuse järgi saaks lõpuks 
täielikuks ning ilmtingimatuks tõeks. Teiste sõnadega: ta peab igatsema sellise 
ühiskonna järele, kus ainult üks kaubatootmise seadus eranditult ja takistamatult toimib, 
kus aga puuduvad tingimused, milles see seadus ainult võibki toimida, nimelt puuduvad 
kaubatootmise ja seejärel ka kapitalistliku tootmise ülejäänud seadused. 

Kui sügavalt see utoopia on juurdunud kaasaegse väikekodanlase mõtteviisi — olgu 
siis tegeliku väikekodanlase või väikekodanlike vaadetega inimese omasse —, seda 
tõestab fakt, et juba 1831. aastal arendas selle utoopia süstemaatiliselt välja John Gray, 
et 30-ndatel aastatel püüti seda Inglismaal rakendada praktikas ja propageeriti laialdaselt 
teoorias; et Rodbertus kuulutas seda 1842. aastal Saksamaal, Proudhon aga 1846. aastal 
Prantsusmaal kui kõige uuemat tõde, et Rodbertus kuulutas seda 1871. aastal 
teistkordselt kui sotsiaalse küsimuse lahendust ja otsekui omaenda sotsiaalset testamenti, 
et 1884. aastal see leiab taas pooldajaid karjeristide armee ridades, kes püüavad 
Rodbertuse nimele toetudes preisi riigisotsialismist kasu lõigata. 

Kriitika, mida Marx selle utoopia kohta teeb ja mille ta suunab niihästi Proudhoni kui 
ka Gray vastu (vt. selle raamatu lisa3), on niivõrd ammendav, et ma võin siinkohal 
piirduda mõne märkusega, mis käivad selle utoopia põhjendamise ja esitamise 
spetsiaalselt rodbertusliku vormi kohta. 

Nagu juba öeldud, võtab Rodbertus majandusteaduse mõistete tavalised definitsioonid 
täielikult sel kujul üle, nagu nad talle majandusteadlastee päranduseks jäid. Ta ei tee 
vähimatki katset neid mõisteid uurida. Väärtus on talle «ühe asja kvantitatiivne 
hindamine teiste asjadega võrreldes, kui seda hindamist mõõdupuuna võetakse»12. See, 
pehmelt öeldes, äärmiselt ebaselge definitsioon annab meile parimal juhul kujutluse 
sellest, kuidas väärtus umbkaudu välja näeb, kuid ei ütle absoluutselt midagi, mis ta on. 
Et aga see on kõik, mis Rodbertus meile väärtusest” teab rääkida, siis on arusaadav, et ta 
otsib niisugust väärtuse mõõdupuud, mis oleks väärtusest väljaspool. Pärast seda, kui ta 
on kolmekümnel leheküljel tarbimisväärtust ja vahetusväärtust väga hoolimatult segi 
ajanud ja ilmutanud sealjuures abstraktse mõtlemise jõudu, mida härra Adolph Wagner 
nii piiritult imetleb, jõuab ta lõpuks järeldusele, et tõelist väärtuse mõõtu pole olemas ja 
et tuleb leppida mõõdu aseainega. Selliseks aseaineks võiks ju olla töö, kuid ainult siis, 
kui võrdse tööhulga produkte alati võrdse tööhulga produktide vastu vahetatakse, 
olenemata sellest, kas see «iseendast juba aset leiab või võetakse tarvitusele abinõud» 
selle 


3Vt. käesolev väljaanne, Ik. 152—154. Toim. 

kindlustamiseks. Väärtusel ja tööl ei ole järelikult mingit reaalset seost, ehkki kogu 
esimene peatükk on täielikult pühendatud selle selgitamisele, et kaubad «maksavad 
tööd» ja ainuüksi tööd ning mispärast nad nimelt tööd maksavad. 

Rodbertus võtab tööd jällegi ebakriitiliselt selsamal kujul,..nagu see 
majandusteadlaste! esineb. Vähe sellest. Kuigi Rodbertus nimetab paari sõnaga töö 
intensiivsuse erinevusi, käsitleb ta tööd sellest hoolimata kõige üldisemal kujul Kui 
midagi niisugust, mis «maksma läheb», mis järelikult väärtust mõõdab, — ükskõik, kas 
tööd kulutatakse normaalsetes keskmistes ühiskondlikes tingimustes või mitte. Kas 
tootjad kulutavad kümme päeva produktide valmistamiseks, mida saab valmistada ühe 
päevaga, või kulutavad nad ainult ühe päeva, kas nad rakendavad kõige paremaid töö- 
riistu või kõige halvemaid, kas nad kasutavad oma tööaega ühiskondlikult vajalike 
esemete tootmiseks ja valmistavad neid ühiskondlikult vajalikul hulgal või toodavad nad 
asju, mille järele pole üldse nõudmist, või jällegi selliseid, mille järele nõudmist on, kuid 
valmistavad neid vajalikust hulgast rohkem või vähem, — kõigest sellest pole üldse 
juttu: töö on töö ja võrdse töö produkt peab olema vahetatav võrdse töö produkti vastu. 
Rodbertus, kes muidu alati on valmis, olgu siis sobival või ebasobival juhul, asuma kogu 
natsiooni seisukohale ja vaatlema üksiktootjate suhteid üldise ühiskondliku valveposti 
kõrguselt, väldib seda seekord kartlikult. Seda teeb ta muidugi ainult sellepärast, et ta 
oma raamatu esimesest reast peale tüürib otsejoones tööraha-utoopia poole ja et töö 
väärtustloova omaduse igasugune uurimine ummistaks tema sõiduvee ületamatute 
karidega. Rodbertuse instinkt oli siin palju tugevam kui tema abstraktse mõtlemise jõud, 
mida muide saab tema juures avastada ainult üpris konkreetse vaimuvaesuse abil. 

Utoopiale üleminek saab Rodbertusel silmapilkselt teoks. «Abinõud», mis 
kindlustavad reeglina, millel pole erandit, kaupade vahetamist töö väärtuse järgi, ei 
tekita talle mingit raskust. Teised sellesama suuna utopistid, alates Grayst ja lõpetades 
Proud-honiga, nägid ränka vaeva, et leiutada ühiskondlikke institutsioone, mis seda 
ülesannet täidaksid. Nad püüdsid vähemalt lahendada majanduslikke küsimusi 
majanduslikul teel, vahetusest osavõtvate kaubaomanike eneste tegevuse kaudu. 
Rodbertusel läheb see palju lihtsamalt. Ehtsa preislasena pöördub ta riigi poole: 
riigivõim dekreteerib reformi. 

Sellega on siis väärtus küll õnnelikult «konstitueeritud», sugugi aga mitte selle 
konstitueerimise prioriteet, millele Rodbertus pretendeerib. Vastupidi: nii Gray kui ka 
Bray — paljude teiste kõrval — on hulk aega enne Rodbertust tüütuseni korrutanud 
sedasama mõtet — vaga soovi rakendada abinõusid, mis alati ja igas 

olukorras kindlustaksid produktide vahetamise eranditult töö väärtuse järgi. 

Pärast seda, kui riik konstitueeris sel viisil produktide väärtuse — vähemalt ühe osa 
produktide väärtuse, sest Rodbertus on peale muu ka tagasihoidlik —, laseb riik välja 
oma tööpaberraha ja annab seda laenuks tööstuskapitalistidele, kes" maksavad sellega 
töölistele palka; töölised omakorda ostavad saadud tööpaber-rahaga produkte, tagastades 
niiviisi paberraha selle lähtepunkti. Kui imekenasti see koik toimub, seda peame küll 
Rodbertuselt endalt kuulma. 

«Mis puutub teise tingimusse, siis on olemas abinõu, mis garanteerib et kviitungis 
aratahendatud väärtus tõepoolest ringleks. See abinõu seisab selles et ainult see, kes 
produkti tegelikult ära annab, saab kviitungi, milles produkti valmistamiseks kulutatud 
töö hulk täpselt ära on märgitud. Kui keegi annab kahe tööpäeva produkti, siis saab ta 
kviitungi, millele on märgitud «kaks päeva». Selle reegli täpne silmaspidamine 
emissiooni puhul peab paratamatult kindlustama ka selle teise tingimuse täitmise. Kuna 
meie eelduse kohaselt langel) produktide tegelik väärtus alati kokku nende 
valmistamiseks kulutatud töö hulgaga, seda töö hulka aga mõõdetakse tavaliste 
ajaühikutega, siis inimesele kes annab ära produkti, millele on kulutatud kaks tööpäeva, 


ja kes saab kviitungi kahe päeva kohta, ei kviteerita ega assigneerita järelikult rohkem 
ega vähem väärtust kui see, mille ta tegelikult ära on andnud; — et aga, edasi, niisuguse 
kviitungi saab ainult see, kes tõepoolest produkti on ringlusse toonud, siis pole kahtlust, 
et kviitungis äramärgitud väärtus ühiskonna vajaduste rahuldamiseks olemas on. Kui 
seda reeglit täpselt silmas peetakse, siis peab olemasoleva väärtuse summa täpselt 
võrduma kviteeritud väärtuse summaga, olgu tööjaotus kui tahes suure ulatusega. Et aga 
kviteeritud väärtuse summa kujutab endast ühtlasi täpipealt assigneeritud väärtuse 
summat, siis peab ka see viimane summa paratamatult võrduma olemasoleva väärtusega; 
kõik nõudmised rahuldatakse ja nende nõudmiste likvideerimine toimub õigesti» (Ik. 
166—167). 

Kui Rodbertus seni õnnetuseks oma uute avastustega iga kord hiljaks jäi, siis on tal 
seekord vähemalt seegi teene, et ta ühes suhtes originaalne on: mõttetut tööraha-utoopiat 
ei ole ükski tema konkurentidest seni söandanud avaldada sellisel lapselikult naiivsel, 
läbipaistval, võiks öelda ehtpommerlikul kujul. Et iga kviitung antakse välja vastava 
väärtusekandja [Wertgegenstand] vastu ja et omakorda ühtki väärtusekandjat ei 
väljastata teisiti kui ainult vastava kviitungi esitamisel, siis peab väärtusekandjate 
summa alati katma kviitungite summa; bilanss annab teha ilma vähimagi jäägita, kõik 
klapib töösekundi täpsusega, nii et ükski teenistuses halliks läinud tsentraalriigikassa 
renteikalkulaator ei suuda seal avastada kõige vähematki arvutusviga. Mis sa hing veel 
tahad? 

Tänapäeva kapitalistlikus ühiskonnas toodab iga tööstuskapi-talist omal riisikol, mida 
ta tahab, kuidas ta tahab ja niipalju kui ta tahab. Ühiskondlik vajadus aga jääb talle 
tundmatuks suuruseks niihästi vajalike esemete kvaliteedi, liigi kui ka hulga poolest. 
Seda, mida täna ei jõuta küllalt kiiresti toota, pakutakse homme võib-olla niisugusel 
hulgal, mis ületab kaugelt vajaduse. Sellest 

hoolimata rahuldatakse lõpuks vajadus nii või teisiti, hästi või halvasti, ja tootmine 
suunatakse lõpuks üldjoontes vajalike esemete valmistamisele. Kuidas laheneb siis see 
vastuolu? Konkurentsi kaudu. Kuidas tuleb aga konkurents sellega toime? Lihtsalt nii, et 
ta surub töö väärtusest madalamale selliste kaupade hinnad, mis oma liigilt või hulgalt ei 
vasta antud momendil ühiskondlikule vajadusele; sel kaudsel teel annab konkurents 
tootjatele tunda, et nad on valmistanud esemeid, mis on kas üldse mittevajalikud"või on 
iseendast küll vajalikud, kuid mida on toodetud mittevajalikul, liiga suurel hulgal. Sellest 
võib teha kaks järeldust. 

Esiteks: kaupade hindade pidev kõrvalekaldumine kaupade väärtustest on vajalikuks 
tingimuseks, mille olemasolul ja mille kaudu kauba väärtus ainult võibki avalduda. 
Ainult konkurentsi ning koos sellega kaubahindade kõikumiste tõttu rajab kaubatootmise 
väärtusseadus endale teed, ainult selle tõttu saab tegelikkuseks kauba väärtuse 
määramine ühiskondlikult vajaliku tööajaga. Ja kui väärtuse avaldumise vorm — hind 
— näeb sealjuures tavaliselt pisut teisiti välja kui väärtus, mille avaldumise vormiks ta 
on, siis jagab väärtus enamiku ühiskondlike suhete saatust. Kuningas näeb ju enamikul 
juhtudel samuti sootuks teisiti välja kui monarhia, mida ta esindab. Kui keegi tahaks 
kaupu vahetavate kaubatootjate ühiskonnas hakata väärtust määrama tööaja kaudu, kee- 
lates sealjuures konkurentsil määrata seda väärtust hindadele surve avaldamise teel, s. 0. 
määrata seda ainsal viisil, kuidas seda üldse määrata saab, siis tõestab see ainuU, et 
vähemalt sellel alal on ta omaks võtnud utopistide tavalise põlguse majandusseaduste 
vastu. 

Teiseks: kui konkurentsi mõjul hakkab kaupu vahetavate kaubatootjate ühiskonnas 
toimima kaubatootmisele omane väärtusseadus, siis saab selle konkurentsi tõttu teoks 
niisugune ühiskondliku tootmise organisatsioon ja kord, mis antud olukorras ainuvõi- 
malikud on. Ainult produktide väärtuse langus või nende liiga suur väärtuse tõus näitab 
üksikutele kaubatootjatele täie selgusega, mida ja kui palju ühiskond vajab ja mida ta ei 


vaja. Utoopia, mille esindajaks ka Rodbertus on, tahab aga just selle ainsa regulaatori 
«kõrvaldada. Kui me nüüd küsime, milline garantii meil on selle kohta, et iga produkti 
hakatakse tootma vajalikul hulgal ja mitte rohkem, et me ei hakka viljast ja lihast 
puudust tundma, sel ajal kui me lämbume peedisuhkru kuhjade all ja upume 
kartuliviinasse, või et meil ei tule puudust pükstest oma alastioleku katmiseks, kuna 
samal ajal on püksinööpe igal pool miljonite viisi saada —, siis viitab Rodbertus 
triumfeerivalt oma suurepärasele arvestusele, mille kohaselt iga üleliigse naela suhkru, 
iga müümata vaadi viina, iga külgeõmblemata püksinööbi eest õige kviitung anti, ta 
viitab sellele oma arvestusele, kus kõik täpselt «klapib» ja mille 

järgi «kõik nõudmised rahuldatakse ja nende nõudmiste likvideerimine toimub 
õigesti». Kui mõni seda ei usu, siis pöördugu ta tsentraalriigikassa X-nimelise 
renteikalkulaatori poole Pommeris, kes seda arvestust kontrollis ja selle õige leidis 
olevat ning kes ise igapidi uskumist väärib, sest tal pole veel kunagi kassa puudujääki 
leitud. 

Nüüd aga pöörakem tähelepanu sellele, kui naiivselt Rodbertus arvab võivat oma 
utoopiaga kõrvaldada tööstus- ja kaubandus-kriise. Niipea kui kaubatootmine on 
kasvanud maailmaturu mõõtmeteni, toimub tasakaalu jaluleseadmine oma eraarvestusest 
juhinduvate üksiktootjate ja turu vahel, mille jaoks need üksiktootjad toodavad ja mis 
neile vajaduste kvantiteedilt ja kvaliteedilt enam või vähem tundmata on, maailmaturu 
tormi, kaubanduskriisi kaudu.4 Kui aga konkurentsil keelatakse hindade tõusu ja languse 
kaudu informeerida üksiktootjaid maailmaturu seisukorrast, siis seotakse ju üksiktootjail 
silmad täiesti kinni. Organiseerida kaubatootmine sellisel viisil, et tootjad ei saaks üldse 
enam midagi teada selle turu seisukorrast, mille jaoks nad toodavad, — see on igatahes 
säärane kriisitõve ravimise meetod, mille pärast isegi doktor Eisenbart oleks võinud 
Rodbertust kadestada. 

Me mõistame nüüd, miks Rodbertus kauba väärtust lihtsalt «tööga» määrab ja paremal 
juhul ainult mitmesuguseid töö intensiivsuse astmeid eeldab. Kui ta oleks uurinud, mille 
abil ja kuidas töö väärtust loob ning järelikult ka väärtust määrab ja mõõdab, siis oleks ta 
välja jõudnud ühiskondlikult vajalikule tööle, tööle, mida üksik produkt nii teiste 
samalaadsete produktide kui ka kogu ühiskondliku tarviduse suhtes vajab. See oleks ta 
seadnud küsimuse ette, kuidas üksikute kaubatootjate tootmine kogu ühiskondliku 
tarvidusega kokku sobitatakse; ühtlasi aga poleks kogu tema utoopia siis enam võimalik 
olnud. Seekord eelistas ta tõepoolest «abstraheeruda», nimelt küsimuse sisust enesest 
«abstraheeruda». 

Me jõuame nüüd lõpuks punktini, milles Rodbertus meile tõesti midagi uut pakub, 
midagi sellist, mis teda eraldab kõigist ta arvukaist mõttekaaslastest tööraha- 
vahetusmajanduse alal. Nad kõik nõuavad niisugust vahetuse organisatsiooni selleks, et 
kaotada palgatöö ekspluateerimine kapitali poolt. Iga tootja peab saama oma produkti 
täie tööväärtuse. Ses suhtes on nad kõik, alates Grayst ja lõpetades Proudhoniga, ühel 
nõul. Ei, mitte mingil juhul, 

ütleb Rodbertus, palgatöö ja selle ekspluateerimine jäävad alles. 

Esiteks ei või tööline ühegi mõeldava ühiskonnakorra tingimustes oma produkti täit 
väärtust endale tarbimiseks saada; toodetud fondist tuleb alati katta kulutusi 
mitmesuguste majanduslikult mittetootlike, kuid vajalike funktsioonide täitmiseks ning 
järelikult ka neid funktsioone täitvate isikute ülalpidamiseks. — See on- ainult niikaua 


4Nii oli vähemalt lugu alles hiljuti. Sellest ajast peale, kui Prantsusmaa, Saksamaa ja eelkõige Ameerika osavõtt 
maailmakaubandusest Inglise maailma-turumonopoli järjest rohkem õõnestama hakkas, näib kujunevat uus 
tasakaalu jaluleseadmise vorm. Kriisile eelnev üldise õitsengu periood ei taha ega taha saabuda. Kui ta hoopis 
ära jääb, siis peaks kaasaegse tõõstusenormaalseisun-diks kujunema krooniline stagnatsioon, milles ainult 
väikesi kõikumisi esineb. 


õige, kuni püsib kaasaegne tööjaotus. See langeb ära ühiskonnas, kus kehtib üldine 
tootliku töö kohustus, aga ka selline ühiskond on ju ometi «mõeldav». Püsima jääks aga 
vajadus ühiskondliku reservfondi ja akumulatsioonifondi järele, ja seepärast valdaksid ja 
kasutaksid siis kõik need töölised, s. 0. kõik ühiskonnaliikmed küll kogu oma produkti, 
iga tööline üksikult aga ei saaks «oma täit töötulu» kasutada. Majanduslikult 
mittetootlike funktsioonide täitmist tööprodukti arvel ei ole tähele panemata jätnud ka 
teised utoopilise tööraha-teooria esindajad. Kuid nad jätavad tööliste endi hooleks end 
selleks otstarbeks tavalises demokraatlikus korras maksustada, kuna seevastu Rodbertus, 
kelle 1842. aastast pärinev sotsiaalne reform on tervenisti kohandatud tolleaegse Preisi 
riigiga, annab kogu asja otsustamise bürokraatia kätte, kes määrab ülaltpoolt kindlaks ja 
jagab töölisele armulikult välja tema osa tema enda produktist. 

Teiseks aga peavad ka maarent ja kasum kärpimatult alles jääma. Sest ka 
maaomanikud ja tööstuskapitalistid täidavad ju teatud ühiskondlikult kasulikke või 
koguni vajalikke, olgugi majanduslikult mittetootlikke funktsioone ja saavad selle eest 
maarendi ja kasumi näol teatud määral tasu, — teatavasti ei olnud see vaade isegi 1842. 
aastal kaugeltki enam uus. Õigupoolest saavad nad praegu liigagi palju selle vähese eest, 
mis nad teevad, ja pealegi õige halvasti teevad; Rodbertus aga vajab privilegeeritud 
klassi vähemalt lähemaks 500 aastaks ja seepärast; peab praegune lisaväärtuse norm — 
ma kasutan siin seda täpset väljendit — püsima jääma, kuigi see kasvada ei tohi. 
Rodbertuse eelduse kohaselt on see praegune lisaväärtuse norm 200 protsenti; s. t., et 
tööline, töötades päevas 12 tundi, ei saa kviitungit kaheteistkümne, vaid kõigest nelja 
tunni kohta, ülejäänud kaheksa tunni jooksul toodetud väärtus aga tuleb jagada 
maaomaniku ja kapitalisti vahel. Rodbertuse töökviitungid on seega lausa valelikud. 
Selleks peab aga jällegi olema rüütlimõisa omanik Pommeris, et endale ette kujutada, 
nagu võiks töölisklass nõustuda töötama 12 tundi, kviitungi saama aga 4 tunni kohta. 
Kui kapitalistliku tootmise hookuspookus tõlgitakse sellesse naiivsesse keelde, kus ta 
esineb varjamatu röövimisena, siis polegi enam võimalik seda hookus-pookust teha. Iga 
töölisele väljaantud kviitung oleks otsene üleskutse mässule ja käiks Saksa keisririigi 
kriminaalkoodeksi $ 110 

alla'?. Kui keegi kujutleb, et töölistele võib säärase häbematu ettepaneku teha, siis 
peab see küll niisugune inimene olema, kes pole kunagi näinud teistsugust proletariaati 
kui rüütlimõisate tegelikult veel poolpärisorjuslikud päevatöölised Pommeris, kus valit- 
sevad vemmal ja piits ja kus kõik küla kenamad naised armulise härra haaremisse 
kuuluvad. Aga meie konservatiivid on kord juba meie kõige suuremad revolutsionäärid. 

Kui aga meie töölised on küllalt alandlikud ja lasevad endid veenda, et nad on ränka 
12-tunnilist tööd tehes tegelikult töötanud kõigest 4 tundi, siis garanteeritakse neile 
vastutasuks, et nende osasaamine nende oma produktist ei lange kunagi alla ühe 
kolmandiku. See on tõepoolest lastepasunal mängitud tulevikumuusika ja selle kohta 
pole mõtet sõnu kulutada. See, mis Rod-bertuse tööraha-vahetusutoopias on uut, on 
niisiis lihtsalt lapse-jutt ja seisab palju madalamal kui tema arvukate kolleegide arutlused 
nii enne kui pärast teda. 

Ajal, millal ilmus Rodbertuse teos «Tundmisest ete.», oli see kahtlemata silmapaistev 
raamat. See, et ta Ricardo väärtusteoo-riat teatud suunas edasi arendas, oli paljutõotav 
algus. Kuigi see edasiarendus oli ainult Rodbertusele ja ainult Saksamaale uus, on ta 
üldiselt siiski selsamal tasemel kui tema paremate inglastest eelkäijate saavutused. Kuid 
paraku oli see ainult algus, millest teooria oleks üksnes põhjaliku ja kriitilise edasise töö 
läbi võinud tõelist kasu saada. Selle edasiminekutee lõikas aga Rodbertus endal ise ära, 
sest ta hakkas algusest peale arendama Ricardo teooriat ka teises suunas, utoopia suunas. 
Koos sellega andis ta käest igasuguse kriitika esimese tingimuse — asjasse 
eelarvamusteta suhtumise. Ta hakkas sobitama kogu oma tööd varem kindlaksmääratud 
eesmärgiga, ta muutus tendentslikuks majandusteadlaseks. Kord oma utoopia 


võimusesse sattunud, sulges ta endale kõik teadusliku progressi võimalused. 1842. 
aastast alates kuni oina surmani keerleb ta ringis, korrutab järjest neidsamu mõtteid, 
mida ta väljendas või põhijoontes visandas juba oma esimeses teoses; ta tunneb, et teda 
ei taheta tunnustada, leiab, et teda on riisutud, kuna tal ometi polnudki, mida riisuda; ja 
lõpuks keeldub ta peaaegu sihilikult mõistmast, et ta on ainult uuesti avastanud selle, mis 
õigupoolest oli juba ammu avastatud. 


Saksakeelne tõlge erineb paiguti trükis ilmunud prantsuskeelsest originaalist. 
Muudatused on ette võetud Marxi käega tehtud paranduste alusel, mis kantakse üle ka 
ettevalmistamisel olevasse uude prantsuskeelsesse väljaandesse.14 

Vaevalt tarvitseb juhtida lugejate tähelepanu sellele, et käes- 

olevas teoses kasutatud terminoloogia ei lange igal pool ühte «Kapitali» 
terminoloogiaga. Nii kõneldakse siin näiteks veel töö-jõu [Arbeitskraft] asemel tööst 
[Arbeit] kui kaubast, kõneldakse töö ostust ja müügist. 

Käesolevale väljaandele on lisatud: 1) väljavõte Marxi teosest «Poliitilise ökonoomia 
kriitikast», Berliin 1859, kus jutt on John Gray poolt püstitatud esimesest tööraha- 
vahetusutoopiast5, ja 2) Marxi poolt Brüsselis vabakaubanduse kohta peetud kõne 
(184856 tõlge; see kõne kuulub Marxi arenemises sellessesamasse perioodi kui 
«Filosoofia viletsus». 

London, 23. oktoobril 1884 


Friedrich Engels 

TEISELE SAKSAKEELSELE TRÜKILE 

Teise saksakeelse trüki puhul on mul vaid seda öelda, et prantsuskeelses tekstis 
eksikombel esinev nimi Hopkins (Ik. 457) on nüüd asendatud õige nimega: Hodgskin, 
sealsamas on ka William Thompsoni raamatu õige ilmumisaasta: 1824. Loodetavasti 
jääb nüüd härra professor Anton Mengeri bibliograafiline südametunnistus sellega 
rahule.-5 

London, 29. märtsil 1892 


Friedrich Engels 


EESSÕNA 

Hr. Proudhoni õnnetuseks on teda Euroopas kummalisel kombel valesti mõistetud. 
Prantsusmaal on tal õigus olla halb majandusteadlane, sest teda peetakse seal heaks 
saksa filosoofiks; Saksamaal seevastu on tal õigus olla halb filosoof, sest seal peetakse 
teda üheks tugevamaks prantsuse majandusteadlaseks. Ühtaegu nii sakslaste kui ka 
majandusteadlaste hulka kuuludes tahame meie selle kahekordse eksituse vastu protesti 
tõsta. 

Lugeja mõistab, miks me seda tänamatut tööd tehes oleme tihtipeale sunnitud hr. 
Proudhoni arvustamise kõrvale jätma, et saksa filosoofia arvustamist käsile võtta ja 
möödaminnes ka mõningaid märkusi poliitilise ökonoomia kohta teha. 

Brüssel, 15. juunil 1847 


Karl Marx 


SVt. käesolev väljaanne, Ik. 152—154. Toim. 
6Vt. käesolev väljaanne, lk. 140—151. Toim. 
T7Vt. käesolev väljaanne, lk. 55, kus Engelsi parandus on arvesse võetud. Toim. 


Hr. Proudhoni teos ei ole lihtsalt mingi traktaat poliitilise ökonoomia kohta, mingi 
tavaline raamat, see on omamoodi piibel. «Müsteeriumid», «jumaluse rüpest väljakistud 
saladused», «ilmutused», miski ei puudu sealt. Et aga prohvetitesse suhtutakse meie 
päevil rangemalt kui tavalistesse autoritesse, siis peab lugeja küll kannatlikult läbima 
koos meiega «Esimese Moosese raamatu» viljatu ning uduse eruditsiooni, et seejärel 
tõusta koos hr. Proudho-niga ülisotsialismi eeterlikesse ja viljakandvaisse sfääridesse 
(vt. Proudhon, «Viletsuse filosoofia», proloog, Ik. III, 20. rida). 

ESIMENE PEATÜKK 

ÜKS TEADUSLIK AVASTUS $1. TARBIMISVÄÄRTUSE JA 
VAHETUSVÄÄRTUSE VASTANDLIKKUS 

«Kõigi produktide, olgu siis loodussaaduste või tööstustoodete, omadus olla kasulik? 
inimese olemasoluks kannab erilist nimetust — tarbimisväärtus. Nende omadust 
seevastu, mis võimaldab neid üksteise vastu vahetada, nimetatakse vahetusväärtuseks . .. 
Kuidas muutub tarbimisväärtus vahetusväärtuseks? .. . Majandusteadlased ei ole 
küllaldase hoolega selgitanud väärtuse» (vahetusväärtuse) «idee tekkimist; seepärast 
tuleb meil sellel küsimusel pikemalt peatuda. Et paljusid minule vajalikke asju leidub 
looduses ainult piiratud hulgal või ei leidu- neid seal üldse, siis olen ma sunnitud kaasa 
aitama selle tootmisele, mis mul puudub; et ma aga ei saa nii palju asju üksinda käsile 
võtta, siis teen ma teistele inimestele, minu kaastöölistele mitmesugustel 
tegevusaladel,ettepaneku, et nad loovutaksid mulle vahetuse korras ühe osa oma 
produktides! minu pro dukti vastu» (Proudhon, 1 kd., 2. ptk.). 

Hr. Proudhon seab endale eesmärgiks seletada meile kõigepealt väärtuse kahesugust 
iseloomu, «vahetegemist väärtuses eneses», seda, kuidas tarbimisväärtusest tekib 
vahetusväärtus. Koos hr. Proudhoniga peame meiegi sellel transsubstantsiatsiooni aktil 
peatuma. Niisiis vaadakem, kuidas see akt meie autori arvates toimub. 

Väga paljusid produkte ei ole looduses olemas, neid toodab ainult tööstus. Niipea kui 
vajadused ületavad looduses leiduvate produktide hulga, on inimene sunnitud abiks 
võtma tööstusliku tootmise. Mida kujutab siis endast see tööstus hr. Proudhoni arvates? 
Kuidas see tööstus tekib? Üksikinimene, kes tunneb vajadust väga suure hulga asjade 
järele, «ei saa üksinda nii palju asju 

käsile .võtta». Nii palju vajadusi, mida tuleb rahuldada, eeldavad nii palju asju, mida 
tuleb toota. Ilma tootmiseta ei ole produkte. Kuid nii suur hulk toodetavaid asju eeldab 
juba, et nende tootmisest võtab osa rohkem kui üks inimene. Niipea aga kui te eeldate 
rohkem kui ühe inimese osavõttu nende tootmisest, te juba tervenisti eeldate tööjaotusel 
rajanevat tootmist. Järelikult vajadus, mida hr. Proudhon eeldab, eeldab ise täies ulatuses 
tööjaotust. Eeldanud tööjaotuse olemasolu, te eeldate vahetuse ja järelikult 
vahetusväärtuse olemasolu. Niisama hästi oleksime võinud algusest peale eeldada 
vahetusväärtuse olemasolu. 

Kuid hr. Proudhon eelistas ringi teha. Järgnegem talle kõigil tema keerdkäikudel, mis 
meid ikka jälle tema lähtepunkti tagasi viivad. 

Et pääseda olukorrast, kus igaüks toodab omaeüe, ja et jõuda vahetusele, «pöördun 
ma,» ütleb hr. Proudhon, «oma kaastööliste poole mitmesugustel tegevusaladel». Niisiis 
on mul kaastöölisi, kes kõik tegelevad mitmesugustel tegevusaladel, kuigi hr. Proud- 
honi eelduse kohaselt meie — mina ja kõik teised — ei välju veel seepärast Robinsoni 
üksildasest ja üpris vähe sotsiaalsest olukorrast. Kaastöölised ja mitmesugused 
tegevusalad, tööjaotus ja vahetus, mida selle tööjaotuse all mõistetakse, — kõik see on 
justkui taevast kukkunud. 


Teeme kokkuvõtte: mul on vajadusi, mis rajanevad tööjaotusel ja vahetusel. Eeldades 
neid vajadusi, eeldab hr. Proudhon ühtlasi vahetust ja vahetusväärtust, mille «tekkimist» 
ta just tahtiski «selgitada suurema hoolega kui teised majandusteadlased». 

Hr. Proudhon oleks niisama hästi võinud ümber pöörata asjade järjekorra, rikkumata 
sellega oina järelduste õigsust. Vahetusväärtuse seletamiseks on tarvis vahetust. 
Vahetuse seletamiseks on tarvis tööjaotust. Tööjaotuse seletamiseks on tarvis vajadusi, 
mis teevad vajalikuks tööjaotuse. Nende vajaduste seletamiseks tuleb nad lihtsalt 
«eeldada», mis ei tähenda aga nende eitamist, hoopis vastupidiselt hr. Proudhoni 
proloogi esimesele aksioomile: «Jumalat eeldada tähendab teda eitada» (proloog, Ik. ID). 

Kuidas saab siis hr. Proudhon, kes eeldab, et tööjaotus on tuntud, hakkama sellega, et 
selgitab tööjaotuse abil vahetusväärtust, mis on talle ikka veel tundmata? 

«Üks inimene» võtab nõuks «teha teistele inimestele, oma kaastöölistele 
mitmesugustel tegevusaladel, ettepaneku» sisse seada vahetus ja hakata vahet tegema 
tarbimisväärtuse ja vahetusväärtuse vahel. Selle ettepandud vahetegemisega nõustudes 
jätavad kaastöölised hr. Proudhoni «hooleks» ainult ühe asja: konstateerida sündinud 
fakti, ära märkida, «kanda» oma majandusteadus-likku traktaati «väärtuse idee 
tekkimine». Meile aga on ta ikka veel seletuse võlgu selle kohta, kuidas see ettepanek 
«tekkis», meile 

peab ta ometi ükskord ütlema, kuidas see üksik inimene, see Robin-son, tuli äkki 
mõttele teha «oma kaastöölistele» seda laadi ettepanek ja miks need kaastöölised on 
selle ettepaneku tõrkumatult vastu võtnud. 

Hr. Proudhon ei hakka nende genealoogiliste üksikasjadega tegelema. Ta varustab 
lihtsalt vahetuse fakti justkui mingi ajaloolise pitseriga, esitades vahetust ettepaneku 
näol, mille olevat teinud keegi kolmas, kes taotles vahetuse sisseseadmist. 

See on üks näide hr. Proudhoni «ajaloolisest ja kirjeldavast meetodist», sellesama 
Proudhoni, kes nii kõrgilt põlgab Adam Smithide ja Ricardode «ajaloolist ja kirjeldavat 
meetodit». 

Vahetusel on oma ajalugu. Ta on läbi teinud mitmesugused faasid. 

Oli kord aeg, kus, nagu keskajal, vahetati ainult üleliigset, ülejääki, mille võrra 
tootmine ületas tarbimist. 

Oli veel teine aeg, kus mitte ainult üleliigne, vaid kõik produktid, kogu tööstuselu 
kuulus kaubanduse sfääri ja kus kogu tootmine olenes tervenisti vahetusest. Kuidas 
seletada seda vahetuse teist faasi, vahetusväärtuse tõstmist tema teise astmesse? 

Hr. Proudhonil oleks vastus olnud otsekohe valmis: oletage, et üks inimene «teeb 
teistele inimestele, oma kaastöölistele mitmesugustel tegevusaladel, ettepaneku» tõsta 
vahetusväärtus tema teise astmesse. 

Lõpuks tuli aeg, kus kõik, mida inimesed olid seni pidanud võõrandamatuks, sai 
vahetuse ja kaubanduse objektiks, sai võõrandatavaks. See oli aeg, kus isegi need asjad, 
mida seni küll edasi anti, kuid kunagi ei vahetatud, mida küll kingiti, kuid kunagi ei 
müüdud, mida küll omandati, kuid kunagi ei ostetud — voorus, armastus, veendumused, 
teadmised, südametunnistus jne. —, kus kõik asjad said lõpuks kaubanduse objektiks. 
See on üldise korruptsiooni, üldise müüdavuse aeg ehk, rääkides poliitilise ökonoomia 
keeles, aeg, kus iga asi, olgu moraalset või füüsilist laadi, olles muutunud 
vahetusväärtuseks, satub turule, kus teda hinnatakse kõige õigema väärtuse järgi. 

Kuidas seletada nüüd seda uut ja viimast vahetuse faasi — vahetusväärtust tema 
kolmandas astmes? 

Hr. Proudhonil oleks sellelegi olnud valmis vastus: oletage, et keegi teeb «teistele 
inimestele, oma kaastöölistele mitmesugustel tegevusaladel, ettepaneku» teha voorusest, 
armastusest jne. vahetusväärtus — tõsta vahetusväärtus tema kolmandasse ja viimsesse 
astmesse. 


Te näete, et hr. Proudhoni «ajalooline ja kirjeldav meetod» kõlbab kõigeks, vastab 
kõigele ja seletab kõike. Eriti aga siis, kui tuleb ajalooliselt seletada mõne 
«majandusteadusliku idee tekkimist», eeldab hr. Proudhon, et üks inimene teeb teistele 
inimestele, 

oma kaastöölistele mitmesugustel tegevusaladel, ettepaneku see tekitamise akt 
teostada, ja kõik ongi korras. 

Edaspidi peame vahetusväärtuse «tekkimist» sündinud faktiks; meile jääb nüüd ainult 
veel välja selgitada vahetusväärtuse ja tarbimisväärtuse vahekord. Kuulakem hr. 
Proudhoni. 

«Majandusteadlased on väga hästi esile toonud väärtuse kahepalgelise iseloomu; nad 
ei ole aga niisama selgelt väljendanud tema vastuolulisi loomust; siit algabki meie 
kriitika... Ei piisa selle hämmastava kontrasti äramärkimisest, mis on olemas 
tarbimisväärtuse ja vahetusväärtuse vahel ning milles majandusteadlased on harjunud 
nägema midagi väga lihtsat; tuleb näidata, et see näiline lihtsus varjab eneses sügavat 
saladust, millesse me oleme kohustatud tungima ... Tehniliste terminite keelt rääkides 
on tarbimisväärtus ja vahetusväärtus teineteisega pöördvõrdelised.» 

Kui me oleme hr. Proudhoni mõttest õigesti aru saanud, siis tahab ta fikseerida 
järgmised neli punkti: 

1) Tarbimisväärtus ja vahetusväärtus moodustavad «hämmastava kontrasti», nad on 
teineteisele vastandlikud. 

2) Tarbimisväärtus ja vahetusväärtus on teineteise suhtes pöördvõrdelised, nad on 
teineteisega vastuolus. 

3) Majandusteadlased ei ole märganud ega ära tundnud ei seda vastandlikkust ega seda 
vastuolu." 

4) — Hr. Proudhoni kriitika algab lõpust. 

Meiegi alustame lõpust, selleks aga, et vabastada majandusteadlasi hr. Proudhoni 
süüdistustest, anname sõna kahele kaunis silmapaistvale majandusteadlasele. 

Sismundi: «Kaubandus on taandanud kõik asjad tarbimisväärtuse ja vahetusväärtuse 
vastandlikkusele» jne. («Esseed», 11 kd., Ik. 162, Brüsseli väljaanne16). 

Lauderdale: «Üldiselt väheneb natsionaalne rikkus» (tarbimisväärtus! «sedamööda, 
kuidas individuaalsed varandused vahetusväärtuse kasvuga suurenevad; sedamööda aga, 
kuidas individuaalsed varandused vahetusväärtuse languse tõttu vähenevad, suureneb 
üldreeglina natsionaalne rikkus» («Uurimused natsionaalse rikkuse loomuse ja tekkimise 
kohta». Lageutie de Lavaisse'i tõlge. Pariis, 180817). 

Sismondi rajas tarbimisväärtuse ja vahetusväärtuse vastandlikkusele oma peateooria, 
mille järgi tulu vähenemine on tootmise kasvuga proportsionaalne. 

Lauderdale rajas oma süsteemi kahe väärtuseliigi pöördvorde-Hsusele ja tema doktriin 
oli Ricardo ajal isegi nii populaarne, et Ricardo võis sellest rääkida kui millestki 
üldtuntust. 

«Vahetusväärtuse ja rikkuse» (tarbimisväärtuse) «mõiste segiajamise tõttu on püütud 
kinnitada, et rikkust saab suurendada, vähendades eluks vajalike, kasulike või 
meeldivate asjade hulka» (Ricardo. «Poliitilise ökonoomia põhialused-», Constancio 
tõlge J. B. Say märkustega. Pariis, 1835, II kd., peatükk «Väärtusest ja rikkusest»'Š). 

Me näeme, et majandusteadlased on enne hr. Proudhoni «ära märkinud» 
vastandlikkuse ja vastuolu sügava müsteeriumi. Vaadakem nüüd, kuidas hr. Proudhon 
pärast majandusteadlasi seda müsteeriumi omakorda seletab. 

Kui nõudmine ei muutu, siis langeb produkti vahetusväärtus sedamööda, kuidas 
kasvab pakkumine; teiste sõnadega, mida suurem on produkti hulk nõudmise suhtes, 
seda madalani on tema vahetusväärtus ehk tema hind. Vice versa*: mida nõrgem on pak- 
kumine nõudmisega võrreldes, seda kõrgem on pakutava produkti vahetusväärtus ehk 


hind; teiste sõnadega, mida haruldasemad on pakutavad produktid nõudmise suhtes, seda 
kallimad nad on. Produkti vahetusväärtus oleneb tema rohkusest või tema haru- 
kordsusest, kuid alati olenevalt nõudmisest. Oletage, et meil on tegemist enam kui 
haruldase produktiga, olgu kas või antud liigi ainsa eksemplariga, — kui selle unikaalse 
produkti järele pole nõudmist, siis on tema hulk ikkagi ülirohke, ta on koguni ülearune. 
Oletage ümberpöördult, et teatud produkti on miljoneid eksemplare, — ta on siiski 
haruldane, kui ta nõudmist ei rahulda, s. 0. kui nõudmine tema järele on liiga suur. 

Need tõed on, võiks öelda, peaaegu banaalsed, kuid seilest hoolimata me pidime neid 


siin kordama, et hr. Proudhoni müsteeriume mõistetavaks teha. 

«Niisiis, pidades sellest printsiibist kinni tema äärmiste järeldusteni, võiks jõuda kõige loogilisemale 
kõigist seisukohtadest: asjad, mille tarbimine on vajalik ja mida on olemas piiramata hulgal, peavad olema 
muidu saada; teised asjad aga, mille kasulikkus on võrdne nulliga, kuid mis on äärmiselt harukordsed, on 
lõpmata kõrges hinnas. Meie kimbatus on seda suurem, et need äärmused ei tule praktiliselt üldse ette: 
ühelt poolt ei saa ühtki inimese toodetud produkti kunagi olla lõpmata palju; teiselt poolt peavad kõige 
haruldasemadki asjad olema mõnesugusel määral kasulikud, sest vastasel korral ei saaks neil olla mitte 
mingit väärtust. Tarbimisväärtus ja vahetusväärtus on järelikult teineteisega fataalselt seotud, kuigi nad 
oma loomu poolest püüavad kogu aeg teineteist välja lülitada» (1 kd., Ik. 39). 


Miks on siis hr. Proudhon nii suures kimbatuses? Sellepärast, et ta lihtsalt on 
unustanud nõudmise ja ka selle, et iga asi on ainult sel määral haruldane ja ainult sel 
määral külluses esinev, mil määral teda nõutakse. Jätnud kõrvale nõudmise, samastab hr. 
Proudhon vahetusväärtust harukordsusega, tarbimisväärtust aga küllusega. Tõepoolest, 
kui ta ütleb, et «asjad, mille kasulikkus on võrdne nulliga, kuid mis on äärmiselt 
harukordsed, on lõpmata kõrges hinnas», siis väljendab ta lihtsalt seda, et vahetusväärtus 
pole midagi muud kui harukordsus. «Äärmine harukordsus ja nulliga võrdne kasulikkus» 
on harukordsus puhtal kujul. «Lõpmata 

* — ümberpöördult. Toim. 

kõrge hind» on maksimum vahetusväärtust, vahetusväärtus puhtal kujul. Nende kahe 
termini vahele paneb ta võrdsusmärgi. Vahetusväärtus ja harukordsus on seega võrdse 
tähendusega terminid. Nende oletatud «äärmiste järeldusteni» jõudes ei vii hr. Proudhon 
tegelikult äärmuseni asju, vaid ainult asjade väljendamiseks kasutatud termineid; sellega 
ta näitab, et ta on retoorikas palju andekam kui loogikas. Seal, kus ta arvab olevat 
leidnud uusi järeldusi, leiab ta ainult oma esialgseid hüpoteese kogu nende katma-tuses. 
Niisamasugusel viisil läheb tal korda samastada tarbimisväärtust puhtakujulise 
küllusega. 

Võrdsustanud vahetusväärtuse ja harukordsuse, tarbimisväärtuse ja külluse, paneb hr. 
Proudhon väga imeks, et ta ei leia ei tarbimisväärtust harukordsusest ja 
vahetusväärtusest ega vahetusväärtust küllusest ja tarbimisväärtusest; et ta pealegi näeb, 
et neid äärmusi pole praktikas olemas, ei jää tal midagi muud üle, kui müsteeriumisse 
uskuma jääda. Lõpmata kõrge hind on tema arvates olemas just sellepärast, et pole 
ostjaid, ja ta ei leia neid iialgi, niikauakui ta nõudmise kõrvale jätab. 

Teiselt poolt näib, et hr. Proudhoni küllus on midagi sellist, mis tekib iseenesest. Tal 
on täielikult meelest läinud, et on olemas inimesed, kes seda küllust loovad, ja et nende 
inimeste huvides on mitte kunagi silmist lasta nõudmist. Kui see oleks teisiti, kuidas 
oleks siis hr. Proudhon võinud väita, et väga kasulikel asjadel peab olema väga madal 
hind või et nad koguni peavad olema muidu saada? Ta oleks ju pidanud- ümberpöördult 
järeldama, et tuleks piirata väga kasulike asjade küllust, tuleks piirata nende tootmist, 
kui tahetakse tõsta nende hinda, nende vahetusväärtust. 

Kui prantsuse viinamarjakasvatajad taotlesid vanasti seaduse kehtestamist, mis oleks 
keelanud uute viinamarjaistanduste asutamist, ja kui hollandlased põletasid aasia vürtse 
ning juurisid Molukkidel välja nelgipuid, siis tahtsid nad lihtsalt vähendada küllust, et 
tõsta sellega vahetusväärtust. Kogu keskaja vältel talitati sellesama põhimõtte järgi, 
piirates seadusega sellide arvu, keda iga üksik meister võis pidada, ja tööriistade arvu, 
mida ta võis kasutada. (Vt. Anderson, «Kaubanduse ajalugu»19.) 


Kujutanud küllust tarbimisväärtusena ja harukordsust vahetusväärtusena — pole ju 
midagi kergemat kuj tõestada, et küllus ja harukordsus on teineteise suhtes 
pöördvordelised —, samastab hr. Proudhon tarbimisväärtust pakkumisega ja 
vahetusväärtust nõudmisega. Et antiteesi veelgi järsemaks teha, vahetab ta termineid ja 
paneb vahetusväärtuse asemele «arvamusliku väärtuse». Sellega viib ta vaidluse teisele 
pinnale ja meil on nüüd ühelt poolt kasulikkus (tarbimisväärtus, pakkumine), teiselt 
poolt aga arvamus (vahetusväärtus, nõudmine). 

Kuidas neid teineteise suhtes vastandlikke tegureid lepitada? 

Kuidas neid kooskõlla viia? Kas võib leida ainsagi punkti, mis neil ühine oleks? 

Kindlasti, hüüatab hr. Proudhon, selline ühine punkt on ole- 
mas: see on vaba tahe. Hind, mis tuleneb sellest võitlusest pak- 
kumise ja nõudmise, kasulikkuse ja arvamuse vahel, ei väljenda 
igavest õiglust. j 

Hr. Proudhon arendab seda antiteesi edasi: 

«Vaba ostjana olen ma otsustaja oma vajaduste üle, otsustaja eseme kõlblikkuse üle, 
otsustaja hinna üle, mida ma tahan tema eest maksta. Teisest küi-jest aga teie kui vaba 
tootja kasutate eseme valmistamise vahendeid ja teil on järelikult võimalik oma kulusid 
vähendada» (1 kd., Ik. 41). 

Et aga nõudmine ehk vahetusväärtus on arvamusega identne, siis peab hr. Proudhon 
vajalikuks öelda järgmist: 

«On kindlaks tehtud, et just inimese vaba tahe põhjustabki tarbimisväärtuse ja 
vahetusväärtuse vastandlikkust. Kuidas lahendada seda vastandlikkust, niikaua kui on 
olemas vaba tahe? Ja kuidas ohverdada vaba tahet, ohverdamata inimest?» (1 kd., Ik. 41). 

Niisiis ei ole siin võimalik ühelegi tulemusele jõuda. Meil on tegemist võitlusega kahe 
nii-öelda ühismõõdutu jõu vahel, kasulikkuse ja arvamuse, vaba ostja ja vaba tootja 
vahel. 

Vaadelgem asjalugu pisut lähemalt. 

Pakkumine ei kujuta endast ainuüksi kasulikkusi, nõudmine ei kujuta endast ainuüksi 
arvamust. Kas see, kellelt tuleb nõudmine, ei paku samal ajal mõnd teist produkti või 
raha, s. 0. kõiki produkte esindavat märki, ja kas seda pakkudes ta ei esinda hr. Proud- 
hon! järgi kasulikkust ehk tarbimisväärtust? 

Teiselt poolt, kas pakkuja ei nõua samal ajal mõnd teist produkti või raha, s.0. kõiki 
produkte esindavat märki? Ja kas ta ei saa sellega arvamuse esindajaks, arvamusliku 
väärtuse ehk vahetusväärtuse esindajaks? 

Nõudmine on samal ajal pakkumine, pakkumine on samal ajal nõudmine. Hr. 
Proudhoni antitees, mis lihtsalt samastab pakkumist kasulikkusega ja nõudmist 
arvamusega, rajaneb seega vaid õõnsal abstraktsioonil. 

Seda, mida hr. Proudhon nimetab tarbimisväärtuseks, nimetavad teised 
majandusteadlased niisama suure õigusega arvamusli-kuks väärtuseks. Mainigem üksnes 
Storchi («Poliitilise ökonoomia kursus». Pariis, 1823, Ik. 48 ja 4920). 

Storchi järgi nimetatakse vajadusteks asju, mille vajalikkust me tajume; väärtusteks 
aga asju, millele me omistame väärtust. Enamikul asjadel on väärtust ainult sellepärast, 
et nad rahuldavad arvamuse poolt loodud vajadusi. Arvamus meie vajaduste kohta võib 
muutuda ning järelikult võib muutuda ka asjade kasulikkus, 

mis väljendab ainult nende asjade ja meie vajaduste suhet. Ka loomulikud vajadused 
ise muutuvad pidevalt. Tõepoolest, kui väga erinevad on mitmesuguste rahvaste 
peamised toiduained! 

Võitlus ei käi kasulikkuse ja arvamuse vahel: see käib pakkuja poolt nõutud 
vahetusväärtuse ja nõudja poolt pakutud vahetusväärtuse vahel. Produkti 
vahetusväärtuseks on iga kord nende üksteisele vasturääkivate hinnete resultant. 


Lõppkokkuvõttes seavad pakkumine ja nõudmine teineteisega vastamisi tootmise ja 
tarbimise, aga see tootmine ja tarbimine on rajatud individuaalsele vahetusele. 

Pakutav produkt ei ole kasulik iseenesest. Alles tarbija määrab kindlaks tema 
kasulikkuse. Aga isegi siis, kui produkti kasulikkus on tunnustust leidnud, ei väljenda 
see mitte üksnes kasulikkust. Tootmise käigus vahetati produkt kõigi tootmiskulude 
vastu, nagu näiteks tooraine, tööliste palgad jne., s. 0. asjade vastu, mis kõik on 
vahetusväärtused. Produkt on järelikult tootja silmis teatav vahetusväärtuste summa. 
Tootja ei paku ainult kasulikku eset, vaid ka, ja just eelkõige, vahetusväärtust. 

Mis puutub nõudmisse, siis on nõudmine ainult siis efektiivne, kui tema käsutuses on 
vahetusvahendeid. Need vahendid on omakorda produktid, vahetusväärtused. 

Niisiis leiame pakkumises ja nõudmises ühelt poolt produkti, mille valmistamiseks 
vahetusväärtusi kulutati, ja vajaduse seda produkti müüa; teiselt poolt leiame vahendid, 
mille peale kulutati samuti vahetusväärtusi, ja soovi osta. 

Hr. Proudhon vastandab vabale lootjale vaba ostja. Ta omistab neile mõlemale 
puhtmetafüüsilisi omadusi. Seepärast ta ütlebki: «On kindlaks tehtud, et just inimese 
vaba tahe põhjustabki tarbimisväärtuse ja vahetusväärtuse vastandlikkust.» 

Kui tootja toodab ühiskonnas, mis on rajatud tööjaotusele ja vahetusele — selline aga 
ongi hr. Proudhoni eeldus —, siis on ta sunnitud müüma. Hr. Proudhon teeb tootjast 
tootmisvahendite isanda; ta on aga meiega arvatavasti päri, et need tootmisvahendid ei 
sõltu vabast tahtest. Veel enamgi: need tootmisvahendid on suurelt osalt sellised 
produktid, mida tootja saab väljastpoolt, ja kaasaegses tootmises ei ole tal isegi seda 
vabadust, et toota nii palju, kui ta ise tahaks. Tootlike jõudude praegune arenemisaste 
sunnib teda tootma nii- või niisuguses ulatuses. 

Tarbija ei ole vabam kui tootja. Tema arvamus rajaneb tema vahenditel ja tema 
vajadustel. Nii ühtesid kui ka teisi määrab tema ühiskondlik seisund, viimane aga sõltub 
omakorda kogu ühiskonna organisatsioonist. Muidugi, tööline, kes ostab kartuleid, ja 
ülalpeetav metress, kes ostab pitse, järgivad mõlemad omaenda arvamust, Nende 
arvamuste erinevus aga on seletatav erineva seisundiga, 

mis neil on ühiskonnas ja mis ise on.omakorda ühiskondliku organisatsiooni produkt. 

Kas vajaduste süsteem tervikuna on rajatud arvamusele või kogu tootmise 
organisatsioonile? Vajadused tekivad kõige sagedamini otse tootmisest või tootmisele 
rajatud olukorrast. Maailmakaubandus keerleb peaaegu täielikult tootmise vajaduste, 
mitte aga individuaalse tarbimise vajaduste ümber. Võtkem teine näide: kas vajadus 
notarite järele ei eelda antud tsiviilõigust, mis väljendab ainult omandi, s. t. tootmise 
teatud arenemisastet? 

Hr. Proudhon ei rahuldu sellega, et ta eemaldab pakkumise ja nõudmise vahekorrast 
ainult need elemendid, millest me äsja kõnelesime. Ta ajab abstraktsiooni äärmise 
piirini, sulatades kokku kõik tootjad üheksainsaks tootjaks ja kõik tarbijad üheksainsaks 
tarbijaks ning pannes need kaks kimäärset tegelast teineteise vastu võitlema. Tegelikus 
maailmas on aga lugu teisiti. Pakkumise esindajate omavaheline konkurents ja nõudmise 
esindajate omavaheline konkurents on vajalik element ostjate ja müüjate vahel toimuvas 
võitluses, mille tulemuseks on vahetusväärtus. 

Kõrvaldanud tootmiskulud ja konkurentsi, võib hr. Proudhon oma heaksarvamist 


mööda pakkumise ja nõudmise valemi absur dini viia. 

«Pakkumine ja nõudmine,» ütleb ta, «ei ole midagi muud kui kaks tseremoniaalset vormi, mille 
otstarbeks on teineteisega vastamisi seada tarbimisväärtust ja vahetusväärtust ning põhjustada nende 
lepitamist. Need on kaks elektrilist poolust, mille ühendamine peab esile kutsuma afiinsusnähtuse, mida 
nimetatakse vahetuseks» (1 kd., 1k. 49—50). 


- Niisama hästi oleks võinud öelda, et vahetus on ainult «tseremoniaalne vorm», mis 
on vajalik tarbija ja tarbeeseme teineteisega kokkuviimiseks. Niisama hästi oleks võinud 
öelda, et kõik majandussuhted on «tseremoniaalsed vormid», mis vahendavad otsest 


tarbimist. Pakkumine ja nõudmine kujutavad endast — ei rohkem ega vähem kui 
individuaalne vahetus — antud tootmise suhteid. 

Milles seisab järelikult kogu hr. Proudhoni dialektika? Selles, et ta asendab 
tarbimisväärtuse ja vahetusväärtuse, nõudmise ja pakkumise selliste abstraktsete ja 
vasturääkivate mõistetega nagu harukordsus ja küllus, kasulikkus ja arvamus, üks tootja 
ja üks tarbija, kusjuures mõlemad viimased on vaba tahte rüütlid. Kuhu tahtis ta sellega 
välja jõuda? 

Ta tahtis jätta endale võimaluse edaspidi tagasi võtta ühe tema enda poolt kõrvaldatud 
elemendi — tootmiskulud kui tarbimisväärtuse ja vahetusväärtuse sünteesi. Niiviisi 
moodustavadki tootmiskulud tema silmis sünteetilise ehk konstiiueeriiud väärtuse. 

8 II. KONSTITUEERITUD EHK SÜNTEETILINE VÄÄRTUS 


«Väärtus» (vahetusväärtus) «on majandusliku hoone nurgakivi.» «Konstitueeritud» 
väärtus on majanduslike vastuolude süsteemi nurgakivi. 

Mida kujutab siis endast «konstitueeritud väärtus», mis moodustabki hr. Proudhoni 
kogu avastuse poliitilises ökonoomias? 

Kui produkti kasulikkust on kord juba tunnustatud, siis on produkti väärtuse allikaks 
töö. Töö mõõduks on aeg. Produktide relatiivse väärtuse määrab tööaeg, mis nende 
tootmiseks on tulnud kulutada. Hind on produkti relatiivse väärtuse rahaline väljendus. 
Lõpuks, produkti konstitueeritud väärtus on lihtsalt väärtus, mille moodustab selles 
produktis sisalduv tööaeg. 

Nagu Adam Smith avastas tööjaotuse, nii avastas hr. Proudhon enda meelest 
«konstitueeritud väärtuse». See ei ole küll «midagi ennekuulmatut», kuid tuleb ju 
tunnistada, et üheski majandusteaduse avastuses midagi ennekuulmatut ei ole. Hr. 
Proudhon, kes aimab oma avastuse kogu tähtsust, püüab ometigi vähendada selle kaalu 
«lugeja rahustamiseks selles suhtes, et ta originaalsusele ei pretendeeri, ja nende 
vaimude poolehoiu võitmiseks, kes oma kart-likkuse tõttu on uutele ideedele vähe 
vastuvõtlikud». Kuid sedamööda, kuidas ta kaalub kõigi oma eelkäijate teeneid väärtuse 
määramisel, on ta tahes-tahtmata sunnitud kõigi kuuldes tunnistama, et tema teened on 


kõige suuremad, et temale kuulub neist teenetest lõviosa. 

«Väärtuse sünteetilist ideed nägi ähmaselt juba Adam Smith ... Ometi oli see väärtuse idee Adam 
Smithil täiesti intuitiivne, ühiskond aga ei muuda oma harjumusi palja intuitsiooni pärast, ühiskonda 
veenab alles faktide autoriteet. Antinoomiat oli vaja väljendada selgemini ja täpsemalt: tema peamiseks 
tõlgitsejaks sai J. B. Say.» 

Siin on meil järelikult sünteetilise väärtuse avastamise ajalugu valmis kujul: A. 
Smithile kuulub ähmane intuitsioon, J. B. Sayle antinoomia, hr. Proudhonile 
konstitueeriv ja «konstitueeritud» tõde. Ärgu olgu kellelgi selle kohta eksiarvamust: kõik 
teised majandusteadlased, alates Sayst ja lõpetades Proudhoniga, ei teinudki midagi 
muud kui komberdasid antinoomia sissetallatud radu. 

«On uskumatu, et nii paljud targad inimesed nii lihtsa idee kallal nelikümmend aastat vaeva nägid. Aga 
ei, väärtusi võrreldakse, kuigi neil pole ühtki ühist punkti, kuigi neil pole mõõtühikut: — seda on XIX 
sajandi majandusteadlased söandanud kinnitada kõigi kiuste ja kõigi vastu, selle asemel et omaks võtta 
võrdsuse revolutsiooniline teooria. Mis ütlevad selle kohta järeltulevad põlvkonnad?» (1 kd., Ik. 68). 


Nii äkitselt küsitletud järeltulevad põlvkonnad satuvad kõigepealt segadusse 
kronoloogia pärast. Nad peavad paratamatult esitama 

küsimuse: kas Ricardo ja tema koolkond ei olegi XIX sajandi majandusteadlased? 
Ricardo süsteem, mis on rajatud põhimõttele, «et kaupade relatiivne väärtus oleneb 
ainuüksi nende'tootmiseks vajaliku töö hulgast», on pärit aastast 1817. Ricardo on jerve 
koolkonna pea, ja see koolkond valitseb Inglismaal restauratsioonist saadik21. Ricardo 
õpetus resümeerib rangelt, halastamatult kogu inglise kodanluse seisukohti, inglise 


kodanlus aga on omakorda kaasaegse kodanluse kehastus. «Mis ütlevad selle kohta 
järeltulevad põlvkonnad?» Nad ei ütle, et hr. Proudhon ei tundnud üldse Ricardot, sest 
Proudhon räägib Ricardost, räägib temast pikalt ja laialt, pöördub korduvalt tema juurde 
tagasi ja lõpetab sellega, et ta nimetab Ricardo õpetust «tühjaks jamaks». Kui järel- 
tulevad põlvkonnad end sellesse küsimusse kunagi segavad, siis ütlevad nad võib-olla, et 
hr. Proudhon, kartes riivata oma lugejate inglisevaenulikke tundeid, eelistas ise esineda 
Ricardo ideede vastutava väljaandjana. Olgu kuidas on, aga järeltulevad põlvkonnad 
leiavad olevat üpris naiivse, et hr. Proudhon peab «tuleviku revolutsiooniliseks 
teooriaks» seda, mida Ricardo on teaduslikult käsitlenud kui kaasaegse ühiskonna, kui 
kodanliku ühiskonna teooriat; nad leiavad olevat üpris naiivse, et hr. Proudhon näeb 
niiviisi kasulikkuse ja vahetusväärtuse vahelise antinoomia lahendust selles, mida 
Ricardo ja tema koolkond on ammu enne teda esitanud selle antinoomia ühe külje — 
vahetusväärtuse — teadusljku valemina. Kuid jätkem järeltulevad põlvkonnad kord juba 
kõrvale ja seadkem hr. Proudhon silm silma vastu tema eelkäija Ricardoga. Järgmised 
tsitaadid selle autori teostest resümeerivad tema väär-tusteooria: 

«Kasulikkus ei ole vahetusväärtuse mõõt, kuigi ta on vahetusväärtusele absoluutselt vajalik» 
(«Poliitilise ökonoomia põhialused» jne., F. S. Constancio tõlge inglise keelest. Pariis 1835, 1 kd., Ik. 3). 

«Kui ükskord on õigeks võetud, et asjad on iseenesest kasulikud, siis tuleneb asjade vahetusväärtus 
kahest allikast: nende harukordsusest ja nende hankimiseks vajaliku töö hulgast. On asju, mille väärtus 
sõltub ainuüksi nende harukordsusest. Et pole üldse võimalik suurendada tööga nende hulka, siis ei saa ka 
nende väärtust alandada pakkumise suurendamise kaudu. Seda laadi asjad on kallihinnalised raidkujud, 
maalid jne. Nende väärtus sõltub ainuüksi selliseid esemeid omada tahtjate rikkusest, maitsest ja tujusi» 
(tsiteeritud teos, 1 kd., Ik. 4 ja 5). «Sellised esemed moodustavad aga ainult üsna väikese osa iga päev 
vahetatavatest kaupadest. Kuna esemed, mida inimesed tahavad omada, on valdavas enamikus töö vili, siis 
võib mitte ainult ühel maal, vaid ka paljudes maades tõsta nende esemete hulka nii suures ulatuses, et selle 
piire on peaaegu võimatu ära määrata, —i kui me ainult tahame kulutada nende valmistamiseks vajalikku 
tööd» (tsiteeritud teos, 1 kd., Ik. 5). «Niisiis, kõneldes kaupadest, nende vahetusväärtusest ja nende 
relatiivseid hindu reguleerivaist printsiipidest, mõtleme alati ainult niisuguseid kaupu, millede hulka saab 


inimtööga suurendada ja millede tootmist konkurents stimuleerib ning millede tootmine toimub 
takistamatult» (1 kd., Ik. 5). 

Ricardo tsiteerib A. Smithi, kes tema arvates «on väga täpselt ära määranud iga 
vahetusväärtuse algallika» (vt. Smith, 1 raamat, 5. ptk.22). Seejärel ütleb Ricardo: 

«Seisukoht, mille järgi see» (s. 0. tööaeg) «on kõigi asjade vahetusväärtuse aluseks, välja arvatud need, 
mille hulka ei saa inimtööga oma tahtmist mööda suurendada, — see seisukoht on poliitilisele 
ökonoomiale äärmiselt tähtis; sest miski ei ole selles teaduses nii palju vigu ja lahkarvamusi põhjustanud 
kui just sõnale «väärtus» omistatud tähenduse ebamäärasus ja ebatäpsus» (1 kd., Ik. 8). «Kui asjades 
sisalduva töö hulk määrab asjade vahetusväärtuse, siis töö hulga igasugune kasv peab paratamatult 
suurendama asjade väärtust, millede tootmiseks töö kulutati, ja töö hulga igasugune vähenemine peab seda 
väärtust vähendama» (1 kd., Ik. 8). 

Edasi heidab Ricardo A. Smithile ette, et ta: 

1) «Nimetab väärtuse mõõduna — peale töö — veel teisi mõõte: kord vilja väärtust, kord töö hulka, 
mida antud asja eest saab osta», jne. (1 kd., Ik. 9 ja 

2) «Võtab küll reservatsioonideta õigeks printsiibi enese, kuid piirdub selle rakendamisega ainult 


ühiskonna primitiivse ning toore olukorra suhtes, mis eelneb kapitalide akumulatsioonile ja maaomanduse 
tekkimisele» (1 kd., Ik. 21). 


Ricardo püüab tõestada, et maaomandus, s. 0. rent, ei saa muuta toiduainete relatiivset 
väärtust ja et kapitalide akumulatsioon avaldab ainult mööduvat ja kõikuvat mõju 
relatiivsetele väärtustele, mille määrab nende tootmiseks kuluta-tud töö võrreldav hulk. 
Selle seisukoha kaitsmiseks loob ta oma kuulsa maa-renditeooria, lahutab kapitali ta 
koostisosadeks ja ei leia kapitalist lõppkokkuvõttes midagi muud kui akumuleeritud 
tööd. Seejärel arendab ta terve palga- j? kasumiteooria ning tõestab, et palk ja kasum 
tõusevad ja langevad teineteise suhtes pöördvõrdeliselt ja et see ei mõjuta produkti 
relatiivset väärtust. Ta ei jäta tähele panemata mõju, mida võivad avaldada produktide 
proportsionaalsele väärtusele kapitalide akumulatsioon ja nende erinev loomus 
(põhikapitalid ja käibekapitalid) ning samuti palgatase. Need probleemid on Ricardole 
koguni põhiprobleemideks. 


«Igasugune töö kokkuhoid,» ütleb ta, «alandab alati kauba relatiivset väärtust,8 — ükskõik, kas see 
kokkuhoid puutub eseme enda tootmiseks vajalikku töösse voi töösse, mis on vajalik selles tootmises 
rakendatava kapitali loomiseks» (1 kd., Ik. 28). «Seepärast, niikaua kui ühe päeva töö annab ühele 
inimesele 

endise hulga kala, teisele inimesele aga endise hulga metslirmu liha, jääb vahetuse puhul vastavate 
hindade loomulik tase alati samaks, hoolimata sellest, kuidas muutub palk ja kasum ning missugust mõju 
avaldab kapitali akumulatsioon» (1 kd., Ik. 32). «Me oleme vaadelnud tööd kui asjade väärtuse alust, 
nende tootmiseks vajaliku töö hulka aga oleme vaadelnud kui normi, mis määrajj üksteise vastu 
vahetatavate kaupade vastavad hulgad; kuid me pole tahtnud eitada, et kaupade turuhind võib juhuslikult 
ja ajutiselt kõrvale kalduda sellest esialgsest ja loomulikust hinnast» (tsiteeritud teos, 1 kd., Ik. 105). 
«Asjade hinna reguleerivad lõppkokkuvõttes tootmiskulud, mitte aga pakkumise ja nõudmise vahekord, 
nagu seda tihtilugu on väidetud» (11 kd., Ik. 253). 


Lord Lauderdale uuris vahetusväärtuse muutusi, lähtudes pakkumise ja nõudmise 
seadusest, s. 0. harukordsusest või küllusest nõudmisega võrreldes. Lauderdale'i arvates 
võib asja väärtus kasvada, kui väheneb tema hulk või kasvab nõudmine tema järele; 
väärtus võib väheneda sedamööda, kuidas tema hulk kasvab või nõudmine tema järele 
väheneb. Seega võib asja väärtus muutuda kaheksa erineva põhjuse mõjul, nimelt nelja 
põhjuse mõjul, mis puutuvad asjasse endasse, ja nelja põhjuse mõjul, mis puutuvad 
rahasse või antud asja väärtusmõõduks olevasse mis tahes teise kaupa. Ricardo lükkab 
selle järgmisel viisil ümber: 

«Uksikisiku või kompanii monopoliks olevad produktid muutuvad küll oma väärtuselt lord Lauderdale'i 
poolt püstitatud seaduse järgi: nende väärtus langeb nende pakkumise suurenemisega ja tõuseb ostjate 
elavneva nõudmisega nende järele. Nende hind ei tarvitse sugugi olla paratamatult seotud nende loo- 
muliku väärtusega. Mis aga puutub asjadesse, mille suhtes pääseb mõjule müüjate vaheline konkurents ja 
mille hulk võib teatud ulatuseni kasvada, siis ei sõltu nende hind lõppkokkuvõttes nõudmise ja pakkumise 
vahekorrast, vaid tootmiskulude suurenemisest või vähenemisest» (II kd., Ik. 259). 


Me jätame lugeja hooleks võrrelda Ricardo nii täpset, selget ja lihtsat keelt hr. 
Proudhoni retooriliste jõupingutustega, mida ta teeb selleks, et määrata relatiivset 
väärtust tööaja kaudu. 

Ricardo näitab meile kodanliku tootmise tegelikku liikumist liikumist, mis 
konstitueerib väärtust. Hr. Proudhon abstraheerub sellest tegelikust liikumisest ja 
«vaevab end» sellega, et leiutada uusi viise maailma korraldamiseks enda arvates uue 
valemi järgi, mis aga tegelikult ei ole midagi muud kui olemasoleva, Ricardol nii hästi 
esitatud reaalse liikumise teoreetiline väljendus. Ricardo võtab lähtepunktiks kaasaegse 
ühiskonna, et näidata meile, kuidas see ühiskond väärtust konstitueerib; hr. Proudhon 
võtab lähtepunktiks konstitueeritud väärtuse, et konstitueerida selle väärtuse abil uus 
sotsiaalne maailm. Hr. Proudhoni järgi peab konstitueeritud väärtus tegema ringi ja taas 
muutuma uuesti konstitueerivaks printsiibiks maailmale, mis sellesama hindarnisviisi 
kohaselt ongi juba täielikult konstitueeritud. Väärtuse määramine tööaja kaudu on 
Ricardole vahetusväärtuse seadus; hr. Proudhonile on see tarbimisväärtuse ja 
vahetusväärtuse süntees. Ricardo väärtusteooria 

on kaasaegse majanduselu teaduslik tõlgitsus; hr. Proudhoni väärtusteooria on Ricardo 
teooria utoopiline tõlgitsus. Ricardo teeb kindlaks, et tema valem on õige, tuletades selle 
valemi kõigist majandussuhetest ja seletades tema abil kõiki nähtusi, isegi neid, mis 
esimesel pilgul näivad temale vastu rääkivat, nagu näiteks rent, kapitalide akumulatsioon 
ning palga ja kasumi suhe; see teebki Ricardo teooriast teadusliku süsteemi. Hr. 
Proudhon, kes on täiesti meelevaldsete hüpoteeside abil uuesti avastanud selle Ricardo 
valemi, on seejärel sunnitud otsima isoleeritud majanduslikke fakte, mida ta moonutab ja 
võltsib, et esitada neid näidetena, oma taassünnitatud idee juba olemasolevate 


SRicardo määrab teatavasti kauba väärtuse «tema valmistamiseks vajaliku töö hulgaga». Kõigi kaubatootmisel 
rajanevate tootmisviiside, seega ka kapitalistliku tootmisviisi tingimustes valitsev vahetuse vorm põhjustab aga 
seda, et kauba väärtust ei väljendata otseselt töö hulga, vaid mõne teise kauba hulga kaudu. Kauba väärtust, mis 
on väljendatud mõne teise kauba hulga kaudu (ükskõik, kas selleks teiseks kaubaks on raha või midagi muud), 
nimetab Ricardo selle kauba "relatiivseks väärtuseks. — F. E. (Engelsi märkus 1885. aasta saksakeelsele väljaandele.) 


rakendustena, selle elluviimise algmetena. (Vt. meie $ III, «Konstitueeritud väärtuse 
rakendamine».) 

Siirdugem nüüd järeldustele, mida hr. Proudhon teeb konstitueeritud (tööajaga 
konstitueeritud) väärtusest. 

Antud tööhulk on samaväärne produktiga, mida see tööhulk loob. 

Iga tööpäev on samaväärne teise tööpäevaga; s. t., et ühe inimese töö on niisama palju 
väärt kui võrdne hulk teise inimese tööd: nende vahel pole kvalitatiivset erinevust. Kui 
töö hulk on võrdne, siis vahetatakse ühe inimese produkt teise inimese produkti vastu. 
Kõik inimesed on palgatöölised ja pealegi sellised, kes saavad võrdse tööaja eest võrdset 
palka. Vahetus toimub täieliku võrdsuse alusel. 

Kas need järeldused tulenevad loomulikult ja paratamatult «konstitueeritud» 
väärtusest, s. 0. väärtusest, mille määral) tööaeg? 

Kui kauba relatiivse väärtuse määrab tema tootmiseks vajaliku töö hulk, siis tuleneb 
sellest loomulikult, et ka töö relatiivse väärtuse, s. 0. palga, määrab samasugusel viisil 
töö hulk, mis on vajalik palga tootmiseks. Palga, s. 0. töö relatiivse väärtuse ehk töö 
hinna määrab järelikult tööaeg, mis kulub selleks, et toota kõik töölise ülalpidamiseks 
vajalikud asjad. 


«Vähendage kübarate tootmise kulusid ja kübarate hind langeb lõpuks nende uue loomuliku hinnani, 
kuigi nõudmine võib muutuda kaks, kolm või neli korda suuremaks. Vähendage inimeste ülalpidamise 
kulusid, alandades elu alalhoiuks vajaliku toidu ja riietuse loomulikku hinda, ja te näete, et palgad 
langevad lõpuks, kuigi nõudmine töökäte järele võib tunduvalt kasvada» (Ricardo, II kd., Ik. 253). 


Ricardo keel on tõepoolest äärmiselt küüniline. Panna ühele pulgale kübarate tootmise 
kulud ja inimese ülalpidamise kulud — see on ju teha inimesest kübar. Ärgu aga 
harjutagu liiga palju künismist! Künism ei seisa tegelikkust kirjeldavates sõnades, vaid 
tegelikkuses endas! Sellised prantsuse autorid, nagu härrad Droz, 

Blangui, Rossi ja teised, lubavad endale seda süütut lõbu, et püüavad «humaanse» 
keele viisakusvormide silmaspidamisega tõestada oma üleolekut inglise 
majandusteadlastest; kui nad heidavad Ricardole ja tema koolkonnale ette küünilist 
keelt, siistee-vad nad seda sellepärast, et neil on paha vaadata kaasaegsete 
majandussuhete kujutamist kogu nende inetuses, paha vaadata kodanluse saladuste 
paljastamist. 

Teeme kokkuvõtte: olles ise kaup, on töö sellisena mõõdetav töö kui kauba tootmiseks 
vajaliku tööajaga. Mida on aga töö kui kauba tootmiseks vaja? Eks parajasti nii palju 
tööaega, kui palju kulub selleks, et toota töö pideva ülalpidamise jaoks vajalikud asjad, 
s. 0. selleks, et töölise elu alal hoida ja et võimaldada tal oma soo jätkamist. Töö 
loomulik hind ei ole midagi muud kui palga miinimum.9 Kui palga turuhind tõuseb tema 
loomulikust hinnast kõrgemale, siis juhtub see just sellepärast, et hr. Proudhoni poolt 
printsiibiks ülendatud väärtusseadusele on vastukaaluks nähtused, mis tulenevad, 
pakkumise ja nõudmise vahekorra koikumis-test. Palga miinimum aga jääb ikkagi 
keskpunktiks, mille poole palga turuhinnad kalduvad. 

Tööajaga mõõdetav relatiivne väärtus osutub seega saatuslikul kombel töölise 
tänapäeva orjuse valemiks, selle asemel et olla — nagu hr. Proudhon seda soovib — 
proletariaadi vabastamise «revolutsiooniline teooria». 


9Selle teesi, et tööjõu «loomulik», s. o. normaalne hind langeb ühte palga miinimumiga, s. 0. töölise eluks ja 
tema soo jätkamiseks absoluutselt vajalike elatusvahendite väärtuse ekvivalendiga, püstitasin ma esmakordselt 
«Poliitilise ökonoomia kriitika visandites» («Deutsch-Französische Jahrbücher», Pariis, 1844) ja «Töölisklassi 
olukorras Inglismaal»?*. Nagu tekstist nähtub, oli Marx selle teesi siis omaks võtnud. Lassalle laenas selle meilt 
mõlemalt. See taes aga on ikkagi vale, ehkki palgal on tõepoolest pidev tendents oma miinimumnile läheneda. 
Tõsiasi, et tööjõu eest makstakse tavaliselt ja keskmiselt tema väärtusest vähem, ei saa tööjõu väärtust muuta. 
«Kapitaiis» parandas Marx kõnesoleva teesi ära (paragrahvis «Tööjõu ost ja müük»); ta selgitas ka (XXIII 
peatükis — «Kapitalistliku akumulatsiooni üldine seadus») asjaolud, mis võimaldavad suruda kapitalistlikus 
tootmises tööjõu hinna tööjõu väärtusest järjest madalamale. — F. E. (Engelsi märkus 1885. aasta saksakeelsele 
väljaandele. ) 


Vaadakem nüüd, mil määral tööaja kui väärtuse mõõdu kasutamine ei sobi kokku 
praegu eksisteeriva klasside antagonismiga ja töö produkti ebavõrdse jaotusega otsese 
töötaja ja akumuleeritud töö omaniku vahel. 

Võtkem mis tahes produkt, näiteks lõuend. See produkt kui niisugune sisaldab teatud 
kindlat töö hulka. See töö hulk jääb alati samaks, olenemata sellest, milline on selle 
produkti valmistamisest osavõtnute vahekord 

Võtkem teine produkt, kalev, ja oletagem, et tema tootmiseks kulub niisama palju tööd 
kui lõuendi tootmiseks. 

Neid kahte produkti teineteise vastu vahetades vahetatakse võrdseid töö hulki. Neid 
võrdseid tööaja hulki vahetades ei muudeta tootjate omavahelisi suhteid, just nagu ei 
muudeta sellega põrmugi tööliste ja vabrikantide vastastikuseid suhteid. Öelda, et see 
produktide vahetus, millede väärtust mõõdetakse tööajaga, viib välja kõigi tootjate 
võrdsele tasusaamisele, tähendaks ju eeldada, et produktist võrdne osasaamine 
eksisteeris juba enne vahetust. Kui kalevit lõuendi vastu vahetatakse, siis saavad 
kalevitootjad lõuendist niisama palju osa, kui nad enne kalevist osa said. 

Hr. Proudhoni eksitus tuleb sellest, et ta peab järelduseks seda, mis võiks parimal juhul 
olla põhjendamatu oletus. 

Läheme edasi. 

Kui me võtame väärtuse mõõduks tööaja, kas me siis oletame vähemalt, et tööpäevad 
on ekvivalentsed ja et ühe inimese tööpäev on niisama palju väärt kui teise inimese 
tööpäev? Ei. 

Oletagem momendiks, et kullassepa tööpäev on samaväärne kangru kolme 
tööpäevaga; sellelgi juhul on lugu nii, et igasugune juveelitoodete väärtuse muutumine 
riidega võrreldes — kui see pole nõudmise ja pakkumise kõikumiste mööduv tagajärg — 
peab olema põhjustatud sellest, et lüheneb või pikeneb tööaeg, mida üks või teine pool 
tootmiseks kulutab. Kui kolme eri töölise tööpäevad suhtuvad üksteisesse kui 1, 2, 3, siis 
igasugune muutus nende tööliste produkti relatiivses väärtuses peab samuti olema 
proportsionaalne arvudega 1, 2, 3. Seega on võimalik väärtust mõõta tööajaga, kuigi 
mitmesugused tööpäevad oma väärtuselt võrdsed ei ole; sellise mõõdu kasutamiseks 
peab meil aga olema mitmesuguste tööpäevade väärtuse võrdlev skaala; selle skaala 
määrab konkurents. 

Kas teie töö tund on väärt niisama palju kui minu töö tund? Selle küsimuse lahendab 
konkurents. 

Ühe ameerika majandusteadlase arvates määrab konkurents ära, kui palju lihtsa töö 
päevi sisaldub ühes komplitseeritud töö päevas. Kas see komplitseeritud töö päevade 
taandamine lihtsa töö päevadele ei eelda, et väärtuse mõõduks võetakse just lihtne töö? 
Kui väärtuse mõõduks on lihtsalt töö hulk, töö kvaliteedile vaatamata, siis eeldab see 
omakorda, et lihtne töö on saanud tootmistegevuse teljeks. See eeldab, et mitmesugused 
tööliigid võrdsustatakse inimese allutamisega masinale või äärmiselt suure tööjaotusega; 
et töö jätab varju inimesed; et kellapendel on saanud kahe töölise relatiivse tegevuse 
täpseks mõõduks, just nagu see on kahe lokomotiivi kiiruse mõõduks. Seepärast ei või 
öelda, et ühe inimese töö tund on väärt niisama palju kui teise inimese töö tund; õigem 
oleks öelda, et üks inimene on ühe tunni jooksul väärt niisama palju kui teine inimene 
ühe tunni jooksul. Aeg on kõik, inimene ei ole enam mitte midagi; ta on parimal juhul 
ainult aja kehastus. 

Kvaliteedist ei ole nüüd enam juttu. Kvantiteet üksi otsustab kõik: tund tunni vastu, 
päev päeva vastu; aga see töö võrdsustamine ei tule põrmugi hr. Proudhoni igavesest 
õiglusest, see on lihtsalt kaasaegse tööstuse fakt. 

Ettevõttes, kus töötatakse masinate abil, ei erine ühe tööjise töö peaaegu üldse enam 
teise töölise tööst; töölised võivad erineda üksteisest ainult veel selle poolest, kui palju 


aega nad tööks kulutavad. Sellest hoolimata kujuneb see kvantitatiivne erinevus teatud 
mõttes kvalitatiivseks erinevuseks, sest tööks kulutatav aeg oleneb osalt 
puhtmateriaalsetest teguritest, nagu näiteks füüsiline konstitutsioon, vanus, sugu; osalt 
oleneb see aga puhtnegatiivse-test moraalsetest teguritest, nagu näiteks kannatlikkus, 
rahulikkus, püsivus. Lõpuks, kui tööliste töös ongi mingit kvalitatiivset erinevust, siis on 
see äärmisel juhul kõige halvemat kvaliteeti kvaliteet, mis ei kujuta endast kaugeltki 
mitte iseloomustavat iseärasust. Selline on lõppkokkuvõttes kaasaja tööstuses valitsev 
olukord. See masinatega tehtava töö juba teoks saanud võrdsus ongi see, mida hr. 
Proudhon oma «võrdsustava» höövliga silub, ja ta kavatseb seda «võrdsustamist» 
«tulevikus» igal pool läbi viia. 

Kõik «võrdsustavad» järeldused, mis hr. Proudhon Ricardo õpetusest teeb, rajanevad 
ühel põhilisel eksitusel. Nimelt ajab hr. Proudhon segi kaupade väärtuse, mida 
mõõdetakse neis sisalduva töö hulgaga, ja kaupade väärtuse, mida mõõdetakse «töö 
väärtusega». Kui need kaupade väärtuse kaks mõõtmisviisi oleksid kokku sulanud 
üheksainsaks mõõtmisviisiks, siis oleks ükskõik, kas me ütleme, et iga kauba relatiivset 
väärtust mõõdetakse kaubas sisalduva töö hulgaga või et seda väärtust mõõdetakse töö 
hulgaga, mida võib selle väärtuse eest osta, või jällegi, et seda väärtust mõõdetakse töö 
hulgaga, mille eest seda väärtust võib omandada. Kuid asi ei ole hoopiski mitte nii. Töö 
väärtus ei ole sugugi parem väärtuse mõõt kui mis tahes teise kauba väärtus. Selle 
paremaks selgitamiseks piisab mõnest näitest. 

Kui üks müi10 vilja maksaks endise ühe tööpäeva asemel kaks tööpäeva, siis oleks 
tema endine väärtus kahekordistunud; ometigi ei saaks selle müi viljaga tegevusse 
rakendada kaks korda suuremat töö hulka, sest see vili ei sisaldaks jii sugugi rohkem 
toitaineid kui enne. Niisiis vilja väärtus, kui me mõõdame seda väärtust vilja tootmiseks 
kulutatud töö hulgaga, oleks kahekordistunud; kui me aga mõõdame vilja väärtust töö 
hulgaga, mida võib tema eest osta, või jällegi töö hulgaga, mille eest teda võib osta, siis 
ei oleks vilja väärtus sugugi kahekordistunud. Teiselt poolt, kui sellesama tööhulgaga 
toodetaks endisega võrreldes kaks korda 

rohkem rõivaid, siis langeks rõivaste relatiivne väärtus poole võrra; kuid sellest 
hoolimata ei oleks selle kahekordse rõivaste hulga võime käsutada teatud hulka tööd 
sugugi poole võrra vähenenud ehk, teisiti öeldes, seesama töö ei saaks käsutada kaks 
korda rohkem rõivaid; sest pool sellest kahekordsest rõivaste hulgast osutaks töölisele 
niisamasuguseid teeneid nagu ennegi. 

Kaupade relatiivse väärtuse määramine töö väärtusega on järelikult vastuolus 
majanduslike faktidega. See tähendaks keerelda nõiaringis, määrata relatiivset väärtust 
niisuguse relatiivse väärtusega, mis omakorda veel kindlaksmääramist vajab. 

Pole mingit kahtlust, et hr. Proudhon ajab segi kaks mõõtmis-viisi: mõõtmise mingi 
kauba tootmiseks vajaliku tööajaga ja mõõtmise töö väärtusega. «Iga inimese töö eest,» 
ütleb ta, «saab osta väärtuse, mida see töö sisaldab.» Produktis sisalduv kindel töö hulk 
on seega Proudhoni arvates ekvivalentne töötaja tasuga, s. t. töö väärtusega. Selsamal 
põhjusel ajab ta segi tootmiskulud ja palga. 

«Mis asi on palk? See on vilja jne. omahind, iga asja täielik hind. Veel enam: palk on rikkust 
moodustavate elementide proportsionaalsus.» 


Mis asi on palk? See on töö väärtus. 

Adam Smith kasutab väärtuse mõõduna kord kauba tootmiseks vajalikku tööaega, kord 
töö väärtust. Ricardo avastas selle vea, tõstes selgesti esile nende kahe mõõtmisviisi 
erinevust. Hr. Proudhon süvendab Adam Smitlh viga, sest ta samastab neid kahte asja, 
mis Adam Smithil on ainult kõrvuti seatud. 


10— muid (hääldatakse: müi) — vana prantsuse mahumõõt, umbes 18 hek-toliitrit. Toim. 


Hr. Proudhon otsib kaupade relatiivse väärtuse mõõtu, et leida siis õige proportsioon, 
milles töölised peavad produktist osa saama, ehk, teiste sõnadega, et kindlaks määrata 
töö relatiivne väärtus. Kaupade relatiivse väärtuse mõõdu leidmiseks aga ei oska ta 
midagi paremat välja mõelda, kui esitada teatud tööhulga ekvivalendina produktide 
hulga, mis selle tööhulgaga loodi; see aga võrdub oletusega, nagu koosneks kogu 
ühiskond ainult otsestest töötajatest, kes saavad palgana omaenda produkti. Teiseks aga 
peab ta kindlaks faktiks mitmesuguste töötajate tööpäevade ekvivalentsust. Ühesõnaga, 
ta otsib kaupade relatiivse väärtuse mõõtu, et leida töötajate võrdset tasu, ja ta võtab 
palkade võrdsust kui midagi antut, kui juba täiesti kindlat fakti, et sellest võrdsusest 
lähtudes hakata otsima kaupade relatiivset väärtust. Milline imetlusväärne dialektika! 

«Say ja temale järgnevad majandusteadlased on täheldanud, et pidades tööd väärtuse' printsiibiks ja 


tegelikuks põhjuseks, me satume nõiaringi, sest töö on ise midagi sellist, mille väärtus tuleb kindlaks teha, 
ta on samasugune kaup 

nagu kõik teisedki kaubad. Need majandusteadlased, lubatagu mind öelda, on sellega ilmutanud väga 
puudulikku tähelepanuvõimet. Kui tööle omistatakse väärtust, siis ei tehta seda sellepärast, et töö on ise 
kaup, vaid silmas pidades neid väärtusi, mida töö, nagu oletatakse, potentsiaalselt sisaldab. Töö väärtus on 
figuraalne väljendus, mis antilsipeerib põhjuse üleminekut tagajärjeks. See on niisamasugune fiktsioon 
nagu kapitali tootlikkus. Töö toodab, kapitalil on väärtust ... Elliptiliselt11 väljendudes räägitakse löö 
väärtusest ... Töö on nagu Vabaduski.. . oma loomult ähmane ja ebamäärane; oma objekti kaudu saab töö 
aga kvalitatiivse määratluse ehk, teisiti öeldes, töö saab reaalsuseks oma produkti kaudu.» 

«Kuid milleks peale käia? Et majandusteadlane» (loe: hr. Proudhon) «muudab asjade nimesid, vera 
rerum voeabula12, siis tunnistab ta vaikides oma jõuetust ja lahkub areenilt» (Proudhon, 1 kd., Ik. 188). 


Me nägime, et hr. Proudhon teeb töö väärtusest produktide väärtuse «tegeliku 
põhjuse», nii et palk — «töö väärtuse» ametlik nimetus — moodustab tema meelest iga 
asja täieliku hinna. Seepärast ajavadki Say väited teda segadusse. Töös kui kaubas, selles 
kohutavas reaalsuses näeb ta vaid grammatilist lühendit. Niisiis kogu tänapäeva 
ühiskond, mis rajaneb tööl kui kaubal, on nüüdsest peale rajatud luulevabadusele, 
figuraalsele väljendusele. Kui ühiskond tahab «kõrvaldada kõik ebameeldivused», mis 
teda vaevavad, siis tarvitseb tal ainult kõrvaldada halvakõlalised väljendused, muuta 
keelt; selleks aga tuleb tal lihtsalt pöörduda Akadeemia poole ja paluda uue akadeemilise 
sõnastiku väljaandmist. Pärast kõike seda, mis me äsja kuulsime, pole kuigi raske 
mõista, miks hr. Proudhon neab vajalikuks ühes poliitilise ökonoomia teoses pikalt ja 
laialt arutada etümoloogiat ja muid grammatika osi. Näiteks polemiseerib ta ikka veel 
targa näoga iganenud kujutluse vastu, nagu tuleneks sõna servus13 sõnast servare14. 
Neil filoloogiliste] arutlustel on sama sügav mõte, esoteerilinel5 mõte, nad on hr. 
Proudhoni argumentatsiooni oluliseks osaks. 

Kuivõrd tööd****** müüakse ja ostetakse, on' töö niisamasugune kaup nagu kõik 
teisedki kaubad, ja tal on järelikult vahetusväärtust. Kuid töö väärtus ehk töö. kui kaup ei 
tooda ju midagi, just nagu vilja väärtus ehk vili kui kaup ei ole söödav. 

Töö on «väärt» rohkem või vähem, vastavalt sellele, kas toiduained on kallimad või 
odavamad, vastavalt sellele, kui suur on töökäte pakkumine ja nõudmine jne. jne. 

Töö ei ole «midagi ebamäärast»; ei müüda ju ega osteta tööd üldse, vaid ikka ainult 
teatud kindlat tööd. Mitte üksnes objekt ei määra töö omadusi, vaid ka töö spetsiifilised 
omadused määravad objekti. 

Kuivõrd tööd müüakse ja ostetakse, on töö ka ise kaup. Miks ostetakse tööd? «Arvesse 
võttes neid väärtusi, mida töö, nagu oletatakse, potentsiaalselt sisaldab.» Kui aga 


11— lühendatult, mõnd lüli välja jättes. Toim. 

12— asjade tõelisi nimetusi. Toim. 

13— ori. Toim. 

14— hoidma, säilitama. Toim. 

15— salajane, ainult pühendaluile arusaadav. Toim. 

*äookk* — Eksemplaris, mille Marx kinkis 1876. aastal N.Utinale, on sõna «töö» järel märgitud: «tööjõud». 
Sama sõna on juurde lisatud 1896. aasta prantsuskeelses väljaandes. Toim. 


öeldakse, et üks või teine asi on kaup, siis ei ole enam juttu otstarbest, milleks teda 
ostetakse, s. t. kasust, mida tahetakse temast saada, või viisist, kuidas teda tahetakse 
kasutada. Ta on kaup sellepärast, et ta on kauplemise objekt. Kõik hr. Proudhoni 
targutused viivad välja järgmisele väitele: tööd ei osteta kui vahetu tarbimise objekti. 
Muidugi mitte: tööd ostetakse kui tootmisvahendit, nii nagu ostetakse näiteks masinat. 
Niikaua kui töö on kaup, on jal küll väärtust, kuid ta ei tooda midagi. Hr. Proudhon oleks 
võinud niisama hästi öelda, et pole üldse olemas mingisuguseid kaupu, sest iga kaupa 
ostetakse ainult mõne kasuliku otstarbe pärast ja mitte kunagi ei osteta kaupa kui 
niisugust. 

Mõõtes kaupade väärtust tööga, aimab hr. Proudhon ähmaselt, et selle mõõdupuu alt 
pole võimalik välja jätta tööd, kuivõrd sellel on väärtust, tööd kui kaupa. Tal on tunne, et 
ta sellega tunnistab palgamiinimuni otsese töö loomulikuks ning normaalseks hinnaks, 
et ta järelikult aktsepteerib praegust ühiskonnakorda. Et sellest saatuslikust järeldusest 
pääseda, teeb ta täispöörde ja kinnitab, et töö ei olegi kaup, et tööl ei saagi olla väärtust. 
Ta unustab, et ta võttis ju ise mõõdupuuks töö väärtuse, ta unustab, et kogu ta süsteem 
on rajatud tööle kui kaubale, tööle kui kauplemise objektile, mida müüakse ja ostetakse, 
mida vahetatakse produktide vastu jne.; lõpuks, tööle, mis on töötaja otseseks tulualli- 
kaks. Ta unustab kõik. 

Oma süsteemi päästmiseks on ta valmis ohverdama selle aluse. 

Et propter vilam vivendi perder€ causas!* 

Me jõuame nüüd «konstitueeritud väärtuse» ühele uuele definitsioonile: 

«Väärtus on rikkust moodustavate produktide proportsionaalsuse suhe.» 


* — Ja elu pärast kaotada elu alus! (Juvenalis, «Satiirid»). Toim. 

Kõigepealt märgime, et lihtne väljendus «relatiivne väärtus ehk vahetusväärtus» 
sisaldab kujutlust ühest või teisest vahekorrast, milles produkte üksteise vastu 
vahetatakse. Seda vahekorda «proportsionaalsuse suhteks» nimetades ei muudeta 
relatiivses väärtuses mitte midagi — peale palja nimetuse. Produkti väärtuse 
vähendamine ega suurendamine ei võta produktilt omadust olla ühes või teises 
«proportsionaalsuse suhtes» teiste produktidega, mis moodustavad rikkuse. 

Milleks siis see uus termin, mis ei too endaga ühtki uut mõistet? . 

«Proportsionaalsuse suhe» paneb mõtlema paljudele teistele majandussuhetele, näiteks 
tootmise proportsionaalsusele, õigele proportsioonile pakkumise ja nõudmise vahel jne.; 
hr. Proudhon mõtleski kõigele sellele, kui ta seda vahetusväärtuse didaktilist parafraasi 
formuleeris. 

Kõigepealt: et iga produkti tootmiseks kulutatud võrreldav tööhulk määrab produktide 
relatiivse väärtuse, siis tähendab proportsionaalsuse suhe antud juhul vastavat produktide 
hulka, mida saab toota antud ajavahemikus ja mis on järelikult üksteise vastu vahe- 
tatavad. 

Vaadakem, mis kasu saab hr. Proudhon sellest proportsionaalsuse suhtest. 

Igaüks teab, et kui pakkumine ja nõudmine teineteist tasakaalustavad, siis määrab 
ükskõik missuguses produktis sisalduv töö hulk selle produkti täpse relatiivse väärtuse, 
s. t., et see relatiivne väärtus väljendab proportsionaalsuse suhet täpipealt samas mõttes, 
mida me just praegu selgitasime. Hr. Proudhon pöörab asjade järjekorra pahupidi. 
Alustage sellest, ütleb ta, et te mõõdate produkti relatiivset väärtust temas sisalduva töö 
hulgaga, — pakkumine ja nõudmine tasakaalustuvad siis paratamatult. Tootmine vastab 
siis tarbimisele, produkti on alati võimalik vahetada ja tema turuhind väljendab täpselt 
tema tõelist väärtust. Selle asemel et öelda nagu kõik teised: ilusa ilmaga võib näha 
jalutamas palju inimesi, paneb hr. Proudhon oma inimesed jalutama, et kindlustada neile 
ilusat ilma. 


See, mida hr. Proudhon esitab meile kui tagajärge, mis tuleneb, vahetusväärtuse 
aprioorsest määramisest tööajaga, võiks vahest õigustatud olla vaid siis, kui meil kehtiks 
umbes järgmise sisuga seadus: 

Nüüdsest peale tuleb produkte vahetada täpselt tööaja järgi, mis nende valmistamiseks 
kulus. Hoolimata sellest, milline on pakkumise ja nõudmise vahekord, tuleb kaupu alati 
selliselt vahetada, nagu vastaks nende toodetud hulk täielikult nõudmisele. Võtku hr. 
Proudhon enda peale sellise seaduse formuleerimine ja läbiviimine; me ei hakka siis 
temalt tõestusi nõudma. Kui ta aga seevastu tahab oma teooriat õigustada kui 
majandusteadlane, mitte aga kui seaduseandja, siis tuleb tal tõestada, et kauba toot- 
miseks vajalik aeg näitab täpselt kauba kasulikkuse astet ja väljendab proportsionaalsuse 
suhet, mis on olemas selle kauba ja nõudmise ning järelikult kogu rikkuse vahel. Sel 
juhul, kui pro- 

dukt müüakse tema tootmise kuludega võrdse hinnaga, on pakkumine ja nõudmine 
alati tasakaalus, sest eeldatakse ju, et tootmiskulud väljendavad pakkumise ja nõudmise 
tõelist vahekorda. 

Hr. Proudhon püüab tõepoolest tõestada, et produkti tootmiseks vajalik tööaeg 
väljendab produkti ja vajaduste tõelist vahekorda, nii et asjad, mille tootmiseks kulub 
kõige vähem aega, on kõige otsesemalt kasulikud, ja nii aste-astmelt edasi. Juba ainuüksi 
see fakt, et toodetakse mõnd luksuseset, tõestavat selle õpetuse kohaselt, et ühiskonnal 
jääb aega üle, mis võimaldab tal teatud luksus-vajadust rahuldada. 

Oma teesi tõestust näeb hr. Proudhon selles, et kõige kasulikumate asjade tootmiseks 
kulub tema tähelepanekute järgi kõige vähem aega, et ühiskond alustab alati kõige 
kergemaist tootmisharudest ja et ta siis järk-järgult «võtab käsile selliste esemete 
tootmise, millele kulub kõige rohkem tööaega ja mis vastavad kõrgematele vajadustele». 

Hr. Proudhon võtab hr. Dunoyerlt üle tema näite ekstraktiivse tööstuse kohta — 
viljade korjamine, karjapidamine, jahindus, kalapüük jne. —, s. 0. niisuguse tööstuse 
kohta, mis on kõige lihtsam ja kõige vähemate kuludega seotud ning millest inimene 
alustas «oma teistkordse loomise esimest päeva». Tema esimese loomise esimene päev 
on kirjeldatud esimeses Moosese raamatus, kus jumalat kujutatakse maailma esimese 
töösturina. 

Lugu on sootuks teisiti, kui hr. Proudhon arvab. Tsivilisatsiooni algusest peale rajaneb 
tootmine elukutsete, seisuste, klasside antagonismil ja lõpuks akumuleeritud töö ja 
otsese töö antagonismil. Kui ei ole antagonismi, siis ei ole ka progressi. See on seadus, 
millele tsivilisatsioon tänapäevani on allunud. Kuni praeguse ajani on tootlikud jõud 
arenenud selle klasside antagonismi režiimi tõttu. Seevastu öelda, et inimesed võisid 
sellepärast hakata tegelema kõrgema astme produktide loomisega ja keerulisemate 
tööstusharudega, et kõigi töötajate kõik vajadused rahuldatud olid, tähendaks 
abstraheeruda klasside antagonismist ja pahupidi pöörata kogu ajalooline arenemine. See 
oleks ju sama mis öelda, et kuna Rooma keisrite ajal kasvatati ja söödeti kunstlikes 
tiikides mureene, siis olevat kogu Rooma elanikkonnal toitu külluses olnud; kuid ometi 
oli lugu sootuks ümberpöördult: rooma rahval puudusid võimalused leivagi ostmiseks, 
rooma aristokraati-del aga oli küllalt orje, et neid mureenidele söödaks anda. 

Toiduainete hinnad on peaaegu pidevalt tõusnud, kuna tööstustoodete ja luksusesemete 
hinnad on peaaegu pidevalt langenud. Võtkem põllumajanduse enda: kõige vajalikumate 
ainete nagu vilja, liha jne. hinnad tõusevad, kuna puuvilla, suhkru, kohvi jne. hinnad 
langevad kogu aeg hämmastavalt suures ulatuses. Ja isegi kitsamas mõttes toiduainete 
hulgas on luksusartiklid, nagu artišökid, 

spargel jne., tänapäeval suhteliselt odavamad kui esmajärgu-lised toiduained. Meie 
ajastul on ülearust hõlpsam toota kui hädavajalikku. Lõpuks on hindade vahekorrad 
mitmesugustel aja-loojärkudel olnud mitte ainult erinevad, vaid koguni vastandlikud. 


Kogu keskajal olid põllumajandussaadused suhteliselt odavamad kui tööstustooted; 
uusajal on see vahekord ümberpöördud. Kas sellest järeldub, et põllumajandussaaduste 
praegune kasulikkus on keskajaga võrreldes väiksem? 

Produktide tarbimise määravad ühiskondlikud tingimused, milles tarbijad elavad, need 
tingimused ise aga rajanevad omakorda klasside antagonismil. 

Puuvill, kartul ja viin on levinumaid tarbeesemeid. Kartul tõi endaga kaasa 
skrofuloosi; puuvill tõrjus suures ulatuses välja lina ja villa, kuigi vill ja lina on paljudel 
juhtudel — kas või ainult tervishoiu seisukohalt — puuvillast kasulikumad; lõpuks, viin, 
olgugi ta toiduainena üldtunnustatud mürk, tõrjus kõrvale õlle ja veini. Tervelt sada 
aastat võitlesid valitsused selle euroopa oopiumi vastu, kuid asjata; majandus võitis, ta 
kirjutas tarbimisele oma seadused ette. 

Miks on siis puuvill, kartul ja viin kodanliku ühiskonna nurgakiviks? Sellepärast, et 
nende tootmiseks kulub kõige vähem tööd ja et nad on järelikult hinnalt kõige 
odavamad. Miks tingib aga hinna miinimum tarbimise maksimumi? Kas selle põhjuseks 
ei ole võib-olla nende esemete absoluutne, neile sisemiselt omane kasulikkus, nende 
kasulikkus selles mõttes, et nad vastavad kõige paremini töölise kui inimese, mitte aga 
inimese kui töölise vajadustele? Ei, selle põhjuseks on hoopis asjaolu, et viletsusele raja- 
tud ühiskonnas on kõige viletsamatel produktidel saatuslik eesõigus laiade rahvahulkade 
tarbimisse minna. 

Kinnitada, et kui kõige odavamate asjade tarbimine on kõige suurem, siis peavad need 
asjad olema ka kõige kasulikumad, tähendab ju kinnitada, nagu oleks viina kasulikkuse 
veenvaimaks tõenduseks tema suur tarbimine, mis on tingitud tema väikestest toot- 
miskuludest; see tähendab ju öelda proletaarlasele, et kartul on temale kasulikum kui 
liha; see tähendab ju leppida praeguse olukorraga; see tähendab ju, lõpuks, pidada koos 
hr. Proudhoniga kaitsekõnet ühiskonnale, keda ise ei mõisteta. 

Tuleviku ühiskonnas, kus pole enam klasside antagonismi ega klasse endidki, ei määra 
tootmisaja miinimum enam tarbimist, vaid ümberpöördult: ühe või teise eseme 
ühiskondliku kasulikkuse aste määrab siis selle eseme tootmisele pühendatud aja. 

Kuid pöördugem tagasi hr. Proudhoni teesi juurde. Et eseme tootmiseks vajalik tööaeg 
ei väljenda eseme kasulikkuse astet, siis ei saa ka selle eseme vahetusväärtus, mille 
määrab juba 

ette temas kehastunud, tööaeg, mingil juhul reguleerida õiget pakkumise ja nõudmise 
vahekorda, s. 0. proportsionaalsuse suhet selles tähenduses, mida hr. Proudhon temale 
nüüd omistab. 

Antud produkti müük tema tootmise kulude hinnaga ei ole sugugi see, mis määrab 
«proportsionaalsuse suhte» pakkumise ja nõudmise vahel, s. 0. selle produkti 
proportsionaalse osa kogu tootmisest; alles nõudmise ja pakkumise kõikumised näitavad 
tootjale, kui palju ta antud kaupa peab jootma, et vähemalt tootmis-kuludki tagasi saada. 
Et aga need kõikumised toimuvad pidevalt, siis toimub mitmesugustes tootmisharudes 


ka pidev kapitalide juurde- ja äravool. 

«Ainult selliste kõikumiste tõttu rakendataksegi kapitalid mitmesuguste nõutavate kaupade tootmiseks 
vajalikus proportsioonis, mitte aga üle selle. Hindade tõusu või langusega tõusevad kasumid oma üldisest 
tasemest kõrgemale või langevad sellest tasemest madalamale, mille tagajärjel kapitalid kord voolava d 
antud tootmisharusse, kord lahkuvad sellest tootmisharust, olenevalt ühest voi teisest kõikumisest, mis 
seal aset on leidnud.» — «Suurlinnade turge vaadates me näeme, kui regulaarselt neid turge varustatakse 
vajalikul hulgal igasuguste kodu- ja välismaa kaupadega kõigist nõudmise koikumistest hoolimata, mis 
olenevad ostjate soovidest ja maitsest või rahvaarvu muutumisest; me näeme ka, kui harva tuleb ette turu 
küllastumist liiga suure pakkumise tõttu või liigset kallidust selle tõttu, et pakkumine on nõudmisega 
võrreldes liiga nõrk; ja me peame tunnistama, et printsiip, mille järgi kapital jaotub üksikute 
tootmisharude vahel täpselt sobivates proportsioonides, avaldab tugevamat mõju, kui seda tavaliselt 
arvatakse» (Ricardo, 1 kd., Ik. 105 ja 108). 

Kui hr. Proudhon tunnistab, et produktide väärtuse määrab tööaeg, siis peab ta ühtlasi 
tunnistama seda kõikuvat liikumist, mis individuaalsele vahetusele rajatud ühiskondades 


alles teebki tööajast väärtuse mõõdu. Pole olemas mingit lõplikult kindlaksmääratud 
«proportsionaalsuse suhet», on olemas vaid seda suhet kind-laksmäärav liikumine. 

Me nägime äsja, mis mõttes oleks õige kõnelda «proportsionaalsusest» kui selle 
tagajärjest, et väärtuse määrab tööaeg. Nüüd näeme, kuidas see väärtuse ajaga 
mõõtmine, mida hr. Proudhon nimetab «proportsionaalsuse seaduseks», muutub 
disproportsionaalsuse seaduseks. 

Iga uus leiutus, mis võimaldab toota ühe tunniga seda, mida varem toodeti kahe 
tunniga, vähendab kõigi turul leiduvate samalaadsete produktide väärtust. Konkurents 
sunnib tootjat müüma kahe tunni produkti niisama odavalt kui ühe tunni produkti. Kon- 
kurents teeb teoks seaduse, mille järgi produkti relatiivse väärtuse määrab produkti 
tootmiseks vajalik tööaeg. Asjaolu, et tooaeg on vahetusväärtuse mõõt, muutub niiviisi 
töö väärtuse pideva languse seaduseks. Veel enamgi. Väärtuse langus ei puuduta üksnes 
turul leiduvaid kaupu, vaid ka tootmisvahendeid, kogu ettevõtet. Seda fakti märgib juba 
Ricardo, kes ütleb: 

«Muutes pidevalt tootmist hõlpsamaks, me vähendame pidevalt mõnede varem toodetud asjade 
väärtust» (II kd., Ik. 59). 
Sismondi läheb veelgi kaugemale. Ta näeb selles tööajaga «konstitueeritud väärtuses» 


kõigi kaasaegses tööstuses ja kaubanduses esinevate vastuolude allikat. 

«Vahetusväärtuse,» ütleb ta, «määrab lõppkokkuvõttes ikka kõnesoleva asja hankimiseks vajaliku töö 
hulk, — mitte selleks tegelikult kulunud töö hulk, vaid too hulk, mida selleks edaspidi, voib-olla 
täiustatud tootmisvahendeid kasutades kulutada tuleks. Kuigi seda töö hulka on raske kindlaks teha, 
määrab konkurents selle alati täpselt... Selle alusel kalkuleeritakse hind — nii see, mida müüja küsib, kui 
ka see, mida ostja pakub. Esimene ütleb võib-olla, et antud asi läks tal maksma kümme tööpäeva; kui aga 
teine teab, et seda võib edaspidi toota kaheksatööpäevaga ja kui konkurents toob selle kohta mõlemale 
poolele kaaluvaid tõestusi, siis langebki väärtus kaheksale päevale ja turuhind jääbki sellele tasemele 
püsima. Nii müüja kui ka ostja teavad muidugi, et antud asi on kasulik, et tema järele on nõudmme jäet 
ilma selleta ei saakski teda müüa; kuid hinna kindlaksmääramine ei sõltu põrmugi kasulikkusest» 
(«Esseed» jne., II kd., Ik. 267, Brüsseli väljaanne). 


Väga tähtis on silmas pidada, et asja väärtust ei määra see aeg, mille jooksul asi 
toodeti, vaid aja miinimum, mille jooksul seda saab toota; selle miinimumi aga teeb 
kindlaks konkurents. Oletagem hetkeks, et konkurentsi pole enam olemas ja et pole järe- 
likult enam võimalik kindlaks teha ühe või teise kauba tootmiseks vajaliku töö 
miinimumi. Mis siis juhtub? Siis tarvitseb ju ainult mone eseme valmistamiseks 
kulutada kuus tundi tööd, et õigusega nõuda selle eseme eest hr. Proudhoni teooria 
kohaselt kuus korda rohkem, kui nõuab see, kes kulutas samasuguse eseme valmistami- 
seks üheainsa tunni. 

«Proportsionaalsuse suhte» asemel on meil disproportsionaal-suse suhe, kui me üldse 
veel peame vajalikuks jääda suhete sfääri, olgu need suhted head või halvad. 

Töö väärtuse pidev langus on vaid üks külg, vaid üks tagajärg sellest, et kaupa 
tööajaga hinnatakse. Seesama hindamisviis seletab ka hindade liigset tõusu, ületootmist 
ja paljusid teisi tootmise anarhia nähtusi. 

Kas aga tööaja pidamine väärtuse mõõduks loob vähemalt produktide proportsionaalse 
mitmekesisuse, mis hr. Proudhoni nii kütkestab? 

Hoopis vastupidi: see põhjustab produktide sfääris tollesama monopoli 
võimulepääsmist kogu oma monotoonsuses, mis kõikide näjres ja kuuldes on vallutanud 
tootmisvahendite sfääri. Ainult mõned tööstusharud, näiteks puuvillatööstus, võivad 
kiireid edusamme teha. Nende edusammude loomulikuks tagajärjeks on näiteks 
puuvillatööstuse toodete kiire hindade langus; ent sedamööda, kuidas puuvilla hind 
langeb, peab lina hind sellega võrreldes 

tõusma. Mis sellest tuleneb? Puuvill tõrjub lina välja. Just sellisel viisil tõrjuti lina 
välja peaaegu kogu Põhja-Ameerikast, ja produktide proportsionaalse mitmekesisuse 
asemel saime me puuvilla ülevõimu. 


Mis jääb siis järele sellest «proportsionaalsuse suhtest»? Ei midagi muud kui ainult 
korraliku inimese vaga soov, et kõiki kaupu peaks toodetama sellistes proportsioonides, 
mis võimaldaksid müüa neid õiglase hinnaga. Tublid kodanlased ja filantroopi-dest 
majandusteadlased on alati armastanud selle süütu sooviga välja tulla. 

Kuulakem vana Boisguilleberfv. 

«Kaupade hind,» ütleb ta, «peab alati olema proportsionaalne, sest ainult selline 
vastastikune kokkulepe annab kaupadele võimaluse koos eksisteerida, et neid saaks iga 
hetk üksteise vastu vahetada» (siin ta on, see hr. Proudhoni alatine vahetatavus) «ja et 
nad saaksid üksteist taas toota ... Et rikkus pole midagi muud kui see alatine vahetus 
inimese ja inimese, ettevõtte ja ettevõtte vahel jne., siis oleks küll hirmus eksitus otsida 
vaesuse põhjust kusagilt mujalt kui selle vahetuse häirest, mille põhjustajad 
kõrvalekaldumised proportsionaalsetest hindadest» («Arutlus rikkuste loomusest», 
Daire'i väljaanne24). 

Kuulakem ka üht kaasaja majandusteadlast: 

«Suur seadus, mida tuleb rakendada tootmise suhtes, on proportsionaalsuse seadus (the law of 
proportion), mis ainuüksi suudab alal hoida vääituse püsivust ... Ekvivalent peab olema garanteeritud ... 
Kõik rahvad on mitmesugustel ajajärkudel püüdnud arvukate kaubanduslike eeskirjade ja kitsenduste abil 
seda proportsionaalsuse seadust kas või teataval määral ellu viia. Kuid inimloomusele omane egoism on 
nii kaugele viinud, et kogu see reguleerimissüsteem on segi löödud. Oiges proportsioonis tootmine 


(proportionate production) on toelise sotsiaal-majandusteaduse realiseerimine» (W. Atkinson. «Poliitilise 
ökonoomia alused», London, 1840, Ik. 170—195°). 


Fuit Troja!16 See õige proportsioon pakkumise ja nõudmise vahel, mis hakkab nüüd 
jälle muutuma nii paljude soovide objektiks, on ammugi lakanud olemast. Ta on oma aja 
ära elanud; ta oli võimalik ainult neil aegadel, kui tootmisvahendid olid piiratud, kui 
vahetus toimus äärmiselt kitsastes piirides. Suurtööstuse tekkimisega pidi see õige 
proportsioon paratamatult kaduma ja tootmine pidi loodusseaduste paratamatusega läbi 
tegema õitsengu, languse, kriisi, stagnatsiooni, uue õitsengu ja nii edasi alalise üksteisele 
järgneva vaheldumise. 

Need, kes nagu Sismondi, tahavad tagasi pöörduda tootmise õige proportsionaalsuse 
juurde ja sealjuures säilitada ühiskonna praegusi aluseid, on reaktsionäärid, sest kui nad 
tahavad olla järjekindlad, peaksid nad taotlema ka kõigi teiste möödunud aegade 
tööstuse tingimuste taastamist. 

Mis hoidis tootmist õigetes või ligikaudu õigetes proportsioonides? Nõudmine, mis 
reguleeris pakkumist, eelnes talle; tootmine järgnes samm-sammult tarbimisele. 
Suurtööstus, mida juba tema käsuluses olevate tööriistade iseloom ise sunnib tootma 
järjest suuremas ulatuses, ei saa nõudmist oodata. Tootmine käib nõudmise eel, 
pakkumine sunnib end jõuga nõudmisele peale. 

Tänapäeva ühiskonnas, individuaalsele vahetusele rajatud tööstuses, on tootmise 
anarhia, mis on nii paljude hädade allikas, ühtlasi ka igasuguse progressi allikas. 

Niisiis, emb-kumb: 

kas te tahate möödunud sajandite õigeid proportsioone koos meie aja 
tootmisvahenditega, ja siis olete ühtaegu nii reaktsionäär kui ka utopist; 

või te tahate progressi ilma anarhiata, ja siis tuleb teil tootlike jõudude säilitamiseks 
loobuda individuaalsest vahetusest. 

Individuaalne vahetus sobib kokku ainult möödunud sajandite väiketööstusega ja 
sellele omase «õige proportsionaalsusega» või siis suurtööstusega ning sellega kaasneva 
viletsuse ja anarhiaga. 

Pärast kõike seda, mis me eespool ütlesime, tuleb välja, et väärtuse määramine 
tööajaga, s. 0. valem, mille Proudhon annab meile tulevase taassünni valemina, pole 
midagi muud kui kaasaegse ühiskonna majandussuhete teaduslik väljendus, nagu seda 
Ricardo ammu enne Proudhoni on selgesti ja täpselt tõestanud. 


16— Troojat pole enam olemas! Toim. 


Kas ei kuulu aga hr. Proudhonile vähemalt selle valemi «võrdsustav» rakendamine? 
On's tema see, kes esimesena tahtis reformida ühiskonda, muutes kõik inimesed 
otsesteks töötajateks, kes vahetaksid omavahel võrdseid tööhulki? On's tema see, kes 
tohiks ette heita kommunistidele, neile täielikele võhikuile poliitilise ökonoomia alal, 
neile «kangekaelsetele lollpeadele», neile «paradiisist unistajaile», et nad ei olevat enne 
teda leidnud seda «proletariaadi probleemi lahendust»? 

Igaüks, kes vähegi tunneb poliitilise ökonoomia arengut Inglismaal, teab kindlasti, et 
peaaegu kõik selle maa sotsialistid on eri aegadel teinud ettepanekuid Ricardo teooria 
võrdsustavaks rakendamiseks. Me võime nimetada hr. Proudhonile järgmisi teoseid: 
Hodgskin, «Poliitiline ökonoomia», 1827; William Thompson, «Uurimus rikkuse 
jaotamise printsiipide kohta, mis inimeste õnnele kõige enam kaasa aitavad», 1824; T.R. 
Edmonds, «Praktiline, moraalne ja poliitiline ökonoomia», 1828 ete. ete., ja kas või neli 
lehekülge veel etceteraid. Me piirdume sellega, et anname sõna ühele inglise 
kommunistile, hr. Brayle. Me toome ära tähtsamad kohad tema väljapaistvast teosest 
«Tööle osaks saanud ülekohus ja selle kõrvaldamise abinõud», Leeds 1839, ja me 
peatume sellel raamatul küllaltki kaua, esiteks sellepärast, et hr. Bray on Prantsusmaal 

alles vähe tuntud, ja teiseks sellepärast, et oma arvates oleme leidnud tema raamatust 
kõigi hr. Proudhoni varasemate, praeguste ja tulevaste teoste võtme. 


«Põhiprintsiipide väljaselgitamine on ainus vahend tõele väljajõudmiseks. Niisiis tungigem otseteed 
allikani, kust valitsused, ise alguse saavad. Jõudnud niiviisi asjade algpõhjuseni, me leiame, et igasugune 
valitsemise vorm, igasugune sotsiaalne ja poliitiline ülekohus tulenevad praegu kehtivast sotsiaalsest 
süsteemist — omanduse institutsioonist tema praegusel kujul (the institution of property as it at present 
exists). Et alatiseks lõpp teha praegusele ülekohtule ja, viletsusele, tuleb seepärast praegune ühiskonnakotd 
põhjani purustada... Rünnates majandusteadlasi nende oma valdkonnas ja nende oma relvaga, pääseme me 
sellest mõttetust lobast unistajate ja doktrinääride kohta, mida nad on alati valmis ajama. Kui 
majandusteadlased ei taha eitada ega ümber lükata üldtunnustatud tõdesid ja printsiipe, mis nende oma 
argumentide aluseks on. siis ei suuda nad kuidagi kummutada neid järeldusi, milleni meie selle meetodi 
abil jõuame» (Bray, Ik. 17 ja 41). «Ainult töö loob väärtust (It is labour alone which bestows value) .. . 
Igal inimesel on vaieldamatu õigus kõigele, mida tema aus töö temale võib anda. Oma töö vilja omastades 
ei talita ta sugugi ebaõiglaselt teiste inimeste suhtes, sest ta ei riku kuidagi nende õigust talitada selsamal 
viisil... Kõik kujutlused ülematest ja alamatest, peremehest ja palgatöölisest tulevad põhiprintsiipide 
ärapõlgamisest ja selle tagajärjel tekkinud varanduslikust ebavõrdsusest (and to the conseguent rise of 
ineguality of possessions). Niikaua kui see ebavõrdsus püsib, ei ole võimalik seda laadi kujutlusi välja 
juurida ega neil kujutlustel põhinevaid institutsioone kaotada. Paljud hellitavad tänapäevani veel asjatut 
lootust parandada praegust ebaloomulikku olukorda praegu kehtiva ebavõrdsuse kaotamise teel, 
puudutamata sealjuures ebavõrdsuse põhjust; aga me tõestame peagi, et valitsus polegi põhjus, vaid 
tagajärg, et ta ei 100, vaid ta luuakse ise, — ühesõnaga, et valitsus on ise varandusliku ebavõrdsuse 
tulemus (the offspring of ineguality of possessions) ja et varanduslik ebavõrdsus on lahutamatult seotud 
praeguse ühiskondliku süsteemiga» (Bray, Ik. 33, 36 ja 37). 

«Võrdsuse süsteemil ei ole mitte ainult väga suuri eeliseid, vaid ta on ka rangelt õiglane .. . Iga inimene 
on üks lüli ja sealjuures tingimata vajalik lüli selles tagajärgede ahelas, mis lähtub mõttest, et võib-olla ühe 
tüki kalevi lootmisele välja jõuda. Niisiis, kui meie poolehoid ei kuulugi võrdsel määral kõigile 
elukutsetele, ei tohi me sellest ikkagi järeldada, nagu peaks ühe inimese töö olema paremini tasutav kui 
teise inimese töö. Leidur saab alati, peale temale kuuluva õiglase rahalise tasu, tribuuti imetluse näol, mida 
ainult geenius meis võib esile kutsuda ... 

Töö ja vahetuse loomuse enda tõttu nõuab range õiglus, et kõik vahetusest osavõtjad saaksid vahetusest 
mitte ainult vastastikust, vaid ka võrdset kasu (all exchangers should be not only mutually, but they should 
Jikewise be egually benefited). On olemas ainult kaks asja, mida inimesed võivad omavahel vahetada, 
nimelt: töö ja töö produkt. Kui vahetuse süsteem oleks õiglane, siis määraks tootmiskulude täielik summa 
kõigi produktide väärtuse, ja võrdseid väärtusi vahetataks alati võrdsete väärtuste vastu (If a just system of 
exchangA were aeted upon, the value of all articles would be determined by the entire eost of produetion, 
and egual values should always exchange for egual values). Kui näiteks kübarategija kulutab kübara 
valmistamiseks ühe tööpäeva, kingsepp aga valmistab sama aja jooksul paari kingi (eeldades, et nad 
tarvitavad ära võrdse väärtusega tooraine), ja kui nad vahetavad teineteisega need oma produktid, siis 
saavad nad sellest vahetusest vastastikusi ning ühtlasi võrdset kasu. Ühe poole kasu ei saa siin olla teisele 
poolele kahjuks, sest kumbki on kulutanud ühepalju tööd ja kasutanud võrdse väärtusega 

materjali. Kui aga kübarategija oleks eeldatud tingimustel saanud ühe kübara vastu kaks paari kingi, siis 
oleks vahetus olnud ilmselt ebaõiglane. Kübarategija oleks tüssanud kingseppa ühe tööpäeva võrra; kui ta 
toimiks samasugusel viisil kõigi oma vahetustehingute puhul, siis saaks ta poole aasta töö eest teise 
inimese terve aasta töö produkti. Seni oleme me alati kinni pidanud sellest ülimal määral ebaõiglasest 
vahetussüstcemist: töölised on andnud kapitalistilt terve aasta töö ja saanud vastu poole aasta väärtuse (the 
workmen have given the capitalist, the labour of a whole year, in exchange for the value of only half a 
year). Just sellest ongi tulnud rikkuse ja võimu ebavõrdsus, mitte aga indiviidide oletatavast füüsilise ja 
vaimse jõu ebavõrdsusest. Ebavõrdsus vahetamisel, hindade erinevus ostu ja müügi puhul, kõik see võib 
eksisteerida ainult sel tingimusel, et kapitalistid jäävad alati kapitalistideks, töölised aga jäävad alati 
töölisteks, — ühed türannide klassiks, teised orjade klassiks... See tehing kapitalistide ja tööliste vahel 
näitab selgesti, et kapitalistid ja omanikud annavad töölisele ühe nädala töö eest vaid osa rikkusest, mis 
nad selleltsamalt tööliselt eelmisel nädalal said; see tähendab, et nad saavad tööliselt midagi, mille eest 
nad talle mitte midagi vastu ei anna (nothing for something) ... Tehing töölise ja kapitalisti vahel on ehtne 
komöödia: tegelikult ei ole see enamasti midagi muud kui häbematu, kuigi seaduslikuks tunnistatud 
röövimine (The whole transaetion between the producer and the capitalist is a mere farce: itis, in fact, in 
thousands of'instances, no other than a barefaced though legalised robbery)» (Bray, Ik. 45, 48, 49 ja 50). 

«Ettevõtja kasum jääb töölisele alati kaotuseks, niikaua kui vahetus mõlema poole vahel ei ole võrdseks 
saanud; vahetus aga ei või võrdseks saada, niikaua kui ühiskond jaguneb kapitalistideks ja tootjateks, 
kusjuures viimased elavad oma tööst, esimesed aga lähevad rasva võõra töö arvel saadud kasumitest ...» 

«On selge,» jätkab hr. Bray, «et ükskõik missuguse valitsemisvormi te ka kehtestaksite ... kui palju te ka 
moraalsuse ja vennaarmastuse nimel jutlustaksite .. . vastastikkus ei sobi kokku vahetuse ebavõrdsusega. 
Vahetuse ebavõrdsus, mis on varandusliku ebavõrdsuse allikas, kujutab endast salavaenlast, kes meid õgib 
(No reciprocity can exist where there are unegual exchanges. Ineguality of exchanges, as being fee cause 
of ineguality of possessions, is the secret enemy that devours us)» (Bray, Ik. 51 ja 52). 

«Ühiskonna eesmärgi ja ülesande vaatlemine lubab mind järeldada, et mitte ainult kõik inimesed peavad 
töötama ja niiviisi vahetamise võimaluse saama, vaid et tuleb vahetada võrdseid väärtusi võrdsete 
väärtuste vastu. Edasi, et ühe inimese kasum ei saaks olla teisele inimesele kaotuseks, siis tuleb väärtust 
määrata tootmiskuludega. Me nägime aga, et praeguse ühiskonnakorra tingimustes on kapitalisti ja rikka 
mehe kasum alati kaotuseks töölisele, et see tulemus on paratamatu ja et vaene jääb kõigi 
valitsemisvormide puhul täielikult rikka võimusesse, niikaua kui vahetuse ebavõrdsus püsib. Vahetuse 
võrdsust saab üksnes sellise ühiskonnakorra puhul kindlustada, kus töö üldkohus-tuslikuks tunnustatakse... 
Vahetuse võrdsus põhjustaks rikkuse järkjärgulist üleminekut tänapäeva kapitalistide käest töötavate 
klasside kätte» (Brav, Ik. 53—55). 

«Niikaua kui see vahetuse ebavõrdsuse süsteem jõusse jääb, on tootjad alati niisama vaesed, harimatud 
ja tööga üle koormatud kui praegu, — isegi siis, kui kaotataks kõik andamid, kõik maksud, mis valitsus 
võtab... Ainult süsteemi täielik muutmine, ainult võrdsuse kehtestamine töö ja vahetuse alal võib seda 
olukorda parandada, võib kindlustada inimestele tõelise võrdõiguslikkuse... Tootjatel tarvitseb vaid jõudu 
pingutada — nemad ise ju peavadki enda päästmiseks kõik vajalikud jõupingutused tegema — ja nende 
ahelad on igaveseks ajaks purustatud .. . Eesmärgina võetud poliitiline võrdsus on viga; viga on see isegi 
siis, kui seda võetakse vahendina (As an end, the political eguaüty is there a failure, as a means, also, it is 
there a failure). 

Kui on olemas vahetuse võrdsus, siis ei saa ühe inimese kasum teisele inimesele kaotuseks olla, sest 
igasugune vahetus kujutab endast siis lihtsalt töö ja rikkuse ülekandmist, mis ei nõua mingeid ohvreid. 
Niisiis, vahetuse võrdsusele rajatud sotsiaalse süsteemi puhul võib tootja veel rikkakski saada oma 
säästude kaudu; kuid tema rikkus pole siis midagi muud kui tema oma töö akumuleeritud produkt. Ta võib 
vahetada oma rikkust või kinkida selle teistele; kui ta aga enam ei tööta, siis ei saa ta enam kuigi kaua 
rikas olla. Võrdse vahetuse kehtestamisega kaotab rikkus oma praeguse võime nii-öelda iseenesest 
uueneda ja taastuda; rikkus ei suuda siis enam asendada kaotusi, mis tal tarbimise tõttu tekivad, sest 
ükskord tarbitud rikkus kaob igaveseks ajaks, kui seda tööga uuesti ei looda. Võrdse vahetuse režiimi 
puhul ei saaks enam olla seda, mida me praegu kasumiteks ja intressideks nimetame. Nii tootjad kui ka 
jaotusega tegelevad isikud saaksid võrdset hüvitust ning nende töö kogusumma määraks iga toodetud ja 
tarbijale kättesaadavaks tehtud artikli väärtuse ... 

Vahetuse võrdsuse printsiip peab järelikult oma loomuse poolest välja viima ši Hele, et töö üleüldiseks 
muutub» (Br.ay, Ik. 67, 88, 89, 94 ja 109—110). 

Olles ümber lükanud majandusteadlaste argumendid kommunismi vastu, jätkab hr. 
Bray: 

«Kui varanduse ühisomandusele rajatud sotsiaalse süsteemi elluviimine tema täiuslikul kujul vajab 
inimeste iseloomu muutmist ja kui, teiselt poolt, praegune kord ei paku sobivaid tingimusi ega soodsaid 
võimalusi selleks, et inimeste iseloomu" niiviisi muuta ja inimesi ette valmistada parema korra jaoks, mida 
me kõik soovime, siis on, ilmne, et koik peab paratamatult jääma nii, nagu ta on, kui ei avastata ega viida 
ellu mõnd ettevalmistavat sotsiaalset etappi, — mõnd protsessi, mis kuuluks osalt praegusse, osalt 


tulevasse süsteemi» (varanduse ühisomandusele rajatud süsteemi), «mõnd omalaadset 
üleminekustaadiumi, millesse ühiskond jõuaks kõigi oma liialduste ja meeletustega, et siis väljuda sealt 
rikkana selliste omaduste ja võimete poolest, mis on varanduse ühisomandusele rajatud süsteemi 
elutingimusteks» (Bray, Ik. 134). 

«Kogu selle protsessi jaoks oleks vaja ainult kooperatsiooni kõige lihtsamal kujul. . . Tootmiskulud 
määraksid igal juhul produkti väärtuse; võrdseid väärtusi valutataks alati võrdsete väärtuste vastu. Kui 
kahest isikust üks töötaks terve nädala, teine aga pool nädalat, siis saaks esimene kaks korda suuremat tasu 
kui teine; see enamtasu ei langeks aga ühele neist teise arvel: viimase kahju ei tuleks mingil moel 
esimesele kasuks. Iga inimene vahetaks oma individuaaltasu sellega võrdväärtuslike asjade vastu ja ühelgi 
juhul ei oleks ühe inimese voi tootmisharu kasu teisele inimesele või tootmisharule kahjuks. Iga inimese 
too oleks tema kasu või kahju ainsaks mõõdupuuks ... 

-..Tsentraalsete ja kohalike kontorite (boards of trade) kaudu määrataks kindlaks mitmesuguste 
tarbimiseks vajalike esemete hulk, iga eseme relatiivne väärtus teiste esemetega võrreldes (mitmesugustes 
tööharudes rakendatavate tööliste, arv), ühesõnaga kõik, mis puutul) ühiskondlikku tootmisse ja jaotusse. 
Neid arvestusi tehtaks terve natsiooni kohta niisama kiiresti ja kergelt kui neid praeguse korra tingimustes 
mõne erakompanii jaoks tehakse... Indiviidid gru-peeruksid perekondadeks, perekonnad — 
kogukondadeks, nii nagu praegusegi korra juures... Isegi rahvastiku jaotumist linna ja maa vahel ei kaotata 
otsekohe, kuigi säärane jaotus on väga kahjulik... Igale indiviidile jääks selles assotsiatsioonis tema 
praegune vabadus akumuleerida nii palju kui ta heaks arvab ja kasutada oma sääste omaenda äranägemise 
Järgi... Meie ühiskond moodustaks nii-öelda suure aktsiaseltsi, mis koosneks lõpmatust hulgast vaikse- 
matest aktsiaseltsidest; viimased töötaksid kõik, toodaksid ja vahetaksid oma produkte täieliku võrdsuse 
alusel... Meie uus aktsiaseltside süsteem, mis kujutab endast ainult praegusele ühiskonnale tehtud 
järeleandmist, et jõuda kommunismile, on korraldatud nii, et produktide individuaalomandus võib tootlike 
jõudude ühisomanduse kõrval edasi kesta; meie uus süsteem teeb iga indiviidi saatuse 

sõltuvaks tema enda tegevusest ja annab talle võrdse osa kõigist eelistest mida loodus ja tehnika 
edusammud võimaldavad. Seepärast võib seda süsteemi rakendada praegu eksisteeriva ühiskonna suhtes ja 
see süsteem võib selle ühiskonna edaspidisteks muutusteks ette valmistada» (Bray, Ik 158 160 162 168 
194 ja 199). i 

Meile jääb ainult veel mõne sõnaga vastata hr. Brayle, kes meie soovist ja tahtest 
hoolimata hr. Proudhoni kohale on asunud, — selle ainsa vahega, et hr. Bray ei taha 
kaugeltki mitte öelda inimkonna eest viimast sõna, vaid soovitab abinõusid, mis sobivad 
tema arvates üleminekuperioodile kaasaegse ühiskonna ja varade ühisomandusele 
rajatud korra vahel. 

Peetri töötunni võib vahetada Pauli töötunni vastu. See on hr. Bray põhiaksioom. 

Oletagem, et Peeter töötas kaksteist tundi, Paul aga kõigest kuus tundi; Peeter võib siis 
Pauliga vahetada kõigest kuus tundi kuue tunni vastu, ülejäänud kuus tundi aga jäävad 
Peetril üle. Mida teeb ta nende kuue töötunniga? 

Emb-kumb: kas ta ei tee nendega mitte midagi ja see tähendaks, et ta töötas kuus tundi 
jumalamuidu, või ta istub tegevuseta teised kuus tundi, et taastada tasakaal, või lõpuks 
— ja see on tema viimane väljapääs — ta annab need kuus tundi, millega tal ei ole 
midagi peale nakata, Paulile pealekauba. 

Mida on siis Peeter lõppude lõpuks võitnud Pauliga võrreldes? Kas töötunde? Ei. Ta 
on võitnud jõudeoleku tunde, ta on sunnitud laisklema kuus tundi. Et uus ühiskond seda 
uut õigust laiselda mitte ainult tunnistaks, vaid isegi hindaks, selleks peab uus ühiskond 
küll nägema laiskuses ülimat õnne ja pidama tööd rängaks nuhtluseks, millest iga hinna 
eest tuleb lahti saada. Ja — meie näite juurde tagasi tulles — kui need jõudetunnid, jnis 
Peeter Pauliga võrreldes võitis, oleksid vähemalt Peetrile reaalseks võiduks! Aga ei. 
Paul, kes juba algul ei töötanud rohkem kui kuus tundi, jõuab korrapärase ja mõõduka 
tööga*samale tulemusele nagu Pee-tergi, kes alustas ülemäärasest tööst. Igaüks tahab 
olla Paul; tekib konkurents Pauli koha kättesaamise pärast — laiskuse konkurents. 

Mida on siis võrdsete tööhulkade vahetus meile andnud? Ületootmise, väärtuse 
vähenemise, ülemäärase töö, millele järgneb tegevusetus, — ühesõnaga kõik kaasaegses 
ühiskonnas esinevad majandussuhted, välja arvatud töö konkurents. 

Kuid ei, me eksime. Uuel ühiskonnal, Peetrite ja Paulide ühiskonnal on veel üks 
väljapääs. Peeter võib ju ise tarbida kuue töötunni produkti, mis tal iile on jäänud. Niipea 
aga kui tal kaob vajadus oma produkti vahetada, kaob tal ka vajadus vahetuse jaoks 


toota, ja sellega variseb kokku meie eeldus vahetusele ja tööjaotusele rajatud 
ühiskonnast. Vahetuse võrdsust saaks pääsla 

ainult vahetuse enda täieliku kaotamise hinnaga: Paul ja Peeter muutuksid 
Robinsonideks. 

Niisiis, kui eeldada, et kõik ühiskonnaliikmed on otsesed töötajad, siis on võrdse hulga 
töötundide vahetamine võimalik üksnes sel tingimusel, et eelnevalt lepitakse kokku 
tundide hulga kohta, mis materiaalseks tootmiseks tuleb kulutada. Selline kokkulepe aga 
on individuaalse vahetuse eitamine. 

Me jõuame sellelesamale järeldusele, kui me võtame toodetud produktide jaotuse 
asemel lähtepunktiks tootmisakti enda. Suurtööstuses ei saa Peeter ise oma tööaega 
vabalt määrata, sest Peetri töö ei loe midagi, kui tal puudub kõikide teiste Peetrite ja 
Paulide kaasabi, kelledest ettevõte koosneb. See seletab väga hästi inglise vabrikantide 
kangekaelset vastuseisu kümnetunnilise tööpäeva billile. Nad olid liigagi hästi teadlikud 
sellest, et naiste ja alaealiste26 tööaja lühendamine kahe tunni võrra toob paratamatult 
kaasa ka täiskasvanud meeste tööaja lühendamise. Suurtööstuse loomus ise nõuab 
kõigile võrdset tööaega. See, mis tänapäeval tuleneb kapitali toimest ja tööliste 
omavahelisest konkurentsist, saavutatakse homme — kui te kaotate töö ja kapitali 
vahekorra — kokkuleppega, mis rajaneb tootlike jõudude summa ja olemasolevate 
vajaduste summa vahekorral. 

Selline kokkulepe aga võrdub individuaalse vahetuse surmamõistmisega; me jõuame 
järelikult tagasi oma esimese tulemuse juurde. 

Põhimõtteliselt pole olemas produktide vahetust, kuid on olemas tootmisest osavõtvate 
tööliikide vahetus. Tootlike jõudude vahetamise viisist oleneb ka produktide vahetamise 
viis. Üldse vastab produktide vahetamise vorm tootmise vormile. Muutke tootmise 
vormi ja te leiate, et selle tagajärjel muutub produktide vaheta-misa vorm. Seepärast me 
näemegi ühiskonna ajaloos, et produktide tootmise viis reguleerib nende vahetamise 
viisi. Individuaalne vahetus vastab samuti ühele kindlale tootmisviisile, mis omakorda 
vastab klasside antagonismile. Seepärast ei saa olla individuaalset vahetust ilma klasside 
antagonismita. 

Kuid korraliku kodanlase teadvus ei taha seda ilmset fakti tunnistada. Niikaua kui 
ollakse kodanlane, nähakse neis antagonistlikes suhetes paratamatult harmoonia ja 
igavese õigluse suhteid, mis ei luba kellelgi end teise kulul maksma panna. Kodanlase 
meelest võib individuaalne vahetus eksisteerida ilma klasside antagonismita: need on 
tema meelest kaks iseasja. Individuaalne vahetus, nagu kodanlane seda endale ette 
kujutab, ei sarnane sugugi individuaalse vahetusega, nagu see tegelikult on. 

Hr. Bray teeb korraliku kodanlase illusioonist ideaali, mida ta teostada tahaks. 
Idividuaalset vahetust puhastades, sellest kõiki seal leiduvaid antagonistlikke elemente 
kõrvaldades arvab ta olevat 

leidnud «võrdsustava» suhte, mida tema arvates tuleks ühiskonnas rakendada. 

Hr. Bray ei näe, et see võrdsustav suhe, see korrigeeriv ideaal, mida ta tahaks 
maailmas rakendada, on ise vaid olemasolev*maailma peegeldus ja et järelikult on 
täiesti võimatu ümber kujundada ühiskonda sellel alusel, mis pole ju midagi muud kui 
sellesama ühiskonna ilustatud vari. Sedamööda, kuidas vari uuesti kuju võtab, märkame, 
et see on praeguse ühiskonna kuju ega ole kaugeltki mitte tema unistuslik 
ümberkujundus.17 


17Hr. Bray teooria leidis nagu iga teinegi teooria endale poolehoidjaid, kes lasksid end näilikkusest petta. 
Londonis, Sheffieldis, Leedsis ja paljudes teistes Inglismaa linnades asutati eguitable-labour-exchange-bazaars [töö 
produktide õiglase vahetamise basaare]. Neelanud kaunis suured kapitalid, jäid kõik need basaarid skandaalselt 
pankrotti. Huvi nende vastu on seal alatiseks kadunud: hoiatus hr. Proudhonile! (Marxi märkus.) 

Teatavasti ei võtnud Proudhon seda hoiatust kuulda. 1849. aastal püüdis ta ise Pariisis uut vahetuspanka asutada. 
See pank aga varises kokku, enne kui see jõudis regulaarselt funktsioneerimagi hakata. Proudhoni kohtulik 
jälitamine pidi seda kokkuvarisemist varjama. — F. E. (Engelsi lisamärkus 1885. aasta saksakeelsele väljaandele.) 


8 III. VÄÄRTUSTE PROPORTSIONAALSUSE SEADUSE 
RAKENDAMINE 


A. RAHA 


«Kuld ja hõbe on esimesed kaubad, mille väärtus konstitueerimiseni jõudis.» 

Niisiis on kuld ja hõbe... hr. Proudhoni poolt «konstitueeritud väärtuse» esimesed 
rakendused. Et aga hr. Proudhon konstitueerib produktide väärtust, määrates selle 
kindlaks neis produktides sisalduva töö hulgaga, siis tuleks tal teha ainult üht: tõestada, 
et kulla ja hõbeda väärtuse kõikumisi saab alati seletada nende tootmiseks vajaliku 
tööaja kõikumistega. Hr. Proudhon aga ei mõtlegi seda teha. Ta ei räägi kullast ja 
hõbedast kui kaubast, vaid kui rahast. 

Kogu tema loogika, kui siin üldse loogikat on, seisab järgmises viguris: kulla ja 
hõbeda omadust olla rahaks omistab ta kõigile kaupadele, mille väärtust mõõdetakse 
tööajaga. Selles viguris on kahtlemata rohkem naiivsust kui salakavalust. 

Et ühe või teise kasuliku produkti väärtust mõõdetakse tema tootmiseks vajaliku 
tööajaga, siis on see produkt alati vahetus-voimeline. Selle tõestuseks, hüüatab hr. 
Proudhon, on kuld ja hõbe, mis ju vastavad «vahetatavuse» soovitud tingimustele. Kuld 
ja hõbe on järelikult konstitueeritud olukorda jõudnud väärtus, 

s. 0, hr. Proudhoni idee kehastus. Ta ei oleks küll saanud valida paremat näidet. Peale 
selle, et kuld ja hõbe on kaubad ja et nende väärtust mõõdetakse tööajaga nagu kõikide 
teistegi kaupade väärtust, on kullal ja hõbedal veel omadus olla üldine vahetusvahend, 
olla raha. Seepärast, kui võetakse õigeks, et kuld ja hõbe on tööajaga «konstitueeritud 
väärtuse» rakendus, pole midagi hõlpsamat kui tõestada, et iga. kaup, mille väärtust 
konstitueeritakse tööajaga, on alati vahetatav, on raha. 

Hr. Proudhoni peas tekib üsna lihtne küsimus: miks on kullal ja hõbedal eesõigus 
«konstitueeritud väärtuse» tüübiks olla? 

«Eriline funktsioon, mis on tava kohaselt omane väärismetallidele — vahendada kaubanduslikku 
läbikäimist —, on puhtkonventsionaalne funktsioon, ja iga teine kaup võiks etendada seda osa niisama 
autentselt, kuigi võib-olla vähemate mugavustega; majandusteadlased tunnistavad seda ja selle kohta 
tuuakse mitmeid näiteid. Mis põhjustab siis seda metallide universaalset eesõigust olla rahaks ja kuidas 
seletada hõbeda funktsiooni sellist spetsialiseerimist, millel pole poliitilises ökonoomias ühtki analoogiat? 
-.. Kas ei saaks taastada nähtuste rida, millest raha on nähtavasti välja kistud, ja sellega raha tema õigele 
printsiibile tagasi viia?» 

Küsimust niiviisi formuleerides eeldab hr. Proudhon juba ette raha. Esimene küsimus, 
mis ta oleks pidanud endale esitama, on järgmine: miks oli meil tänapäevaks 
väljakujunenud vahetuses vaja nii-öelda individualiseerida vahetusväärtust ja luua erilist 
vahetusvahendit? Raha ei ole mingi asi, vaid ühiskondlik suhe. Miks kujutab rahas 
väljendatud suhe endast tootmissuhet, just nagu iga teinegi majandussuhe, nagu 
tööjaotus jne.? Kui hr. Proud-honil oleks olnud sellest suhtest õige ettekujutus, siis €i 
oleks ta näinud rahas mingit erandit, mingit tundmatust või otsitavast reast väljakistud 
liiget. 

Ta oleks, ümberpöördult, näinud, et see suhe on ainult üks lüli teiste majandussuhete 
ahelas ja on seetõttu nende teiste suhetega tihedalt seotud; ta oleks näinud, et see suhe 
vastab ühele kindlale tootmisviisile niisama suurel määral kui individuaalne vahetus. 
Mis teeb aga tema? Ta alustab sellest, et ta lahutab raha kaasaegse tootmisviisi 
kompleksist, et teha rahast hiljem esimene liige ettekujutatud reas, reas, mis tuleb alles 
avastada. 

Kui erilise vahetusvahendi vajalikkust, s. 0. raha vajalikkust, on. kord tunnustatud, siis 
jääb ainult selgitada, miks see eriline funktsioon on osaks saanud kullale ja hõbedale, 


mitte aga mõnele teisele kaubale. See on teisejärguline küsimus, mille seletust ei tule 
enam otsida tootmissuhete omavahelisest seosest, vaid spetsiifilistest omadustest, mis 
kullale ja hõbedale kui teatud liiki mateeriale omased on. Seepärast on selge, et kui 
majandusteadlased on siin «lahkunud oma teaduse piiridest ja hakanud tegelema 
füüsikaga, 

mehhaanikaga, ajalooga jne.», mida hr. Proudhon neile ette heidab, siis on nad teinud 
vaid seda, mis nad tegema pidid. Antud küsimus ei kuulu enam poliitilise ökonoomia 
valdkonda. 


«See, mida ükski majandusteadlane ei ole näinud ega mõistnud,»'18 ütleb hr. Proudhon, «on 
majanduslik põhjus, mis on andnud väärismetallidele nende 
eesõiguse.» 

Hr. Proudhon nägi, mõistis ja pärandas järeltulevatele põlvkondadele selle 
majandusliku põhjuse, mida ükski teine — täiesti põhjendatult — ei ole näinud ega 
mõistnud. 

«Ükski ei ole tähele pannud fakti, et kuld ja hõbe olid kõigi teiste kaupade hulgas esimesed, mille 
väärtus konstitueerimiseni jõudis. Patriarhaalsel perioodil esinevad kuld ja hõbe veel kauplemise 
objektidena ning neid vahetatakse veel kangidena, kuid neil on juba ilmne valitsemise tendents ja neid 
eelistatakse silmanähtavalt. Vähehaaval võtavad valitsejad väärismetallid oma võimusesse ja märgivad 
nad oma pitseriga; sellest monarhi pühitsusest tekibki raha, s. 0. kaup par excellence19. kaup, mis kõigist 
kaubanduse vapustustest hoolimata säilitab kindla proportsionaalse väärtuse ja mida kõigi maksete puhul 
vastu võetakse .. . Kulla ja hõbeda eriline joon, kordan ma, tuleneb sellest, et nad on kaupadena varakult 
omandanud püsivuse ja autentsuse, sest neil on metallide omadused ja neid on raske toota, eriti aga 
sellepärast, et riigivõim on siin vahele seganud.» 


Väita, et kuld ja hõbe on kõigist kaupadest esimesed, mille väärtus konstitueerimiseni 
jõudis, tähendab, nagu ülalöeldust järeldub, väita vaid seda, et kuld ja hõbe said 
esimestena rahaks. See ongi hr. Proudhoni suur ilmutus, tõde, mida ükski teine enne teda 
avastanud ei ole. 

Kui hr. Proudhon tahtis sellega öelda, et kuld ja hõbe on kaubad, mille tootmiseks 
vajalik aeg oli teada enne kui kõigi teiste kaupade tootmiseks vajalik aeg, siis on see 
jällegi üks neid oletusi, millega ta oma lugejaid nii ohtralt kostitab. Ja kui me tahaksime 
kinni pidada sellest patriarhaalsest eruditsioonist, siis me ütleksime hr. Proudhonile, et 
kõigepealt teati aega, mis on vajalik esmajärguliste esemete, näiteks raua jne. 
tootmiseks. Me ei hakkagi talle rääkima Adam Smithi klassikalisest vibust. 

Kui aga ükski väärtus ei konstitueeru kunagi omaette, kuidas-võib siis hr. Proudhon 
pärast kõike seda rääkida veel väärtuse konstitueerimisest? Väärtust ei konstitueerita 
ajaga, mis on vajalik .antud produkti tootmiseks omaette, vaid proportsionaalselt kõigi 
teiste produktide hulgaga, mida saab toota sellesama aja jooksul. Niisiis, kulla ja hõbeda 
väärtuse konstitueerimine eeldab seda, et paljude teiste produktide väärtus on juba 
konstitueeritud. 

Mitte kaup ei ole järelikult kulla ja hõbeda näol saanud «konstitueeritud 

väärtuseks», vaid hr. Proudhoni «konstitueeritud väärtus» on kulla ja hõbeda näol 
saanud rahaks. 

Vaadelgem nüüd lähemalt neid majanduslikke põhjusi, mis hr. Proudhoni arvates on 
andnud kullale ja hõbedale nende väärtuse konstitueerimise kaudu selle eelise, et nad on 
enne kõiki teisi produkte rahaks tõusnud. 

Need majanduslikud põhjused on: «ilmne valitsemise tendents», juba «patriarhaalsel 
perioodil» esinev «silmanähtav eelistamine» ja teised fakti enese parafraseerimised, mis 
ainult suurendavad meie raskusi, sest nad mitmekordistavad fakti, mitmekordistades 
üksik-juhte, mida hr. Proudhon selle fakti seletamiseks ette toob. Hr. Proudhon ei ole 


18—+ s. 0. k->up sona otseses mõttes. Toim. 
19— s. 0. k->up sona otseses mõttes. Toim. 


aga veel kõiki niinimetatud majanduslikke põhjusi tühjaks ammutanud. Siin on üks neid 
põhjusi, millel on suveräänne, vastupandamatu jõud: 

«Raha tekib monarhi pühitsusest: valitsejad võtavad kulla ja hõbeda oma võimusesse 
ja märgivad nad oma pitseriga.» 

Niisiis on monarhide suva hr. Proudhoni arvates poliitilise ökonoomia ülimaks 
põhjuseks! 

Tõepoolest, peavad puuduma küll igasugused teadmised ajaloo alalt, et mitte teada 
tõsiasja, et just monarhid on kõigil aegadel olnud sunnitud alluma majanduselu 
tingimustele ega ole kunagi majanduselule seadusi ette kirjutanud. Nii poliitiline 
seadusandlus kui ka tsiviilseadusandlus väljendavad, protokollivad ainult majan- 
dussuhete nõudeid. 

Kas on siis monarh see, kes on võtnud oma võimusesse kulla ja hõbeda, et neid oma 
pitseriga märgistades teha neist universaalsed vahetusvahendid või on need hoopis 
universaalsed vahe-tusvahendid, mis on võtnud oma võimusesse monarhi, sundides teda 
neid oma pitseriga märgistama ja neile poliitilise sanktsiooni andma? 

Märk, millega hõbedat varustati ja praegugi varustatakse, ei anna tunnistust hõbeda 
väärtusest, vaid hõbeda kaalust. Püsivus ja autentsus, millest hr. Proudhon räägib, 
puutuvad ainult mündi proovi; see proov näitab, kui palju puhast väärismetalli vermitud 
hõbeda tükk sisaldab. 


«Ainus hõbemargale seesmiselt omane väärtus,» ütleb Voltaire oma hariliku terve mõistusega, «on üks 
mark hõbedat, pool naela hõbedat, mis kaalub kaheksa untsi. Ainult kaal ja proov moodustavadki selle 
seesmise väärtuse» (Voltaire, «Law' süsteem»27). 


Aga küsimus, kui palju üks unts kulda või hõbedat väärt on, jääb ikka veel 
lahendamata. Kui tükk kašmiiri «Grand Colberfi» kauplusest kannab vabrikumärgina 
pealkirja «puhas vill», siis ei saa meie sellest vabrikumärgist veel midagi teada kašmiiri 
väärtuse kohta. Me peame ikkagi veel kindlaks tegema, kui palju see vill väärt on. 

65 


«Phihppe I, .Prantsuse kuningas,» ütleb hr. Proudhon, «lisas Karl Suure Tours'i naelale ühe kolmandiku 
ligatuuri, sest ta kujutles, et kuna tal on münti-mise ainuõigus, siis võib ta talitada nii, nagu talitab iga 
kaupmees, kellel on ühe või teise produkti monopol. Mida kujutas siis endast tegelikult see rahavõltsi- 
mme, mida Philippe'ile ja tema järglastele nii palju ette on heidetud? See on kaubandusliku rutiini 
seisukohalt väga oige, kuid majandusteaduse seisukohalt täiesti vale arutlus, mis seisab selles, et kui 
pakkumine ja nõudmine reguleerivad väärtust, siis võib tõsta asjade hinnet ning järelikult nende väärtust 
sel teel et — emb-kumb — kas tehakse nad kunstlikult haruldasemaks või haaratakse taielikult enda kätte 
nende tootmine, ja et see käib kulla ja hõbeda kohta niisamuti nagu vilja, veini, oli ja tubaka kohta. Kuid 
vaevalt oli Philippe'i pettus hakanud kahtlusi äratama, kui tema müntide väärtus oligi juba langenud nende 
oigele tasemele, ja ta kaotas sellega kõik, mis ta oli lootnud võita oma alamate arvel. Samasugune saatus 
tabas hiljem ka kõiki teisi selliseid katseid.» 


' Kõigepealt on juba korduvalt tõestatud, et kui valitseja võtab nõuks münte võltsida, 
siis ta kaotab ise sealjuures. Mida ta võidab üheainsa korra müntide esimese väljalaske 
puhul, selle ta kaotab hiljem iga kord, kui võltsitud mündid tulevad talle tagasi maksude 
näol jne. Kuid Philippe ja tema järglased oskasid kaitsta end enamvähem hästi selle 
kahju vastu; lasknud ringlusse võltsitud mündid, käskisid nad otsekohe kõik mündid 
endise proovi järgi ümber müntida. 

Aga siis, kui Philippe 1 oleks tõepoolest nii arutlenud nagu hr. Proudhon, siis ei oleks 
Philippe 1 arutlused «kaubanduse seisukohalt» kuigi õiged olnud. Ei Philippe 1 ega hr. 
Proudhon ilmuta kuigi palju kaubanduslikku vaistu, kui nad kujutlevad, et kulla väärtust 
võib muuta nagu iga teisegi kauba väärtust ainuüksi sel põhjusel, et nende väärtuse 
määrab pakkumise ja nõudmise vahekord. 

Kui kuningas Philippe oleks käskinud nimetada üht muid vilja kaheks müiks 
viljaks, siis oleks ta olnud kelm. Ta oleks tüssanud kõiki rendisaajaid, kõiki neid 
inimesi, kel oli saada sada muid vilja; tema pärast oleksid nad kõik saanud saja müi vilja 
asemel kõigest viiskümmend. Oletage, et kuningas oli kellelegi sada muid vilja võlgu; 
tal oleks tulnud tagasi anda ainult viiskümmend. Kuid kaubanduses ei oleks sada muid 
rohkem väärt olnud kui endised viiskümmend muid. Nime muutmine ei muuda asja 


ennast. Nõudmise ja pakkumise objektiks oleva vilja hulk ei vähene ega suurene paljast 
nime muutmisest. Et järelikult pakkumise ja nõudmise vahekord on sellest nime 
muutmisest hoolimata endiseks jäänud, siis ei toimu ka vilja hinnas mingit reaalset 
muutust. Asjade pakkumisest ja nõudmisest kõneldes ei kõnelda ju sugugi asjade nime- 
tuste pakkumisest ja nõudmisest. Philippe 1 ei loonud kulda ega hõbedat, nagu hr. 
Proudhon ütleb; ta 1õi ainult müntide nimetusi. Nimetage oma prantsuse kašmiirid aasia 
kašmiirideks ja on väga võimalik, et teil lähebki korda petta üht või kaht ostjat; aga 
niipea kui pettus avastatakse, langeb teie niinimetatud aasia kašmiiride 

hind prantsuse kašmiiride hinna tasemele. Kulda ja hõbedat vale märgiga varustades 
võis kuningas Philippe 1 ainult niikaua rahvast petta, kuni see pettus avastati. Nagu iga 
teinegi poodnik, tüssas ta oma kliente sellega, et ta oma kaupu vale märgiga varustas; 
see aga võis kesta ainult mõnda aega. Varem või hiljem pidi ta saama tunda 
kaubandusseaduste rangust. Kas see ongi see, mida hr. Proudhon tahtis tõestada? Ei, 
sugugi mitte. Tema arvates on see hoopis valitseja, mitte aga kaubandus, kes rahale 
väärtuse annab. Mida tõestas ta aga tegelikult? Et kaubandusel on suurem võim kui 
valitsejal. Valitseja käskigu pealegi, et üks mark peab edaspidi olema kaks marka, 
kaubandus aga ütleb teile ikka, et need kaks marka ei ole rohkem väärt kui üks endine 
mark. 

Kuid küsimus väärtusest, mille määrab töö hulk, ei nihku kõige selle tõttu sammugi 
edasi. Jääb ikkagi lahtiseks, kas üheks endiseks margaks muutunud kahe marga väärtuse 
määravad tootmiskulud või määrab selle pakkumise ja nõudmise seadus? 

Hr. Proudhon jätkab: 


«Tuleb koguni märkida, et kui kuningas oleks saanud müntide võltsimise asemel kahekordistada nende 
huika, siis oleks kulla ja hõbeda vahetusväärtus — ikka sellesama proportsionaalsuse ja tasakaalu tõttu — 
sedamaid poole võrra langenud.» 


Kui see vaade, mida hr. Proudhon jagab teiste majandusteadustega, on õige, siis räägib 
see nende pakkumise ja nõudmise doktriini kasuks, mitte sugugi aga hr. Proudhoni 
proportsionaalsuse kasuks. Sest ükskõik kui palju tööd selles kahekordses kulla-ja 
hõbedahulgas ka sisalduks, selle vaate kohaselt oleks kulla ja hõbeda väärtus vähenenud 
poole võrra üksnes sellepärast, et nõudmine oleks jäänud muutumata, pakkumine aga 
oleks kahekordistunud. Või langeb vahest «proportsionaalsuse seadus» sedapuhku ühte 
nii väga põlatud pakkumise ja nõudmise seadusega? See hr. Proudhoni õige 
proportsionaalsus on ju tõepoolest sedavõrd elastne ja võimaldab nii palju variatsioone, 
kombinatsioone ja permutatsioone, et ta võiks ükskord ka pakkumise ja nõudmise 
seadusega ühte langeda. 

Öelda, et «iga kaup on vahetatav, kui mitte tegelikult, siis vähemalt juriidiliselt», ja 
põhjendada seda osaga, mida etendavad kuld ja hõbe, tähendab seda osa mitte mõista. 
Kuld ja hobe on ainult sellepärast juriidiliselt vahetatavad, et nad on vahetatavad 
tegelikult; tegelikult aga on nad vahetatavad sellepärast, et tootmise kaasaegne 
organisatsioon universaalset vahetusvahendit vajab. Õigus on vaid fakti ametlik 
tunnustus. 

Me nägime, et hr. Proudhoni näide, kus ta kujutab raha kui konstitueeritud seisundisse 
jõudnud väärtuse praktilist rakendust, on tal valitud üksnes selleks, et salakaubana sisse 
sokutada kogu 

oma vahetatavuse teooriat, s. 0. tõestada, et iga tootmiskulude järgi hinnatud kaup 
peab rahaks saama. See oleks kõik suurepärane, kui ainult poleks seda väikest viga, et 
just kuld ja hõbe kui raha on kõikide kaupade hulgas ainsad, mida tootmiskulud ei 
määra; see on sedavõrd oige, et neid on võimalik ringluses paberiga asendada. Niikaua 
kui peetakse kinni teatud proportsioonist ringluse vajaduste ja väljalastud rahahulga 
vahel — olgu see raha paberist, kullast, plaatinast või vasest —, ei või olla juttu sellest, 
et kurni pidada mingist proportsioonist raha sisemise väärtuse (tootmiskulude) ja tema 


nominaalse väärtuse vahel. Pole kahtlust, et rahvusvahelises kaubanduses määrab tööaeg 
raha täpselt niisamuti nagu iga teisegi kauba. See on aga nii sellepärast, et isegi kuld ja 
hõbe on rahvusvahelises kaubanduses vahetusvahendiks produktina, mitte aga rahana; 
see tähendab, et kuld ja hõbe kaotavad seal «püsivuse ja autentsuse» iseloomu, «monarhi 
pühitsusest» tekkinud asja iseloomu, mis hr. Proudhoni arvates on nende spetsiifiliseks 
jooneks. Seda tõde mõistis Ricardo niivõrd hästi, et — võtnud kogu oma süsteemi 
aluseks tööajaga määratava väärtuse ja öelnud, et «kullal ja hõbedal on nagu kõigil 
teistelgi kaupadel väärtust üksnes vastavalt töö hulgale, mis on vajalik nende tootmiseks 
ja turule toimetamiseks» — ta lisab siiski, et raha väärtust ei määra raha mateerias 
kehastunud tööaeg, vaid ainult pakkumise ja nõudmise seadus. 

«Kuigi paberrahal pole mingit sisemist väärtust, võib paberraha vahetusväärtus tema hulga piiramise 
korral siiski võrduda samanimeliste metallmüntide või neis sisalduva metalli väärtusega. Sellesama 
printsiibi kohaselt, s. 0. raha hulga piiramise tõttu, võivad madalama väärtusega mündid ringelda nii, nagu 
vastaks nende väärtus seadusega kindlaksmääratud kaalule ja proovile," mitte aga neis tegelikult sisalduva 
puhta metalli sisemisele väärtusele. Seepärast me näeme Inglise rahanduse ajaloos, et meie metallraha ei 
kaotanud kunagi väärtust sellessamas proportsioonis, milles seda raha võltsiti. Põhjus on selles, et 
metallraha hulka ei suurendatud kunagi proportsionaalselt tema sisemise väärtuse vähenemisega» 
(Ricardo, tsit. teos). 

J. B. Say märgib nende Ricardo sõnade puhul järgmist: 

«Minule näib, et nimetatud näitest oleks pidanud piisama autori veenmiseks selles, et igasuguse väärtuse 
aluseks ei ole kauba valmistamiseks vajaliku loo hulk vaid vajadus, mida selle kauba järele tuntakse, ja 
selle kauba harukord-. sus»26. 

Niisiis raha, mis Ricardo arvates ei ole enam tööajaga määratav väärtus ja mida J. B. 
Say kasutab seepärast näitena Ricardo veenmiseks selles, et ka teisi väärtusi ei saa 
määrata tööajaga, — seesama raha, ütlen ma, mida J. B. Say võtab ainuüksi pakkumise 
ja nõudmisega määratava väärtuse näitena, on hr. Proudhonil seevastu näiteks par 
excellence .. . tööajaga konstitueeritud väärtuse rakendamise kohta. 

Küsimuse lõpetamiseks märgime, et kui raha ei ole tööajaga «konstitueeritud väärtus», 
siis võib tal veelgi vähem ühist olla hr. Proudhoni õige «proportsionaalsusega». Kuld ja 
hobe on alati vahetatavad sellepärast, et nende eriliseks funktsiooniks on olla 
universaalne vahetusvahend, mitte sugugi aga sellepärast, et neid on olemas rikkuste 
kogusummaga proportsionaalsel hulgal; ehk, seda veel paremini sõnastades, nad on alati 
proportsionaalsed sellepärast, et nad on kõikide kaupade hulgast ainsad, mida kasu- 
tatakse rahana, universaalse vahetusvahendina, olenemata sellest, milline olekski nende 
hulga ja rikkuste kogusumma suhe. 

«Ringluses olevat raha ei saa kunagi olla nii palju, et ta üleliigseks muu tuks; sest vähendades raha 
väärtust, te suurendate sellessamas proportsioonis tema hulka, ja suurendades tema väärtust, te vähendate 
tema hulka» (Ricardo). 

«Küll on poliitiline ökonoomia üks segapudru!» hüüatab hr. Proudhon. 

«Neetud kuld! hüüatab naljakalt» (hr. Proudhoni suu läbi) «üks kommunist. Niisamasuguse õigusega 
võiks ütelda: neetud nisu, neetud viinamarjapõõ-sad, neetud lambad! — sest iga kaubanduslik väärtus 
peab nagu kuld ja hõbegi leidma täpse ning range määratluse.» 

See idee: anda lammastele ja viinamarjapõõsastele raha omadused, ei ole uus. 
Prantsusmaal kuulub see Louis XIV sajandisse. Tol ajajärgul, mil raha oli hakanud 
muutuma kõikvõimsaks, kuuldus kurtmist kõigi teiste kaupade väärtuse languse üle ja 
inimesed igatsesid momendi saabumist, kus «iga kaubanduslik väärtus» võiks omandada 
täpse ning range määratluse, võiks muutuda rahaks. Juba Boisguilleberfil, ühel kõige 
vanemal prantsuse majandusteadlasel, leiame me järgmise lause: 

«Siis tõrjuvad loendamatud konkurendid, kelleks on oma õige väärtuse tagasi saanud kaubad ise, raha 
tema loomulikesse piiridesse tagasi» («XVIII sajandi majandusteadlased-finantsistid», Ik. 422, Daire'i 
väljaanne). 

Me näeme, et kodanluse esimesed illusioonid on ka tema viimased illusioonid. 


B. ÜLEJÄÄK, MIDA ANNAB TÖÖ 


«Poliitilist ökonoomiat käsitlevais raamatuis võib leida järgmist mõttetut hüpoteesi: 
kui kõigi asjade hind kahekordistuks... Just nagu kõigi asjade hmd polekski asjade 
proportsioon ja nagu oleks võimalik kahekordistada proportsiooni, suhet, seadust!» 
(Proudhon, I kd., Ik. 81.) 

Majandusteadlased sattusid säärasele eksiteele sellepärast, et nad ei osanud rakendada 
«proportsionaalsuse seadust» ega «konstitueeritud väärtust». 

Õnnetul kombel leiame hr. Proudhoni enda raamatust, 1 kd., Ik. 110, sellesama mõttetu 
hüpoteesi: «kui palk üldiselt tõuseks, siis tõuseks kõigi asjade hind». Pealegi tuleb 
märkida, et kui kõnesolev lause tulebki poliitilise ökonoomia teostes ette, siis võib sealt 
leida ka tema seletust. 

«Kui öeldakse, et kõigi kaupade hind tõuseb või langeb, siis jäetakse seal-1 juures üks voi teine kaup 
alati välja; väljajäetud kaubaks on tavaliselt raha või töö» («Pealinna entsüklopeedia ehk Teadmiste 
universaalne leksikon», *VI kd., Seniori artikkel «Poliitiline ökonoomia», London 1836°. Selle 


väljenduse kohta vt. ka: J. St. Miil, «Esseed poliitilise ökonoomia mõne lahendamata küsimuse kohta», 
London 1844, ja Tooke, «Hindade ajalugu» jne., London 1838%). 

Siirdugem nüüd «konstitueeritud väärtuse» ja muude proportsionaalsuste teise 
rakendusviisi juurde — proportsionaalsuste juurde, mille ainus puudus seisab selles, et 
nad on üpris vähe proportsionaalsed; vaadakem, kas härra Proudhonil on siin rohkem 
õnne kui lammaste kuulutamisel rahaks. 

«Aksioom, et igasugune töö peab andma teatud ülejääki, leiab majandusteadlaste juures üldist 
tunnustust. Minule on see seisukoht universaalseks ning absoluutseks tõeks; see järeldub 
proportsionaalsuse seadusest, mida võib pidada kogu majandusteaduse summeeringuks. Kuid 
majandusteadlased vabandagu mind: printsiip, et igasugune töö peab andma teatud ülejääki, on nende 
teoorias mõttetu ja seda ei saa kuidagi tõestada» (Proudhon). 

Selle tõestamiseks, et igasugune töö peab andma teatud ülejääki, personifitseerib hr. 
Proudhon ühiskonda; ta teeb sellest ühiskonna-isiku, sellise ühiskonna, kes ei ole 
kaugeltki mitte isikute ühiskond, sest tal on omad erilised seadused, milledel ei ole 
midagi tegemist isikutega, kellest ühiskond koosneb, ja «omaenda mõistus» — mitte 
tavaline inimmõistus, vaid kainest mõistusest lahkuminev mõistus. Hr. Proudhon heidab 
majandusteadlastele ette selle kollektiivse olendi isiksuse mittemõistmist. Meil on hea 
meel, et me saame tuua temale vastuväiteks järgmise tsitaadi ühelt ameerika 
majandusteadlaselt, kes heidab teistele majandusteadlastele ette hoopis vastupidist: 

«Moraalsele indiviidile (the mõral entity), grammatilisele olendile (the gram-matical being), keda 
nimetatakse ühiskonnaks, on omistatud selliseid omadusi, niis tegelikult eksisteerivad ainult nende 
inimeste kujutluses, kes teevad sõnast asja... See on põhjustanud poliitilises ökonoomias palju raskusi ja 
kahetsusväärseid arusaamatusi» (Th. Cooper, «Loengud poliitilise ökonoomia elementidest», Columbia 
1826°)). 

Hr. Proudhon jätkab: 


«See tööst pärineva ülejäägi printsiip on ainult sellepärast rakendatav indi viididele, et ta tuleneb 
ühiskonnast, kes kannab niiviisi indiviididele üle omaenda seaduste heategevat mõju.» 

70 

Kas hr. Proudhon tahab sellega öelda lihtsalt seda, et ühiskonnas elava indiviidi 
toodang on isoleeritud indiviidi toodangust suurem? Kas ta mõtleb sellega assotsieeritud 
indiviidide tootmise ülejääki assotsieerimata indiviidide tootmisega võrreldes? Kui see 
on nii, siis me võime nimetada talle sadakond majandusteadlasi, kes on väljendanud seda 
lihtsat tõde ilma müstitsismita, millega hr. Proudhon end ümbritseb. Hr. Sadler näiteks 
ütleb järgmist: 

«Uhendatud töö annab tulemusi, milleni individuaalne töö kunagi ei küüniks. See tähendab, et 
inimkonna arvulise kasvuga ületavad tema ühendatud töö produktid kaugelt selle summa, mis tuleneks 
rahvastiku juurdekasvu arvude lihtsast liitmisest ... Nii mehhaanilistes tootmisharudes kui ka teaduslikus 
töös võib üks inimene nüüd ühe päevaga rohkem korda saata kui isoleeritud indiviid kogu oma elu 
jooksul. Matemaatika aksioom, mille järgi tervik võrdub tema osade summaga, ei pea kõnesolevas 
küsimuses paika. Mis puutub töösse, sellesse inimese olemasolu suuresse alussambasse (the great pillar of 


human existenee), siis võib ütelda, et ühendatud jõupingutuste produkt ületab kaugelt kõike seda, mida 
individuaalsed ja lahusolevad jõupingutused kunagi võiksid toota» (Th. Sadler, «Rahvastusseadus», 
London 1830°°). 

Pöördugem tagasi hr. Proudhoni juurde. Ta ütleb, et ülejääk, mida töö annab, on 
seletatav ühiskonna-isikuga. Selle isiku elu korraldavad seadused on vastupidised 
seadustele, mis määravad inimese kui indiviidi tegevust; seda tahab hr. Proudhon 
«faktide» varal tõestada. 

«Uue majandusliku menetluse avastamine ei saa kunagi tuua leidurile niisama suurt kasu kui 
ühiskonnale .. . On tähele pandud, et raudtee-ettevõtted on ettevõtjaile palju väiksemaks rikkuse allikaks 
kui riigile... Kaupade transportimine hobuveokitega maksab keskmiselt 18 santiimi tonnkilomeeter, kaasa 
arvatud pealelaadimine ja lattu toimetamine. On välja arvutatud, et tavaline raud-tee-ettevõte ei annaks 
sellise tariifiga isegi 10 protsenti puhaskasumit, s. 0. tooks umbes niisama palju sisse kui 
hobutranspordiettevõte. Kuid oletagem, et raudteeveo kiirus suhtub hobuveo kiirusesse nagu 4:1. Sellisel 
juhul — arvesse võttes, et aeg on ühiskonnale väärtus ise — annab raudtee võrdsete tariifide puhul 
hobuveoga võrreldes 400 protsenti rohkem kasu. Ometi ei realiseeru see hiiglasuur, ühiskonnale nii 
reaalne kasu kaugeltki mitte samasuguses proportsioonis transpordiettevõtte omanikule, kes, võimaldades 
ühiskonnale 400 protsendi suurust kasu, ei saa ise 10 protsenti. Tõepoolest, oletagem veelgi suurema 
selguse mõttes, et raudtee tõstis oma tariifi 25 santiimini, hobuveo tariif aga on endiselt 18 santiimi; 
sellisel juhul jääks raudtee otsekohe kõigist oma veostest ilma. Saatjad ja saajad, kõik tuleksid tagasi 
vanade furgoonide juurde ja, kui vaja, isegi talumehevankrite juurde. Lokomotiivist loobutaks täielikult: 
400-protsendiline ühiskondlik kasu toodaks ohvriks 33-protsendilisele erakahjule. Selle põhjus oleks 
ilmne: kasu, mis tuleneb raudteevedude kiirusest, on täiel määral ühiskondlik kasu; iga indiviid võtab 
sellest osa ainult minimaalses ulatuses (ärgem unustagem, et jutt on praegu ainult kaupade transpordist), 
kahju seevastu puutub tarbijasse otseselt ning isiklikult. Neljasajane ühiskondlik kasu on ühe indiviidi 
jaoks — kui ühiskonnas on ainult miljon inimest — neli kümnetuhandikku; tarbija 33-protsendiline kahju 
aga eeldaks 33 miljoni suurust ühiskondlikku puudujääki» (Proudhon). 

Väljendagu hr. Proudhon pealegi neljakordistatud kiirust 400 protsendi näol esialgsest 
kiirusest; kui ta aga seab kõrvuti kiiruse protsendid ja kasumi protsendid ning tahab 
kindlaks teha proportsiooni kahe suhte vahel, mis on küll mõlemad protsentidega 
mõõdetavad, kuid on sellegipärast mitteühismõõdulised, siis tähendafe see ju 
proportsiooni kindlakstegemist protsentide vahel ja asjade eneste kõrvalejätmist. 

Protsendid jäävad alati protsentideks. 10 protsenti ja 400 puot-senti on 
ühismõõdulised; nad suhtuvad üksteisesse nagu 10:400. Hr. Proudhon järeldab sellest, et 
10 protsenti kasumit on 40 korda vähem väärt kui neljakordistatud kiirus. Välise 
viisakuse säilitamiseks ütleb ta, et aeg on ühiskonnale väärtus (time is money). See 
eksitus tuleb sellest, et tal on uduselt meeles mingi suhe väärtuse ja tööaja vahel; 
seepärast ta tõttabki võrdsustama tööaega ja transportimiseks kuluvat aega, s. t. ta 
samastab kogu ühiskonnaga mõningaid kütjaid, rongijuhte ja vagunisaatjaid, kelle 
tööaeg transportimise ajaga tõepoolest täiesti ühte langeb. Nii muutub tal kiirus 
ühekorraga kapitaliks ja tal on nüüd täielik õigus öelda: «400-protsendiline kasu tuuakse 
ohvriks 35-protsendilisele kahjule». Esitanud matemaatikuna selle kummalise väite, 
selgitab ta meile seda majandusteadlasena. 

«Neljasajane ühiskondlik kasu on ühe indiviidi jaoks — kui ühiskonnas on ainult 
miljon inimest — neli kümnetuhandikku.» Olgu pealegi, kuid jutt ei ole ju 400-st, vaid 
400 protsendist; 400 protsenti kasu on aga indiviidi jaoks samuti 400 protsenti, ei roh- 
kem ega vähem. Kapitali suurusest olenemata moodustavad dividendid ikka 400 
protsenti. Mis teeb hr. Proudhon? Ta peab protsente kapitaliks ja otsekui kartes, et see 
segadus, mille ta on tekitanud, ei ole veel küllalt ilmne, küllalt «arusaadav», jätkab ta: 

«Tarbija 33-protsendiline kahju eeldaks 33 miljoni suurust ühiskondlikku puudujääki.» 
Iga tarbija 33-protsendiline kahju jääb ka miljonile tarbijale samuti 33-protsendiliseks 
kahjuks. Edasi, kuidas võib hr. Proudhon, kui ta vähegi asja tunneks, kinnitada, et 
ühiskondlik puudujääk moodustab 33-protsendilise kahju puhul 33 miljonit, kui ta ei tea 
ei ühiskondliku kapitali suurust ega isegi asjasthuvitatud üksikisiku kapitali suurust? 
Niisiis ei piisanud hr. Proudhonile sellest, et ta ajas segi kapitali ja protsendid; ta ületab 
end, samastades ettevõttesse mahutatud kapitali ettevõttest huvitatud isikute arvuga. 


«Tõepoolest, oletagem veelgi suurema arusaadavuse mõttes», et meil on tegemist 
teatud kapitaliga. Jaotades 400 protsendi suuruse ühiskondliku kasumi miljoni osaniku 
vahel, kes on mahutanud igaüks 1 frangi, saame 4 franki tulu isiku kohta, mitte aga 
0,0004, nagu väidab hr. Proudhon. Iga osaniku 33 protsendi suurune kahju 

kujutab endast samuti 330 000 frangi suurust ühiskondlikku puudujääki, mitte aga 33 
000 000 (100:33=1 000 000:330 000). 

Oma ühiskonna-isiku teooriast haaratuna unustab hr. Proud-hon jagada sajaga. Niisiis 
saadakse 330 000 franki kahju. Kuid 4 franki kasumit isiku kohta on ühiskonnale 4 
miljonit franki kasumit. Niiviisi jääb ühiskonnale 3 670 000 frangi suurune puhaskasum. 
See täpne arvutus ei tõesta seda, mida hr. Proudhon toestada tahtis, vaid just vastupidist, 
nimelt seda, et ühiskonna kasud ja kahjud ei ole sugugi pöördvõrdelised indiviidide 
kasude ja kahjudega. 

Parandanud need lihtsad puht arvutusvead, vaadakem järeldusi, milledele me 
jõuaksime, kui me, ilma nende arvutusvigadeta, tahaksime raudteede alal kinni pidada 
hr. Proudhoni poolt kindlaksmääratud suhtest kiiruse ja kapitali vahel. Oletagem, et neli 
korda kiirem vedu on neli korda kallim; sellisel juhul ei annaks see vedu vähem kasumit 
kui hobutransport, mis on neli korda aeglasem ja neli korda odavam. Niisiis, kui 
hobutransport maksab 18 santiimi, võiks raudtee võtta 72 santiimi. See oleks «range 
matemaatiline» järeldus hr. Proudhoni eeldustest — tema arvutusvead jällegi kõrvale 
jättes. Nüüd aga ütleb ta meile äkki, et kui raudtee ei võtaks isegi 72, vaid võtaks kõigest 
25 santiimi, siis jääks tä sedamaid kõigist veostest ilma. Eks muidugi, me peaksime siis 
tagasi pöörduma furgoonide ja isegi talumehevankrite juurde. Kui me aga tohime hr. 
Proudhonile nõu anda, siis ärgu ta unustagu sajaga jagamist oma «Progressiivse 
assotsiatsiooni programmis». Kuid, paraku, me võime vaevalt loota selle nõu 
kuuldavõtmist, sest hr. Proudhon on niivõrd vaimustatud oma «progressiivsest» arvu- 


tusest, mis tema «progressiivsele assotsiatsioonile» vastab, et ta suure uhkusega hüüatab: 

«Väärtuse antinoomia lahendamisega ma näitasin juba teises peatükis, et kasulikust Ieiutusest on 
leidurile endale — mis ta ka ei teeks — võrratult vähem tulu kui ühiskonnale; seda ma tõestasin range 
matemaatilise täpsusega!» 


Pöördugem tagasi ühiskonna-isiku fiktsiooni juurde, fiktsiooni juurde, mille ainsaks 
eesmärgiks oli tõestada järgmist lihtsat tõde, et iga uus leiutus alandab produkti 
vahetusväärtust, sest ta võimaldab toota rohkem kaupu sellesama tööhulgaga. Ühiskond 
ei saa järelikult kasu sellepärast, et ta saab rohkem vahetusväärtusi, vaid sellepärast, et ta 
saab sellesama väärtuse eest rohkem kaupu. Mis puutub leidurisse, siis langeb tema 
kasum konkurentsi mõjul järkjärgult kasumite üldise tasemeni. Kas hr. Proudhon tõestas 
selle väite nii, nagu ta seda teha tahtis? Sugugi mitte. See ei takista teda aga 
majandusteadlastele ette heitmast, et need selle tõestamata on jätnud. Et talle vastupidist 
tõestada, tsiteerime ainult 

Ricardot ja Lauderdale'i. Ricardo seisab koolkonna eesotsas, kes määrab väärtust 
tööajaga; Lauderdale on üks neist, kes kõigeäge-damalt kaitsevad väärtuse määramist 
pakkumise ja nõudmisega. Kuid mõlemad tõestavad üht ja sedasama väidet. 


«Muutes pidevalt tootmist hõlpsamaks, me vähendame pidevalt mõnede varem toodetud asjade väärtust, 
kuigi me sellega suurendame mitte ainult natsionaalset rikkust, vaid tõstame ka tulevast tootmisvoimet... 
Niipea kui me oleme masinate abil voi oma loodusteadusalaste teadmiste tõttu sundinud loodusjõude 
tegema mõnda tööd, mida varem tegi inimene, langeb vastavalt selle töö vahetusväärtus. Kui jahuveski 
ringiajamiseks, oli enne vaja kümne inimese tööd, siis aga avastati, et tuule või vee abil on võimalik nende 
kümne inimese tööd säästa, siis langeb sellest momendist alates jahu, s. 0. veskitöö produkti väärtus pro- 
portsionaalselt säästetud töö hulgaga; ühiskond aga saab rikkamaks kõigi nende asjade väärtuse võrra, 
mida nende kümne inimese tööga on võimalik valmistada; sest nende inimeste ülalpidamiseks määratud 
fond ei ole sealjuures põrmugi vähenenud» (Ricardo). 


Lauderdale ütleb omakorda järgmist: 


«Kapitalidest saadav kasum tuleneb alati kas sellest, et kapitalid asendavad osa tööd, mida inimene 
muidu käsitsi peaks tegema, või sellest, et nad teevad inimese oma võimeid ületavat tööd, mida inimene 
ise teha ei suudaks. Masinate omanikud saavad tavaliselt õige vähe kasumit masinate poolt asendatud töö 
hinnaga võrreldes; see asjaolu annab ehk põhjust kahelda meie seisukoha õigsuses. Aurupump näiteks 
pumpab kivisöekaevandusest ühe päevaga rohkem vett välja, kui seda võiksid seljas välja kanda kolmsada 
meest, — isegi siis, kui nad moodustaksid ahela; pole ka mingit kahtlust selles, et aurupump teeb nende 
töö palju odavamalt. See on maksev ka kõigi teiste masinate kohta. Nad teevad odavama hinnaga ära selle 
töö, mida inimesed, keda nad asendavad, varem käsitsi tegid ... Oletagem, et nelja mehe tööd asendava 
masina leiutaja sai patendi; et tema absoluutse eesõiguse tõttu tal pole mingit konkurentsi, välja arvatud 
tööliste tööst tulenev konkurents, siis on selge, et niikaua, kui eesõigus kehtib, on jiende tööliste palk 
leiutajale tema toodete hinna määramisel otsustavaks mõõdupuuks; oma toodangule mineku 
kindlustamiseks peab leiutaja nõudma pisut vähem tööliste palgast, kelle tööd tema masin asendab. Aga 
niipea kui eesõiguse tähtaeg lõpeb ja kui ilmub teisi taolisi masinaid, mis leiutaja omaga võistlema 
hakkavad, tuleb leiutajal reguleerida oma hinda üldise printsiibi alusel, vastavalt masinate rohkusele. 
Mahutatud kapitali kasum .. ., kuigi see tuleneb asendatud tööst, reguleerub lõpuks, nagu kõigil teistelgi 
juhtudel, kapita11 -omanike omavahelise konkurentsiga, mitte aga asendatud töö väärtusega; selie 
konkurentsi astme aga määrab alati antud otstarbeks pakutud ja nõutud kapitalide kvantitatiivne 
vahekord.» 


Lõppkokkuvõttes tuleb seega välja, et kui kasum on uues tootmisharus kõrgem kui 
teistes tootmisharudes, siis leidub ikka kapitale, mis sellesse uude tootmisharusse 
voolavad, kuni kasu-minorm seal üldise tasemeni langeb. 

Me nägime äsja, et raudteede näide ei saanud üldse valgust heita ühiskonna-isiku 
fiktsioonile. Sellest hoolimata jätkab hr. Proudhon julgelt oma arutlusi: 

«Nüüd, kus me oleme selles asjas selgust saanud, pole midagi kergemat kui selgitada, miks töö peab 
jätma igale tootjale teatud ülejäägi.» 


See, mis nüüd järgneb, kuulub klassikalisse vanaaega. See on luuleline muinasjutt, 
mille eesmärgiks on lasta puhata lugejat, keda eelnenud ranged matemaatilised tõestused 
on väsitanud. Hr. Proudhon nimetab oma ühiskonna-isiku Prometeuscks, kelle 
kangelastegusid ta järgmiselt ülistab: 

«Looduse rüpest tulnud Prometeus ärkab kõigepealt ellu kütkestavas tegevusetuses» jne. jne. «Siis 
hakkab Prometeus tööle ja juba esimesest päevast peale, teise loomise esimesest päevast peale, on 
Prometeuse produkt, s. t. tema rikkus, tema jõukus, võrdne kümnega. Teisel päeval viib Prometeus läbi 
tööjaotuse ja tema produkt kasvab sajani. Kolmandal päeval ja kõigil järgmistel päevadel leiutab 
Prometeus masinaid, avastab kehade uusi kasulikke omadusi, uusi loodusjõude.. . Tema töötegevuse iga 
uue sammuga suureneb tema toodang?, temale õnneküllust kuulutades. Ja lõpuks, sest tarbimine tähendan 
temale tootmist, on selge, et tarbimise iga päev, viies endaga kaasa ainult eelmise päeva produkti, jätab 
temale järgnevaks päevaks produkti ülejäägi.» 

Küll on see hr. Proudhoni Prometeus veider tegelane, loogikas niisama nõrk kui 
poliitilises ökonoomiaski! Niikaua kui Prometeus ainult õpetab meile, et tööjaotus, 
masinate rakendamine, loodusjõudude ja teaduse võimaluste kasutamine 
mitmekordistavad inimeste tootlikke jõude ja annavad isoleeritud töö produktiga 
võrreld-es teatud ülejääki, niikaua on selle uue Prometeuse õnnetuseks vaid see asjaolu, 
et ta tuleb liiga hilja. Niipea aga, kui Prometeus hakkab rääkima tootmisest ja 
tarbimisest, muutub ta otse groteskseks. Tarbimine tähendab temale tootmist; teisel 
päeval tarbib ta seda, mis ta eelmisel päeval tootis, ja niiviisi on tal alati ühe päeva töö 
ette tehtud; see ettetehtud töö ongi tema «ülejääk, mida annab töö,>: Kuid tarbides täna 
seda, mis ta eile tootis, pidi ta küll esimesel päeval, millel polnudki eilset, töötama kahe 
päeva eest, et saada ühe päeva töö tagavaraks. Kuidas sai Prometeus aga esimesel päeval 
selle ülejäägi, kuna tal polnud ju siis veel tööjaotust, masinaid ega mingeid teadmisi 
loodusjõudude kohta, välja arvatud tule jõud? Niisiis, küsimuse taandamine «teise 
loomise esimesele päevale» ei vii küsimust sammugi edasi. See osalt kreekapärane'/ja 
osalt juudipärane, ühtaegu müstiline ja, allegooriline nähtuste seletamise viis annab hr. 
Proudhonile täie õiguse öelda: 


"Ma tõestasin teooria ja faktide varal printsiibi, et iga töö peab andma teatud ülejääki.» 

Faktid — see on kuulus progressiivne arvutus; teooria — see on müüt Prometeusest. 

"Kuid see printsiip, mis on niisama kindel kui mõni aritmeetiline tõde,» jätkab hr. Proudhon, «ei ole 
veel kaugeltki mitte kõigile inimestele reaalsuseks 

saanud. Samal ajal kui kollektiivse töötegevuse edukäik suurendab pidevalt iga individuaalse tööpäeva 
produkti ja kui selle suurenemise paratamatuks tagajärjeks peaks olema — endise palga korral — töötaja 
pidev rikastumine, näeme ometigi, et ühed ühiskonnakihid ajavad kokku kasumeid, teised aga hukkuvad 
viletsusest.» 


1770. aastal oli Suurbritannia ühendatud kuningriigis 15 miljonit elanikku; rahvastiku 
tootlik osa aga oli 3 miljonit. Tehniliste täiustuste tootlik jõud vastas veel umbes 12 
miljonile inimesele, nii et tootlike jõudude üldsumma võrdus 15 miljoniga. Tootlike 
jõudude ja rahvaarvu suhe oli seega 1:1, tehniliste täiustuste tootlikkuse ja käsitsitöö 
tootlikkuse suhe aga oli 4:1. 

1840. aastal ei ületanud rahvaarv 30 miljonit, tootlikku elanikkonda oli 6 miljonit, 
tehniliste täiustuste tootlikkus oli samal ajal jõudnud 650 miljonile, s. t. moodustas kogu 
rahvastikuga suhte 21:1, käsitsitöö tootlikkusega aga suhte 108:1. 

Tööpäeva tootlikkus oli seega Inglise ühiskonnas seitsmekümne aasia jooksul 
suurenenud 2700 protsendi võrra, s. t., et 1840. aastal toodeti ühe päevaga 
kakskümmend seitse korda rohkem kui 1770. aastal. Hr. Proudhoni järgi tuleks üles 
seada järgmine küsimus: miks ei olnud inglise tööline 1840. aastal kakskümmend seitse 
korda rikkam kui 1770. aastal? Säärast küsimust üles seades eeldatakse muidugi, et 
inglased oleksid võinud toota nimetatud rikkusi ilma nende ajalooliste tingimusteta, 
milledes nad tegelikult toodeti, s. 0. ilma erakapitalide akumulatsioonita, ilma kaasaegse 
tööjaotuseta, ilma vabrikuta, ilma anarhilise konkurentsita, ilma palgatöö süsteemita, 
ühesõnaga ilma kõige selleta, mis klasside antagonismil rajaneb. Just need tingimused 
aga olidki vajalikud tootlike jõudude arenemiseks ja selle ülejäägi kasvamiseks, mida 
annab töö. Et saavutada see tootlike jõudude arenemine, see ülejääk, mida annab töö, oli 
järelikult vaja klasse, kes kasumeid kokku ajavad, ja teisi, kes hukkuvad viletsusest. 

Mida kujutab siis endast lõppkokkuvõttes see Prometeus, kelle hr. Proudhon on uuesti 
ellu äratanud? See on ühiskond, need on klasside antagonismile rajatud ühiskondlikud 
suhted. Need pole suhted indiviidide vahel, vaid suhted töölise ja kapitalisti, rentniku ja 
maaomaniku jne. vahel. Kaotage need ühiskondlikud suhted ja te hävitate kogu 
ühiskonna. Teie Prometeus ei ole siis midagi muud kui fantoom, kel pole käsi ega jalgu, 
s. 0. pole vabrikut ega tööjaotust, tal pole ühesõnaga midagi sellest, millega te teda 
algusest peale varustasite, et ta võiks saada seda ülejääki, mida annab töö. 

Kui niisiis teooria valdkonnas piisaks sellest, kui me annaksime, nagu hr. Proudhon 
seda teeb, tööga loodava ülejäägi valemile -võrdsustava tõlgitsuse, arvesse võtmata 
kaasaja tootmistingimusi, siis peaks praktika valdkonnas piisama kõigi käesoleva 
ajani 

omandatud rikkuste võrdsest jaotamisest tööliste vahel, ilma et kaasaja 
tootmistingimustes oleks vaja midagi muuta. Selline jao-, tus ei kindlustaks muidugi 
ühelegi osasaajale kuigi suurt heaolu. 

Hr. Proudhon ei ole aga nii suur pessimist, nagu võiks arvata. Et proportsionaalsus on 
temale kõik, siis peab ta paratamatult nägema tegelikult olemasolevas Prometeuses, s. 0. 
kaasaegses ühiskonnas, oma lemmikidee teostamise algust. 


«Ühtlasi aga on rikkuse edukäik, s. 0. väärtuste proportsionaalsus, igal pool valitsevaks seaduseks; ja 
kui majandusteadlased seavad sotsiaalse partei kurtmistele vastu ühiskondliku hüvangu progresseeruva 
kasvu ja isegi kõige õnnetumate ühiskonnaklasside olukorra paranemise, siis kuulutavad nad, ilma et nad 
ise aimaksid, niisugust tõde, mis nende teooriad hukka mõistab.» 


Mis asi on tõepoolest kollektiivne rikkus, ühiskondlik hüvang? See on kodanluse 
rikkus, mitte aga iga üksiku kodanlase rikkus. Majandusteadlased on tõestanud vaid 
seda, et kodanluse rikkus on praeguste tootmissuhete tingimustes kasvanud ja et see 
peab veelgi kasvama. Mis puutub töölisklassi, siis on see veel väga vaieldav küsimus, 
kas tema olukord on niinimetatud ühiskondliku rikkuse tagajärjel paremaks muutunud. 
Kui majandusteadlased kaitsevad oma optimismi, viidates Inglise puuvillatööstuse 
töölistele, siis vaatlevad nad nende tööliste olukorda ainult harukordsetel kaubanduse 
õitsengu momentidel. Nende õitsengumomentide ning kriisi- ja stagnatsiooniperioodide 
«õige proportsionaalsuse» suhe on 3:10. Võib-olla mõtlevad aga majandusteadlased 
tööliste olukorra paranemisest rääkides neid miljoneid Ida-India töölisi,- kes pidid 
hukkuma, et võimaldada P/2 miljonile sellesama tööstusharu töölistele Inglismaal kolm 
aastat õitsengut kümne aasta kohta? 

Mis puutub ajutisse osasaamisse ühiskondliku rikkuse kasvust, siis on see iseasi. 
Ajutise osasaamise fakti on võimalik seletada majandusteadlaste teooria varal. See fakt 
kinnitab majandusteadlaste teooriat ega mõista seda sugugi «hukka», nagu hr. Proudhon 
väidab. Kui ongi midagi hukka mõista, siis on see kindlasti hr. Proudhoni süsteem, mis, 
nagu me näitasime, kärbiks tööliste palgad miinimumini, vaatamata rikkuste kasvule. 
Ainult tööliste palku miinimumini kärpides saaks Proudhon rakendada väärtuste õige 
proportsionaalsuse printsiipi, tööajaga «konstitueeritud väärtuse» printsiipi. Just 
sellepärast, et palk kõigub konkurentsi tõttu, kord töölise elu ülalpidamiseks vajalike 
elatusvahendite hinnast kõrgemale tõustes, kord sellest madalamale langedes, — just 
sellepärast võib tööline vähegi osa saada ühiskondliku rikkuse kasvust; kuid just 
sellepärast võib ta ka viletsusest hukkuda. Selles seisabki kogu majandusteadlaste 
teooria, ja nad ei tee endile selle kohta mingeid illusioone. 

EA 

Pärast pikki kõrvalekaldumisi raudteede, Prometeuse ja «konstitueeritud väärtuse» 
alusel ümberkonstitueeritava uue ühiskonna küsimuses kogub hr. Proudhon ennast; 
erutus valdab teda ja ta hüüatab isalikul toonil: 


«Ma vannuta» majandusteadlasi hetkeks kõrvale jätma eelarvamused , mis neid 
segavad, ametikohad, mis neil juba on või mida nad loodavad saada huvid mida nad 
teenivad heakskiiduhäaled, mida nad taotlevad, auavaldused, mida nende auahnus 
ihaldab - kõrvale jätma kõik selle ja vastama puhtast südamest küsimusele kas nad on ka 
varem mõelnud sellele printsiibile, et igasugune töö peab andma teatud ülejääki, kõigi 
nende üksteisega seotud eelduste ja järelduste valguses, mis me esile oleme toonud?» 


TEINE PEATÜKK 
POLIITILISE ÖKONOOMIA METAFÜÜSIKA 
8 1. MEETOD 


Nüüd oleme suisa Saksamaal! Poliitilisest ökonoomiast kõneldes tuleb meil ühtlasi 
kõnelda metafüüsikast. Selleski asjas me järgime ainult hr. Proudhoni «vastuolusid». 
Hiljuti pani ta meid rääkima inglise keelt ja muutuma teataval määral inglasteks. Nüüd 
toimub dekoratsioonide vahetus, hr. Proudhon viib meid meie kallile isamaale ja sunnib 
meid vastu tahtmist jällegi muutuma sakslasteles. 

Kui inglane teeb inimestest kübarad, siis teeb sakslane kübaratest ideed. Inglane, see 
on Ricardo, rikas pankur ja väljapaistev majandusteadlane; sakslane, see on Hegel, 
filosoofia korraline professor Berliini ülikoolis. 

Louis XV-ndal, viimasel absoluutsel monarhil ja Prantsuse kuningavõimu 
langusperioodi esindajal oli ihuarst, kes ühtlasi oli Prantsusmaa esimene 


majandusteadlane. See arst, see majandusteadlane esindas prantsuse kodanluse 
möödapääsmatut ja kindlat triumfi. Doktor Ouesnay tegi poliitilisest ökonoomiast tea- 
duse; ta võttis selle kokku oma kuulsas «Majanduslikus tabelis». Peale tuhande ja ühe 
kommentaari, mis selle tabeli kohta on kirjutatud, on meil kommentaar ka doktorilt 
endalt. See on «Majandusliku tabeli analüüs», millele on lisatud «seitse tähtsat 
märkust»33. 

Hr. Proudhon on teine doktor Ouesnay. Ta on poliitilise ökonoomia metafüüsika 
Ouesnay. 

Ent metafüüsika, nagu üldse kogu filosoofia, seisab Hegeli järgi meetodis. Me peame 
järelikult katsuma selgitada hr. Proudhoni meetodit, mis on vähemalt niisama ähmane 
kui «Majanduslik 

79 

tabel». Sel otstarbel teeme ise seitse enam või vähem tähtsat märkust. Kui doktor 
Proudhon meie märkustega rahule ei jää eks ta siis esinegu abee Baudeau osas, eks ta 
siis kirjutagu ise «majan-dusteaduslik-metafüüsilise meetodi seletus». 


Esimene märkus 

«Me ei käsitle ajalugu aegade järjekorras, vaid ideede järgnevuses. Majanduslikud faasid ehk 
kategooriad on oma avaldumises kord üheaegsed, kord tagaspidi kulgevad ... Sellest hoolimata on 
majandusteaduse teooriatel oma loogiline järgnevus, neil on mõistuses oma järjestus [serie]; selle kindla 
korra arvamegi olevat avastanud» (Proudhon, 1 kd., Ik. 145 ja 146). 

Hr. Proudhon tahtis kindlasti prantslastele hirmu nahka ajada sellega, et ta neile 
kvaasiheegellikke fraase pähe sadada laskis. Meil on seega tegemist kahe mehega: 
esiteks hr. Proudhoniga, teiseks Hegeliga. Mille poolest erineb siis hr. Proudhon teistest 
majandusteadustest? Ja millist osa etendab hr. Proudhoni poliitilises ökonoomias Hegel? 

Majandusteadlased kujutavad kodanliku tootmise suhteid — tööjaotust, krediiti, raha 
jne. — tardunud, muutumatute, igaveste kategooriatena. Hr. Proudhon, kes näeb neid 
kategooriaid enda ees valmis kujul, tahab meile selgitada nende kategooriate, printsii- 
pide, seaduste, ideede ja mõtete kujunemise akti, nende tekkimist. 

Majandusteadlased selgitavad meile, kuidas tootmine antud suhete tingimustes toimub; 
nad ei selgita meile aga, kuidas need suhted ise tekivad, s. 0. nad ei selgita ajaloolist 
liikumist, mis need suhted loob. Et hr. Proudhon käsitleb neid suhteid kui printsiipe, kui 
kategooriaid, kui abstraktseid mõtteid, siis jääb tal ju ainult korrastada need mõtted, mis 
niigi juba leiduvad tähestikulises järjekorras iga poliitilise ökonoomia traktaadi lõpus. 
Majandusteadlaste materjaliks on aktiivne ja toimekas inimelu; härra Proudhoni 
materjaliks on majandusteadlaste dogmad. Kui aga ei peeta silmas tootmissuhete 
ajaloolist arenemist ega seda, et vastavad kategooriad pole midagi muud kui nende 
tootmissuhete teoreetiline väljendus, ja kui tahetakse nendes kategooriates näha ainult 
ideid, reaalsetest suhetest sõltumatuid spontaanseid mõtteid, siis ollakse paraku sunnitud 
otsima nende mõtete päritolu puhta mõistuse liikumisest. Kuidas puhas, igavene, 
impersonaalne mõistus neid mõtteid tekitab? Kuidas saab ta nende loomisega hakkama? 

Kui meil oleks heegelluse suhtes hr. Proudhoni kartmatus, siis me ütleksime, et 
mõistus eraldab end iseeneses iseendast. Mida see tähendab? Impersonaalsel mõistusel 
ei ole väljaspool teda ennast ei pinda, millele ta võiks end seada, ei objekti, millele ta 
võiks end vastu seada, ega subjekti, millega ta võiks end kokku 

seada; seepärast on ta sunnitud uperpallitama, end ise seades, end iseendale vastu 
seades ja end iseendaga kokku seades: seadmine, vastuseadmine, kokkuseadmine. 
Kreeka keeles kõneldes on meil siin tees, antitees, süntees. Mis puutub neisse lugejaisse, 
kes Hegeli keelt ei tunne, siis ütleme neile püha valemi: jaatus, eitus, eituse eitamine. On 
see vast osav sõnade kasutamine! See pole muidugi kabalistika, ärgu hr. Proudhon seda 


pahaks pangu; küll aga on see ülipuhta, indiviidist lahusoleva mõistuse keel. Tavalise 
indiviidi asemel, kellel on tavaline rääkimis- ja mõtlemisviis, ei ole meil siin midagi 
muud kui see tavaline viis puhtal kujul, ilma indiviidita. 

On's imeks panna, et abstraktsiooni viimases järgus — sest meil on siin tegemist 
abstraktsiooniga, mitte analüüsiga —- esineb iga asi loogilise kategooria näol? On's 
imeks panna, et kõrvaldades vähehaaval kõik, mis moodustab antud maja individuaalsed 
jooned, abstraheerudes materjalidest, millest ta on ehitatud, ja vormist, mis teda 
iseloomustab, me saame lõpuks ainult keha üldse; et abstraheerudes selle keha piiridest, 
me saame lihtsalt ruumi; et abstraheerudes selle ruumi dimensioonidest, me jõuame 
tagatipuks selleni, et meile jääb vaid kvantiteet puhtal kujul, kvantiteedi loogiline 
kategooria? Abstraheerides niiviisi igalt esemelt kõik tema niinimetatud aktsidentsid, 
olgu nad hingestatud või hingestamata, omased inimestele või asjadele, on meil õigus 
öelda, et abstraktsiooni viimases järgus me saame substantsina loogilised kategooriad. 
Metafüüsikud, kes kujutlevad, et neid abstraktsioone teostades nad tegelevad analüüsiga 
ja et esemeist üha enam eemaldudes nad hoopis lähenevad esemeile ja tungivad nende 
sisusse, — neil metafüüsikud on seega omamoodi õigus, kui nad ütlevad, et selle 
maailma asjad on otsekui tikandid, mille kanvaaks on loogilised kategooriad. Filosoof 
erinebki kristlasest selle poolest, et kristlane tunneb — loogika kiuste — ainult üht 
Logose kehastust; filosoofil aga pole neil kehastustel lõppu. On's imeks panna, et kõike 
olemasolevat, kõike, mis maa peal või vee all elab, et kõike seda on võimalik 
abstraktsiooni teel taandada mõnele loogilisele kategooriale, et kogu reaalne maailm 
võib niiviisi uppuda abstraktsioonide maailmas, loogiliste kategooriate maailmas? 

Kõik olemasolev, kõik, mis maa peal või vee all elab, on olemas, elab ainult tänu 
mõnele liikumisele. Ajaloo liikumine näiteks loob ühiskondlikud suhted, tööstuse 
liikumine annab meile tööstustoo-ted jne. 

Nii nagu me muudame abstraktsiooni teel iga asja loogiliseks kategooriaks, nii 
tarvitseb meil vaid abstraheeruda liikumise mitmesuguste liikide eritunnustest, ja me 
saamegi liikumise abstraktsel kujul, puhtformaalse liikumise, liikumise puhtloogilise 
valemi. Kui me näeme loogilistes kategooriates kõigi asjade substantsi. 

siis pole meil raske kujutleda, et liikumise loogilises valemis me lei ame absoluutse 
meetodi, mis mitte ainult seletab iga asja, vaid sisaldab endas ka iga asja liikumise. 

Selle absoluutse meetodi kohta ütleb Hegel järgmist: 

«Meetod on absoluutne, ainus, kõige kõrgem, lõpmatu jõud, millele ükski objekt vastu 
panna ei suuda; see on mõistuse püüe iseennast igas asjas uuesti leida, uuesti ära tunda» 
(«Loogika», III kd.35). 

Kui iga asi taandatakse mõnele loogilisele kategooriale jäiga liikumine, iga tootmisakt 
taandatakse meetodile, siis järgneb sellest loomulikult, et produktide ja tootmise, 
objektide ja liikumise iga kompleks taandatakse rakendusmetafüüsikale-. Hr. Proudhon 
püüab teha poliitilise ökonoomia suhtes sedasama, mis Hegel tegi religiooni, 
õigusteaduse jne. suhtes. 

Mis asi on siis see absoluutne meetod? Liikumise abstraktsioon. Mis asi on liikumise 
abstraktsioon? Liikumine abstraktsel kujul. Mis asi on liikumine abstraktsel kujul? 
Liikumise puhtloogiline valem ehk puhta mõistuse liikumine. Milles seisab puhta 
mõistuse liikumine? Selles, et puhas mõistus end seab, end iseendale vastu seab, end 
iseendaga kokku seab, selles, et ta end teesiks, antiteesiks ja sünteesiks formuleerib, või 
veel selleski, et ta end jaatab, end eitab ja enda eitust eitab. 

Kuidas tuleb mõistus sellega toime, et ta end jaatab, et ta enda kindlaks kategooriaks 
seab? See on juba mõistuse enda ja tema apologeetide asi. 

Kui ta aga kord juba on jõudnud selleni, et ta on end teesiks seadnud, siis seab see tees, 
see mõte end iseendale vastu, jaguneb kaheks vastandlikuks mõtteks, positiivseks ja 
negatiivseks, «jaaks» ja «eiks». Nende kahe antiteesis sisalduva antagonistliku elemendi 


omavaheline võitlus moodustab dialektilise liikumise. «Jaa» muutub «eiks», «e1» 
muutub <jaaks», <jaast» saab ühekorraga «jaa» ja «ei», «eist» saab ühekorraga «ei» ja 
«jaa». Sel viisil vastandid tasakaalustuvad, nad neutraliseerivad ja paralüseerivad end 
vastastikku. Nende kahe teineteisele vasturääkiva mõtte kokkusulamine moodustab uue 
mõtte, nende sünteesi. See uus mõte jaguneb jällegi kaheks vastandlikuks mõtteks, mis 
sulavad omakorda kokku uueks sünteesiks. Selles loomisprotsessis tekib mõtete grupp. 
Mõtete grupp allub sellelesamale dialektilisele liikumisele mis liht-negi kategooria ja tal 
on antiteesiks teine, vastandlik grupp. Neist kahest mõtete grupist tekib uus mõtete 
grupp, nende mõlema süntees. 

Nagu lihtsate kategooriate dialektilisest liikumisest tekib grupp, nii tekib gruppide 
dialektilisest liikumisest järjestus, järjestuste dialektilisest liikumisest aga tekib kogu 
süsteem tervikuna. 

Rakendage seda meetodit poliitilise ökonoomia kategooriatele ja te saate poliitilise 
ökonoomia loogika ja metafüüsika ehk, teiste sõnadega, te saate üldtuntud 
majanduslikud kategooriad tõlgituna vähetuntud keelde, mistõttu nad näivad olevat alles 
äsja tekkinud mõnes puhtast mõistusest ülevoolavas peas: nad näivad niivõrd üksteisest 
tekkinud olevat, üksteisega seotud olevat ja üksteisega läbipõimunud olevat ainuüksi 
dialektilise liikumise tõttu. Argu lugeja kohkugu sellest metafüüsikast, mis on täis 
kategooriaid, gruppe, järjestusi ja süsteeme. Kuigi hr. Proudhon on kõigest väest 
püüdnud upitada end vastuolude süsteemi tippu, ei ole ta kunagi suutnud tõusta 
kõrgemale kui kaks esimest astet: lihtsa teesi ja lihtsa antiteesi astmele; ja sinnagi on ta 
jõudnud ainult kaks korda, kusjuures ta ühel korral uperkuuti lendas. 

Pealegi oleme seni esitanud ainult Hegeli dialektikat. Hiljem näeme, kuidas hr. 
Proudhonil õnnestus see dialektika alla viia kõige haletsemisväärsemate mõõtmeteni. 
Niisiis, Hegeli järgi on kõik see, mis on toimunud ja mis veel toimub, identne sellega, 
mis toimub tema enda mõtlemises. Ajaloo filosoofia ei ole seega midagi muud kui 
filosoofia ajalugu, Hegeli enda filosoofia ajalugu. Pole olemas enam «ajalugu aegade 
järjekorras», on olemas vaid «ideede järgnevus mõistuses». Ta kujutleb, et ta ehitab 
maailma mõtte liikumisega; tegelikult aga ei tee ta midagi muud, kui ainult rekonst- 
rueerib süstemaatiliselt ja korrastab absoluutse meetodi järgi mõtteid, mis on olemas 
kõigi inimeste peas. 


Teine märkus 


Majanduslikud kategooriad on ainult ühiskondlike tootmissuhete teoreetilised 
väljendused, abstraktsioonid. Tõelise filosoofina, kes käsitleb asju pahupidi, näeb hr. 
Proudhon tegelikes suhetes ainult nende printsiipide, nende kategooriate kehastusi, mis 
sellesama hr. Proudhoni-filosoofi ütluse järgi on uinunud «inimkonna impersonaalse 
mõistuse» rüpes. 

Hr. Proudhon-majandusteadlane on väga hästi aru saanud, et inimesed valmistavad 
kalevit, lõuendit, siidriiet kindlate tootmissuhete raamides. Ta ei ole aga aru saanud 
sellest, et need kindlad ühiskondlikud suhted on samuti inimeste loodud, niisamuti nagu 
kalev, lõuend jne. Ühiskondlikud suhted on tihedalt seotud tootlike jõududega. Soetades 
uusi tootlikke jõude, muudavad inimesed oma tootmisviisi, ent muutes tootmisviisi, oma 
eluülalpidamise viisi, muudavad nad kõiki oma ühiskondlikke suhteid. Käsivesk; annab 
teile lääniisandaga ühiskonna, auruveski — tööstuskapita-listiga ühiskonna. 

Needsamad inimesed, kes oma materiaalse tootmise arengu 

kohaselt kujundavad ühiskondlikke suhteid, loovad ka oma ühiskondlike suhete 
kohaselt printsiipe, ideesid ja kategooriaid. 


Need ideed, need kategooriad on seega niisama vähe igavesed kui suhtedki, mida nad 
väljendavad. Nad on ajaloolised ja mööduvad produktid. 

On olemas pidev liikumine: tootlike jõudude kasvamine, ühiskondlike suhete 
hävinemine, ideede tekkimine; liikumatu on üksnes liikumise abstraktsioon — «mors 
immortalis»36. 


Kolmas märkus 


Igas ühiskonnas moodustavad tootmissuhted teatud terviku. Hr. Proudhon käsitleb 
majandussuhteid kui vastavat hulka ühiskondlikke faase, mis tekitavad üksteist, 
tulenevad üksteisest, nagu antitees tuleneb teesist, ja realiseerivad oma loogilises 
järgnevuses inimkonna impersonaalset mõistust. 

Selle meetodi ainus ebamugavus seisab selles, et mõnda neist faasidest uurima asudes 
ei saa hr. Proudhon seda faasi seletada, võtmata abiks kõiki teisi ühiskondlikke suhteid, 
mida ta aga pole veel oma dialektilise liikumise kaudu jõudnud ellu kutsuda. Kui hr. 
Proudhon hakkab siis neid teisi faase puhta mõistuse abil looma, siis kohtleb ta neid 
nagu vastsündinud lapsi, unustades, et nad on niisama vanad kui esimenegi faas. 

Nii näiteks selleks, et konstitueerida väärtust, mis tema arvates on igasuguse 
majandusliku arenemise alus, ei saanud ta kuidagi läbi ilma tööjaotuseta, ilma 
konkurentsita jne. Kuid antud järjestuses, hr. Proudhoni mõistuses, loogilises 
järgnevuses polnud neid suhteid ju üldse veel olemas. 

Niipea kui hakatakse poliitilise ökonoomia kategooriaist konstrueerima ideoloogilise 
süsteemi hoonet, võetakse,koost lahti ühis-konnasüsteemi lülid. Ühiskonna 
mitmesugustest lülidest tehakse üksteisele järgnevad omaette ühiskonnad. Tõepoolest, 
kuidas võikski üksnes liikumise, järgnevuse, aja loogiline valem seletada ühiskondlikku 
organismi, kus kõik suhted eksisteerivad üheaegselt ja üksteisele toetudes? 


Neljas märkus 


Vaadakem nüüd, missuguseid muudatusi teeb hr. Proudhon Hegeli dialektikas, seda 
poliitilisele ökonoomiale rakendades. 

Hr. Proudhoni arvates on igal majanduslikul kategoorial kaks külge: hea ja halb. Ta 
käsitleb neid kategooriaid nii, nagu väikekodanlane käsitleb suuri ajaloolisi tegelasi: 
Napoleon on suur inimene; ta tegi palju head, aga tegi ka palju halba. 

Hea külg ja halb külg, kasu ja kahju, kui me võtame neid üheskoos, moodustavad hr. 
Proudhoni arvates igale majanduslikule kategooriale omase vastuolu. 

Lahendamisele kuuluv ülesanne on järgmine: alal hoida hea külg ja kõrvaldada halb 
külg. 

Orjus on niisamasugune majanduslik kategooria nagu kõik teisedki. Järelikult on sel 
kategoorial samuti kaks külge. Me jätame kõrvale orjuse halva külje ja võtame tema hea 
külje. Jutt on endastmõistetavalt ainult otsesest orjusest, mustanahaliste orjusest 
Surinamis, Brasiilias, Põhja-Ameerika lõunaosariikides. 

Otsene orjus on kodanliku tööstuse aluseks, niisamuti nagu masinadki, krediit jne. Kui 
poleks orjust, siis poleks ka puuvilla; ilma puuvillata aga ei saaks olla kaasaegset 
tööstust. Orjus on see, mis asumaad väärtuslikuks tegi; asumaad on loonud 
maailmakaubanduse, maailmakaubandus on suurtööstuse vajalik tingimus. Seega on 
orjus ülimal määral tähtis majanduslik kategooria. 

Ilma orjuseta muutuks Põhja-Ameerika, kõige kiirema progressi maa, patriarhaalseks 
maaks. Kaotage Põhja-Ameerika maailma kaardilt ja te saate anarhia, kaasaegse 


kaubanduse ja tsivilisatsiooni täieliku languse. Kaotage orjus ja te kaotate rahvaste 
kaardilt Ameerika.20 

Et orjus on majanduslik kategooria, siis on ta alati figureerinud mitmesuguste rahvaste 
ühiskondlike institutsioonide hulgas. Kaasaja rahvad on osanud ainult maskeerida orjust 
omal maal, Uues Maailmas aga on nad selle täiesti varjamatult maksma pannud. 

Mida võtab hr. Proudhon orjuse päästmiseks ette? Ta seab järgmise ülesande: alal 
hoida selle majandusliku kategooria hea külg ja kõrvaldada selle halb külg. 

Hegelil ei ole tarvis ülesandeid seada. Tal on vaid dialektika. Hegeli dialektikast on hr. 
Proudhon üle võtnud ainult keele. Dialektiline liikumine seisab hr. Proudhoni arvates 
dogmaatilises vahetegemises hea ja halva vahel. 

Oletagem hetkeks, et hr. Proudhon ise on kategooria. Vaadakem tema head ja halba 
külge, tema eeliseid ja puudusi. 

Kui tal on Hegeliga võrreldes see eelis, et ta seab endale ülesandeid, jättes endale 
õiguse neid inimkonna suurimaks õnneks lahendada, siis on tal ka üks puudus, mis 
seisab tema täielikus viljatuses, niipea kui tal on vaja dialektika abil mõnd uut 
kategooriat tuletada. Dialektilise liikumise olemuseks on kahe vastandliku külje 
kooseksisteerimine, nende omavaheline võitlus ja nende kokkusulamine uueks 
kategooriaks. Kui keegi seab endale ülesandeks halva külje kõrvaldamise, siis teeb ta 
sellesamaga otsekohe lopu dialektilisele liikumisele. Meil pole siis enam tegemist kate- 
gooriaga, mis end seab ja mis end oma vastandliku loomuse tõttu iseendale vastu seab, 
vaid meil on tegemist hr. Proudhoniga, kes kategooria kahe külje vahel siia ja sinna 
viskleb, rabeleb ja piinleb. 

Sattunud niiviisi ummikusse, millest on raske legaalsete vahendite abil välja pääseda, 
teeb hr. Proudhon tõelise salto ja kargab ainsa hüppega uue' kategooria valdkonda. Siis 
avanebki tema imestanud silmadele kindel järjestus mõistuses. 

Ta võtab esimese ettesattunud kategooria ja ütleb meelevaldselt, et see kategooria 
suudab kõrvaldada puhastamisele kuuluva kategooria puudusi. Nii näiteks, kui uskuda 
hr. Proudhoni, kõrvaldavad maksud monopolide puudused, kaubandusbilanss kõrvaldab 
maksude puudused, maaomandus kõrvaldab krediidi puudused. 

Võttes niiviisi üksteise järel käsile kõik majanduslikud kategooriad ja pidades üht 
kategooriat teise kategooria vastumürgiks, teeb hr. Proudhon sellest vastuolude ja 
vastuolude vastumürkide segust kaks köidet vastuolusid, mida ta õigusega nimetab 
«Majanduslike vastuolude süsteemiks». 


Viies märkus 


«Absoluutses mõistuses on kõik need ideed... ühevõrra lihtsad ja üldised ... Me jõuame tegelikult 
teadusele ainult sel teel, et me konstrueerime oma ideedest midagi tellingule taolist. Ent tõde ise on neist 
dialektilistest figuuridest sõltumatu, ta on meie mõistuse kombinatsioonidest vaba» (Proudhon, II kd., Ik. 
97). 

Niisiis äkki, järsu pöörde tulemusena, mille saladust me nüüd teame, on poliitilise 
ökonoomia metafüüsika muutunud illusiooniks! Hr. Proudhon ei ole veel kunagi 
väljendanud õigemat mõtet. Eks muidugi, sellest hetkest alates, kui kogu dialektilise 
liikumise protsess lihtsalt sellele taandub, et hea halvale vastandatakse, et endale 
ülesandeid seatakse, mille eesmärgiks on halva kõrvaldamine ja ühe kategooria 


201847. aasta kohta oli see täiesti õige. Ühendriikide kaubandus muu maailmaga piirdus siis peamiselt 
sisserändajate ja tööstustoodete impordiga ning puuvilla ja tubaka, s. 0. lõunaosariikide orjatöö produktide 
ekspordiga. Põhjaosa-riigid tootsid peamiselt vilja ja liha orjanduslike osariikide jaoks. Orjuse kaotamine sai alles 
siis võimalikuks, kui põhjaosariigid hakkasid tootma vilja ja liha ekspordi jaoks ning muutusid ühtlasi 
tööstusmaaks, Ameerika puuvilla-monopolile aga hakkasid tegema tugevat konkurentsi India, Egiptus, Brasiilia 
jne. Kuid ka siis oli orjuse kaotamise tagajärjeks lõunaosariikide laostumine, sest nad ei olnud osanud asendada 
neegrite avalikku orjust india ja hiina kiilide maskeeritud orjusega. — F. E. (Engelsi märkus j885. aasta saksakeelsele 
väljaandele.) 


kasutamine teise kategooria suhtes vastumürgina, — sellest hetkest alates kaotavad 
kategooriad iseseisva liikumise; idee «ei funktsioneeri enam»; tal pole enam seesmist 
elu. 

Ta ei saa end enam kategooriateks seada ega neiks jaguneda. Kategooriate üksteisele 
järgnemine on nüüd muutunud millekski tellingute taoliseks. Dialektika ei kujuta endast 
enam absoluutse mõistuse liikumist. Dialektikat pole enam; paremal juhul on vaid puhas 
moraal. 

Kui hr. Proudhon kõneles kindlast järjestusest mõistuses, kategooriate loogilisest 
järgnevusest, siis ütles ta selge sõnaga, et ta ei kavatse käsitleda ajalugu aegade 
järjekorras, s. 0. — hr. Proud-honi mõtte kohaselt — käsitleda ajaloolist järgnevust, 
milles kategooriad on end avaldanud. Kõik toimus temal siis mõistuse puhtas eetris. 
Kõik pidi sellest eetrist dialektika abil tulenema. Nüüd, kui jutt on selle dialektika 
praktilisest rakendamisest, jätab mõistus hr. Proudhoni hätta. Tema dialektika lööb 
Hegeli dialektikast lahku ja hr. Proudhon on sunnitud ütlema, et järjekord, milles ta 
majanduslikke kategooriaid käsitleb, ei vasta enam järjekorrale, milles nad üksteisest 
tekivad. Majanduslikud evolutsioonid ei ole enam mõistuse enda evolutsioonid. 

Mida hr. Proudhon meile siis annab? Kas tegelikku ajalugu, s. 0. hr. Proudhoni 
arusaamise kohaselt seda järgnevust, milles kategooriad on end aegade järjekorras 
avaldanud) Sugugi mitte. Või vahest ajalugu sellisel kujul, nagu see idees eneses 
toimub? Veelgi vähem. Hr. Proudhon ei anna meile seega ei kategooriate maist ajalugu 
ega nende pühitsetud ajalugu! Mis ajaloo ta meile siis lõpuks annab? Omaenda 
vastuolude ajaloo. Vaadelgem siis, kuidas need vastuolud sammuvad ja kuidas nad hr. 
Proudhoni endaga kaasa veavad. 

Enne kui me asume selle uurimisele, mis põhjustab kuuenda tähtsa märkuse, tuleb meil 
veel teha üks vähem tähtis märkus. 

Oletagem koos hr. Proudhoniga, et tegelik ajalugu, s. 0. aegade järjekorrale vastav 
ajalugu, kujutab endast ajaloolist järgnevust, milles ideed, kategooriad, printsiibid ennast 
on avaldanud. 

Igal printsiibil on olnud enda avaldamiseks eri sajand. XI sajand näiteks vastas 
autoriteedi printsiibile, XVIII sajand individualismi printsiibile. Järjekindel olles peame 
ütlema, et sajand kuulus printsiibile, mitte aga printsiip sajandile. Teiste sõnadega, mitte 
ajalugu ei loonud printsiipi, vaid printsiip lõi ajaloo. Kui me aga, edasi — nii printsiipide 
kui ka ajaloo päästmiseks — esitame endile küsimuse, mispärast siis üks või teine 
printsiip avaldas end just X1-ndal või XVIII-ndal, mitte aga mõnel teisel sajandil, siis 
oleme paratamatult sunnitud üksikasjaliselt uurima, missugused olid inimesed XI ja 
XVII sajandil, missugused olid kummalgi sajandil inimeste vajadused, nende tootlikud 
jõud, nende tootmisviis, nende tootmistegevuses kasutatud toorained; lõpuks, 
missugused olid inimeste omavahelised suhted, mis kõigist neist olemasolutingimustest 
tulenesid. Kas kõigi nende küsimuste uurimine 

ei ole iga antud sajandi inimeste reaalse maise ajalooga tegelemine, nende inimeste 
kujutamine nende oma draama autoritena ja ühtlasi, ka osatäitjatena? Niipea aga kui te 
hakkate kujutama inimesi nende oma ajaloo tegelastena ning autoritena, te jõuate 
kaudsel teel tegelikku lähtepunkti, sest te loobute igavestest printsiipidest, millest te 
algul lähtusite. 

Isegi sellel kõrvalteel, mille valib ideoloog, ei ole hr. Proudhon küllal; kaugele edasi 
liikunud, et ajaloo suurele maanteele väMja jõuda. 

Kuues märkus 

Järgnegem hr. Proudhonile seda kõrvalteed mööda. 


Oletagem, et majandussuhted, kui neid vaadelda muutumatute seadustena, igaveste 
printsiipidena, ideaalsete kategooriatena, olid olemas enne inimeste aktiivset ja toimekat 
elu; oletagem peale selle, et need seadused, need printsiibid, need kategooriad on aegade 
algusest peale uinunud «inimkonna impersonaalse mõistuse» rüpes. Me nägime juba, et 
kõik need muutumatud ja liikumatud igavesed asjad ei jäta ajaloo jaoks üldse ruumi; 
äärmisel juhul võib olla ajalugu idees, s. 0. ajalugu, mis peegeldub puhta mõistuse 
dialektilises liikumises. Öeldes, et dialektilises liikumises olevad ideed enam ei 
«diferentseeru», ei jäta hr. Proudhon meile liikumise varjugi ja ta hävitab ka varjude 
liikumise, millede abil oleks ju veel olnud võimalik midagi ajaloo-taolist luua. Selle ase- 
mel omistab hr. Proudhon ajaloole omaenda võimetust ja sarjab kõike, isegi prantsuse 
keelt. 

«Kui me ütleme, et miski ilmub või et midagi toodetakse,» kinnitab meile hr. Proudhon-filosoof, «siis ei 


väljendu me täpselt: tsivilisatsioonis, nagu ka kogu universumis, on kõik olemas ja toimimas igavesest 
ajast peale . .. Samuti on lugu kogu sotsiaalse majandusega» (II kd., 1k. 102). 


Hr. Proudhonil funktsioneerivate ja teda ennastki funktsioneerima panevate vastuolude 
mõjujõud on nii suur, et tahtes ajalugu seletada, on ta sunnitud ajalugu eitama; tahtes 
seletada ühiskondlike suhete järkjärgulist tekkimist, eitab ta üldse millegi tekkimise 
võimalust; tahtes seletada tootmist ja kõiki tootmisfaase, eitab ta üldse millegi tootmise 
võimalust. 

Niisiis ei ole hr. Proudhonile enam ajalugu ega ideede järgnevust; tema raamat aga 
püsib ometigi edasi, seesama raamat, mis on tema enda väljenduse järgi «ajalugu ideede 
järgnevuses». Kuidas leiame siis valemi — hr. Proudhon on ju valemite pooldaja —, 
mille abil võiks üheainsa hüppega kõik need vastuolud ületada? 

Selleks leiutas ta uue mõistuse, mis ei ole ei absoluutne, puhas ja neitsilik mõistus ega 
ka mitmesugustel ajaloojärkudel elanud 

aktiivsete ja toimekate inimeste tavaline mõistus, vaid hoopis eri laadi mõistus, — 
ühiskonna-isiku mõistus, inimkonnaks nimetatud subjekti mõistus, mis esineb härra 
Proudhoni sule all mõnikord ka «sotsiaalse geeniusena», «üldise mõistusena» ja lõpuks 
«inimmõistusena» ... Selles nii paljude nimedega mõistuses võib aga ikka ja jälle ära 
tunda hr. Proudhoni individuaalset mõistust kõigi tema heade ja halbade külgedega, ta 
vastumürkide ja ülesannetega. 

«Inimmõistus ei 100 tõde», mis absoluutse igavese mõistuse rüpes peitub. Ta võib seda 
tõde ainult avastada. Ent tõed, mis ta seni on avastanud, ei ole täielikud ega piisavad 
ning seetõttu on nad vastuolulised. Majanduslikud kategooriad, mis on ju inimmõistuse, 
sotsiaalse geeniuse poolt avastatud ja esiletoodud tõed, ei ole järelikult ka täielikud ja 
kannavad endas vastuolu idu. Enne hr. Proudhoni nägi sotsiaalne geenius ainult 
antagonistlikke elemente, mitte aga sünteetilist valemit, kuigi need elemendid ja see 
valem peituvad üheaegselt absoluutses mõistuses. Et majandussuhted on ainult nende 
ebapiisavate tõdede, nende mittetäielike kategooriate, nende vastuoluliste mõistete 
maapealseks teostuseks, siis on nad ka ise vastuolulised ja neil on kaks külge: hea ja 
halb. 

Leida täielik tõde, leida mõiste kogu ta täiuses, leida sünteetiline valem, mis hävitaks 
antinoomia, — see on ülesanne, mille sotsiaalne geenius peab lahendama. Nüüd aga veel 
üks põhjus, miks seesama sotsiaalne geenius on olnud hr. Proudhoni kujutluses sunnitud 
siirduma ühelt kategoorialt teisele ega ole seni, kogu oma kategooriate patareist 


hoolimata, suutnud välja pressida jumalalt, absoluutselt mõistuselt, sünteetilist valemit. 
«Ühiskond» (sotsiaalne geenius) «seab kõigepealt üles teatud esmase fakti, püstitab teatud hüpoteesi. .. 
tõelise antinoomia, mille antagonistlikud tagajärjed hargnevad sotsiaalses majanduses niisamasugusel 
viisil, nagu see oleks võinud olla mõistuses järelduste tuletamise teel; seega tööstuse liikumine, järgides 
kõigis asjus ideede deduktsiooni, jaguneb kaheks vooluks: kasulike tegude vooluks ja hävitavate 
tagajärgede vooluks... Selle kahepalgelise printsiibi harmooniliseks konstitueerimiseks ja selle antinoomia 
lahendamiseks loob ühiskond teise antinoomia, millele peagi järgneb kolmas; nii toimib sotsiaalne 
geenius, kuni tal kõik vastuolud on ammendatud — ma eeldan nimelt, ehk see küll on tõestamata, et 


inimkonnale omastel vastuoludel on teatud piir — ja kuni ta ühe hüppega tagasi tuleb kõigile oma 
endistele seisukohtadele ning lahendab üheainsa valemi kaudu kõik oma ülesanded» (1 kd., Ik. 133). 


Nii nagu antitees muutus varemalt vastumürgiks, nii muutub tees nüüd hüpoteesiks. 
See hr.. Proudhoni terminite vahetus ei pane meid enam imestama. Inimmõistus, mis on 
kõige vähem puhas ja millel on vaid mittetäielikke vaateid, kohtab igal sammul uusi 
lahendamist nõudvaid ülesandeid. Iga uus tees, mille ta absoluutses mõistuses avastab ja 
mis endast esimese teesi eitust kujutab, saab inimmõistusele sünteesiks, mida ta antud 
ülesande lahendusena 

õige naiivselt aktsepteerib. Nii piinlebki inimmõistus järjest uute vastuolude küüsis, 
kuni ta viimaks nende vastuolude lõppu jõuab ja avastab, et kõik need teesid ja sünteesid 
pole midagi muud kui üksteisele vasturääkivad hüpoteesid. Täielikus kohmetuses «tuleb 
inimmõistus, sotsiaalne geenius, ühe hüppega tagasi kõigile oma endistele 
seisukohtadele ning lahendab üheainsa valemi kaudu kõik oma ülesanded». Märkigem 
möödaminnes, et see ainus valem on hr. Proudhoni tõeline avastus. See on 
konstitueeritud väärtus. 

Hüpoteese luuakse ainult mingil kindlal eesmärgil. Eesmärk, mille hr. Proudhoni suu 
kaudu kõnelev sotsiaalne geenius endale kõigepealt seadis, oli kõrvaldada igas 
majanduslikus kategoorias sisalduvad halvad küljed ja säilitada ainult head küljed. Hr. 
Proud-honile on headus, ülim hüve, tõeline praktiline eesmärk — võrdsus. Miks eelistab 
aga sotsiaalne geenius võrdsust ebavõrdsusele või vendlusele või katolitsismile või mis 
tahes teisele printsiibile? Sellepärast, et «inimkond, püstitades üksteise järel nii palju 
üksikuid hüpoteese, pidas silmas vaid üht kõrgemat nüpoteesi», nimelt võrdsust. Teiste 
sõnadega sellepärast, et võrdsus on hr. Proudhoni ideaal. Ta kujutleb, et tööjaotus, 
krediit, vabrik ja üldse kõik majandussuhted leiutati vaid selleks, et nad võrdsusele 
kasuks oleksid, kuid ometi on nad lõppude lõpuks ikka võrdsusele kahjuks tulnud. Et 
ajalugu ja hr. Proudhoni fiktsioon on teineteisega igal sammul vastuolus, siis järeldab hr. 
Proudhon sellest, et on olemas vastuolu. Kui aga vastuolu ongi olemas, on see olemas 
ainult tema kinnisidee ja tegeliku liikumise vahel. 

Nüüdsest peale on iga majandussuhte heaks küljeks see, mis kinnitab võrdsust, halvaks 
küljeks aga see, mis eitab võrdsust ja kinnitab ebavõrdsust. Iga uus kategooria on 
sotsiaalse geeniuse hüpotees, mille eesmärgiks on kõrvaldada eelmise hüpoteesi pooit 
tekitatud ebavõrdsus. Ühesõnaga, võrdsus on ürgne kavatsus, müstiline tendents, 
providentsiaalne eesmärk, mida sotsiaalne geenius majanduslike vastuolude ringis 
keereldes kunagi silmist ei lase. Providents on järelikult see lokomotiiv, mis paneb hr. 
Proudhoni kogu majandusteadusliku pagasi palju paremini liikuma kui tema liisunud 
puhas mõistus. Ta on pühendanud providentsile terve peatüki, selle, mis järgneb makse 
käsitlevale peatükile. 

Providents, providentsiaalne eesmärk ongi see suur sõna, mida nüüd ajaloo käigu 
seletamiseks kasutatakse. Tegelikult ei seleta see sõna mitte midagi. Parimal juhul on see 
retooriline vorm, üks paljudest faktide parafraseerimise viisidest. 

Teatavasti kasvas Sotimaal Inglise tööstuse arenemise tõttu maaomandi väärtus. 
Inglise tööstus avas villale uusi müügiturge. Villa ulatuslikuks tootmiseks oli vaja muuta 
põllud karjamaadeks. Selle muutuse teostamiseks oli vaja kontsentreerida omandid. 

Omandite kontsentreerimiseks oli vaja hävitada väikesed rendi-kohad, sünnimaalt 
minema kihutada tuhanded põlised rentnikud ja asendada nad mõnedekarjustega, kes 
valvavad miljoneid lambaid. Nii viis maaomandus Sotimaal üksteisele järgnenud 
muutuste tõttu selleni, et lambad tõrjusid välja inimesed. Öelge nüüd, et maaomanduse 
institutsiooni providentsiaalseks eesmärgiks Sotimaal oli see, et lambad tõrjuksid välja 
inimesed, ja te saate provident-siaalse ajaloo. 

Võrdsuse taotlemine on meie sajandile igatahes omane. Kuid öelda, et kõik eelnenud 
sajandid, kus vajadused, tootmisvahendid jne. on olnud sootuks erinevad, on 


providentsiaalselt töötanud võrdsuse teostamiseks, tähendaks ju kõigepealt panna meie 
sajandi vahendid ja inimesed eelnenud sajandite inimeste ja vahendite asemele ning 
ignoreerida seda ajaloolist liikumist, mille kaudu üksteisele järgnenud põlvkonnad on 
ümber kujundanud neid tulemusi, mis eelmised põlvkonnad on saavutanud. 
Majandusteadlased teavad väga hästi, et üks ja seesama asi, mis ühele inimesele on töö- 
deldud produkt, on teisele inimesele vaid uue tootmise tooraine. 

Oletagem, nagu hr. Proudhon seda teeb, et sotsiaalne geenius lõi ehk õigemini 
improviseeris feodaalid providentsiaalse eesmärgi saavutamiseks, mis seisab 
põlluharijate muutmises vastutust kandvaiks ning võrdseiks töömeesteks; sellega te 
vahetate ümber eesmärke ja isikuid sellesama providentsi väärilisel viisil, mis Sotimaal 
asutas maaomanduse, et tunda kahjurõõmu selle nägemisest, kuidas lambad tõrjuvad 
välja inimesed. 

Et aga hr. Proudhon ilmutab providentsi vastu nii õrna huvi, siis rne juhatame talle 
kätte hr. de Villeneuve-Bargemonfi «Poliitilise ökonoomia ajal00»37; nimetatud autor 
ajab samuti taga pro-videntsiaalset eesmärki. Temal aga ei ole selleks eesmärgiks võrd- 
sus, vaid katolitsism. 


Seitsmes ning viimane märkus 

Majandusteadlastel on imelik arutlemise viis. Nende seisukohalt on olemas ainult kaht 
liiki institutsioone: kunstlikke ja loomulikke. Feodaalsed institutsioonid on kunstlikud, 
kodanlikud institutsioonid on loomulikud. Majandusteadlased on selles suhtes sarnased 
teoloogidega, kel ju samuti on kaht liiki religioone. Koik võõrad religioonid" on 
inimeste väljamõeldis, nende oma religioon aga on jumala emanatsioon. Öeldes, et 
olemasolevad suhted — kodanliku tootmise suhted — on loomulikud, tahavad 
majandusteadlased sellega öelda, et need on just need suhted, mille puhul rikkuse loo- 
mine ja tootlike jõudude arenemine toimuvad loodusseaduste kohaselt. Järelikult on 
need suhted ise aja mõjust sõltumatud loodusseadused. Need on igavesed seadused, mis 
peavad alati valitsema 

ühiskonda. Niisiis, siiamaani oli ajalugu, nüüd seda aga enam ei ole. Siiamaani oli 
ajalugu sellepärast, et olid feodaalsed institutsioonid ja et neile feodaalsetele 
institutsioonidele omased tootmis-suhted on sootuks erinevad kodanliku ühiskonna 
tootmissuhetest, mida majandusteadlased püüavad kujutada loomulike ning" seetõttu 
igaveste suhetena. 

Feodalismilgi oli oma proletariaat — pärisorjade seisus, kes sisaldas endas kõik 
kodanluse võrsed. Feodaalses tootmises oli samuti kaks antagonistlikku elementi, mida 
nimetatakse ka feodalismi heaks ja halvaks küljeks, arvestamata sealjuures, et halb külg 
osutub lõpuks alati tugevamaks kui hea külg. Just halb külg tekitabki võitluse ja loob 
niiviisi liikumise, mis moodustab ajaloo. Kui feodalismi valitsemise aja 
majandusteadlased, vaimustunud rüütellikest voorustest, kaunist harmooniast õiguste ja 
kohustuste vahel, linnade patriarhaalsest elust, külade kodutööstuse õitsengust, 
korporatsioonideks” gildideks ja tsunftideks organiseerunud tööstuse õitsengust, 
ühesõnaga kõigest sellest, mis moodustab feodalismi hea külje, oleksid võtnud nõuks 
kõrvaldada kõik selle pildi varjuküljed — pärisorjuse, privileegid, anarhia —, mis oleks 
siis sellest välja tulnud? Kõik võitlust tekitavad elemendid oleksid olnud hävitatud ja 
kodanluse arenemine oleks olnud eos seisma pandud.Majandusteadlased oleksid 
seadnud endale absurdse ülesande: kõrvaldada ajalugu. 

Kui kodanlus võitjaks tuli, ei olnud enam juttugi feodalismi heast ega halvast küljest. 
Tootlikud jõud, mis kodanlus feodalismi ajal oli välja arendanud, said kodanluse omaks. 
Kõik vanad majan. dusvormid, kõik neile vastavad tsiviilsuhted ja vana tsiviilühiskonna 
ametlikuks väljenduseks olnud poliitiline kord — kõik purustati. 


Et feodaalse tootmise üle õigesti otsustada, tuleb seda järelikult käsitleda kui 
antagonismil rajanevat tootmisviisi. Tuleb näidata, kuidas selle antagonismi piirides 
tekkis rikkus, kuidas üheaegselt klasside antagonismiga arenesid tootlikud jõud, kuidas 
üks klassidest, kes kujutas endast ühiskonna halba, negatiivset külge, kasvas pidevalt, 
kuni lõpuks valmisid tema vabanemise materiaalsed tingimused. Kas see siis ei tähenda, 
et tootmisviis, et need suhted, mille piirides tootlikud jõud arenevad, ei ole kaugeltki 
mitte igavesed seadused, vaid et nad vastavad inimeste ja nende tootlike jõudude teatud 
arenemisastmele, ja et inimeste tootlike jõudude muutumine toob paratamatult endaga 
kaasa nende tootmissuhete muutumise? Et kõige tähtsam on mitte ilma jääda 
tsivilisatsiooni viljadest, omandatud tootlikest jõududest, siis tuleb purustada 
traditsioonilised vormid, milles need tootlikud jõud loodi. Sellest momendist alates 
muutub senine revolutsiooniline klass konservatiivseks klassiks. 

Kodanlus alustab oma ajaloolist arenemist sellise proletariaadiga, kes omakorda on 
feodalismiaja proletariaadi21 jäänus. Ajaloolise arenemise käigus arendab kodanlus 
paratamatult oma antagonistlikku iseloomu, mis algul on suuremal või vähemal määral 
maskeeritud, eksisteerib vaid latentselt. Sedamööda, kuidas areneb kodanlus, areneb 
tema rüpes uus proletariaat, kaasaegne proletariaat; proletaarlaste klassi ja kodanlaste 
klassi vahel areneb võitlus, mis niikaua, kui kumbki pool ei ole seda võitlust tajunud, ei 
ole seda märganud, selle suhtes seisukohta võtnud, seda mõistnud, tunnustanud ja 
avalikult välja kuulutanud, avaldub algul ainult osaliste, lühiajaliste konfliktidena, 
üksikute hävitusaktidena. Et teiselt poolt on kõigil kaasaegse kodanluse liikmeil üks ja 
seesama huvi, kuivõrd nad moodustavad teisele klassile vastuseisva klassi, siis on neil 
ometi ka vastandlikke, antagonistlikke huve, kuivõrd nad ise üksteise vastas seisavad. 
See huvide vastandlikkus tuleneb nende kodanliku elu majanduslikest tingimustest. 
Niiviisi saab iga päevaga järjest selgemaks, et tootmissuhted, mille piirides kodanlus 
liigub, ei ole oma iseloomult ühtsed ega lihtsad, vaid hoopis kahepalgelised; et rikkus 
luuakse nendesamade suhete piirides, kus viletsuski; et nendesamade suhete piirides, kus 
arenevad tootlikud jõud, areneb ka jõud, mis tekitab rõhumise; et need suhted loovad 
kodanlikku rikkust, s. 0. kodanlaste klassi rikkust, ainult sel tingimusel, kui nad 
hävitavad pidevalt selle klassi üksikute liikmete rikkust ja tekitavad proletariaati, kes 
kogu aeg kasvab. 

Mida rohkem see antagonistlik iseloom esile tuleb, seda rohkem satuvad 
majandusteadlased, need kodanliku tootmise õpetatud esindajad, omaenda teooriaga 
vastuollu; nende hulgas tekivad mitmesugused koolkonnad. 

On olemas majandusteadlasi-fataliste, kes oma teoorias on niisama ükskõiksed selle 
vastu, mida nad nimetavad kodanliku tootmise halbadeks külgedeks, nagu kodanlased 
ise on praktikas ükskõiksed proletaarlaste kannatuste vastu, kelle kaudu nad rikkusi 
omandavad. Selles fatalistide koolkonnas on oma klassikuid ja romantikuid. Klassikud, 
nagu näiteks Adam Smüh ja Ricardo, esindavad sellist kodanlust, kes, jätkates alles 
võitlust feodaal-ühiskonna jäänuste vastu, püüab ainult puhastada majandussuhteid 
feodaalsetest plekkidest, püüab suurendada tootlikke jõude ning anda tööstusele ja 
kaubandusele uut hoogu. Proletariaat, kes sellest võitlusest osa võtab ja keda see 
palavikuline tegevus täiesti absorbeerib, talub nende arvates vaid mööduvaid, juhuslikke 
kannatusi ja võtab neid kannatusi ka ise kui mööduvaid. Majandusteadlaste nagu Adam 
Smith ja Ricardo, kes on selle perioodi ajaloolased, polegi muud missiooni kui näidata, 
kuidas rikkust kodanliku 

tootmise suhete tingimustes omandatakse, formuleerida need suhted kategooriateks ja 
seadusteks ning tõestada, et need seadused ja kategooriad on rikkuste tootmiseks palju 
sobivamad kui feo-daalühiskonna seadused ja kategooriad. Nende silmis ei ole viletsus 


21N. Utinalc kingitud eksemplaris on märkus: «töötava klassi». Toim. 


midagi muud kui valu, mis käib kaasas igasuguse sünnitamisega, nii looduses kui ka 
tööstuses. 

Romantikud kuuluvad meie epohhi, kus kodanlus on proletariaadiga otseses vastuolus 
ja kus viletsus tekib niisama suures ulatuses kui rikkuski. Majandusteadlased võtavad 
nüüd blaseerunud fatalistide poosi ja heidavad oma uhkelt seisukohalt põlastavaid pilke 
inimmasinatele, kes rikkusi loovad. Nad kopeerivad kõiki oma eelkäijate arutlusi, kuid 
ükskõiksus, mis nende eelkäijatel tuli naiivsusest, muutub neil enestel edevuseks. 

Edasi järgneb humanistlik koolkond, kes praeguste tootmissuhete halva külje väga 
südamesse võtab. Südametunnistuse vaigistamiseks püüab ta võimalust mööda tegelikult 
olemasolevaid kontraste tasandada; siiralt valab ta pisaraid proletaarlaste häda ja 
kodanlaste pöörase omavahelise konkurentsi pärast; töölistele annab ta nõu mõõdukad 
olla, hästi töötada ja vähe lapsi sigitada; kodanlastele soovitab ta oma tootmistuhinas 
kaalukamad olla Kogu selle koolkonna teooria rajaneb lõpmatutel vahetegemistel teooria 
ja praktika vahel, printsiipide ja nende tulemuste, idee ja tema rakendamise, sisu ja 
vormi, olemuse ja tegelikkuse, õiguse ja fakti, hea külje ja halva külje vahel. 

Filantroopiline koolkond on täiustatud humanistlik koolkond. Ta eitab antagonismi 
paratamatust; ta tahab kõigist inimestest kodanlased teha; ta tahab teoks teha teooria, 
kuivõrd see erineb praktikast ega sisalda antagonismi. On endastki mõista, et teooria 
valdkonnas on üsna kerge abstraheeruda vastuoludest, mida tegelikkuses iga hetk 
kohatakse. Säärane teooria kujuneks siis idealiseeritud tegelikkuseks. Filantroobid 
tahavad järelikult alles jätta kategooriad, mis kodanlikke suhteid väljendavad, kuid ilma 
antagonismita, mis nende kategooriate olemuseks on ja mida neist kategooriatest 
lahutada ei saa. Filantroopidele näib, et nad peavad kodanliku praktika vastu tõsist 
võitlust, nad on aga ise rohkem kodanlased kui kes tahes muu. 

Nii nagu majandusteadlased on kodanlaste klassi õpetatud esindajad, nii on sotsialistid 
ja kommunistid proletaarlaste klassi teoreetikud. Niikaua kui proletariaat ei ole veel 
küllalt arenenud selleks, et klassina konstitueeruda, järelikult niikaua kui proletariaadi ja 
kodanluse vahelisel võitlusel endal puudub veel poliitiline iseloom, tootlikud jõud aga ei 
ole kodanluse enda rüpes veel küllalt arenenud selleks, et oleks võimalik märgata 
proletariaadi vabastamiseks ja uue ühiskonna ülesehitamiseks vajalikke materiaalseid 
tingimusi, — niikaua jäävad need teoreetikud vaid utopistideks, 

kes püüdes rahuldada rõhutud klasside vajadusi, leiutavad süsteeme ja ajavad taga 
mingit uuendavat teadust. Kuid sedamööda, kuidas ajalugu edasi läheb ja ühes sellega 
proletariaadi võitlus järjest selgema kuju võtab, saab neile teadusliku tõe otsimine oma. 
endi peast ülearuseks; neil tarvitseb vaid endile aru anda sellest, mis nende silme all 
toimub, tarvitseb vaid selle teadlikeks väljendajateks hakata. Niikaua kui nad otsivad 
teadust ja ainult loovad süsteeme, niikaua kui nad seisavad alles võitluse alguses, näevad 
nad viletsuses ainuüksi viletsust ega märka viletsuse revolutsioonilist, purustavat külge, 
mis hävitab vana ühiskonna. Kui aga revolutsioonilist külge on kord juba märgatud, siis 
lakkab ajaloolisest liikumisest tekkinud ja temast täie asjatundmisega osavõttev teadus 
olemast doktrinäärne, ta muutub revolutsiooniliseks. Pöördugem tagasi hr. Proudhoni 
juurde. 

Igal majandussuhtel on oma hea ja halb külg; see on ainus punkt, milles hr. Proudhon 
iseendale truuks jääb. Hea külje toovad tema arvates esile majandusteadlased; halba 
külge paljastavad sotsialistid. Majandusteadlastee võtab ta üle veendumuse, et igavesed 
majandussuhted on vajalikud; sotsialistidelt võtab ta üle illusiooni, mis sunnib neid 
nägema viletsuses ainuüksi viletsust. Ta on nõus nii ühtede kui ka teistega ja püüab 
sealjuures toetuda teaduse autoriteedile. Teadus muutub tema kujutluses vaid mingiks 
nigelamõõtmeliseks teaduslikuks valemiks; ta on inimene, kes ajab igavesti taga 
valemeid. Seepärast kujutleb hr. Proudhon, et ta on andnud nii poliitilise ökonoomia kui 
ka kommunisni kriitika; tegelikult seisab ta nii ühest kui ka teisest allpool. Allpool 


majandusteadlasi, sest filosoofina, kel on käepärast maagiline valem, ta arvab võivat 
loobuda käsitlemast puhtmajanduslikke üksikasju; allpool sotsialiste, sest tal jääb puudu 
nii julgusest kui ka vaimuteravusest, et tõusta — kas või ainult spekulatiivselt — 
kodanlikust silmapiirist kõrgemale. 

Ta tahab olla süntees, kuid ta pole midagi muud kui kokku-kogunenud eksitus. 

Teadusmehena tahab ta hõljuda kodanlastest ja proletaarlastest kõrgemal, kuid ta on 
ainult väikekodanlane, kes kogu aeg kõigub kapitali ja töö vahel, poliitilise ökonoomia 
ja kommunismi vahel. 


8 II. TÖÖJAOTUS JA MASINAD 


Tööjaotus avab hr. Proudhoni järgi majanduslike evolutsioonide rea. 

Tööjaotus on hr. Proudhoni järgi igavene seadus, lihtne ja abstraktne kategooria. Talle 
peab seega jätkuma abstraktsioonist, ideest, sõnast, et seletada tööjaotust mitmesuguste" 
ajalooepohhi-del. Kastid, tsunftid, manufaktuur, suurtööstus — kõike seda peab olema 
võimalik seletada üheainsa sõnaga: jaotama, uurige enne hästi järele, mis tähendus on 
sõnal «jaotama», ja teil ei tarvitse enam uurida rohkearvulisi mõjutusi, mis tööjaotusele 
igal üksikul epohhil kindla iseloomu annavad. 

Asjade taandamine hr. Proudhoni kategooriatele tähendaks igatahes liiga suurt 
lihtsustamist. Ajaloo käik ei ole nii kategooriline. Saksamaal kulus tervelt kolm sajandit, 
enne kui kujunes välja esimene suur tööjaotus — nimelt linna eraldumine maast. Seda- 
mööda, kuidas muutus üksnes see linna ja maa vahekord, muutus ka kogu ühiskond. 
Isegi siis, kui me vaatleme ainult seda üht tööjaotuse külge, on meil ühel juhul antiiksed 
vabariigid, teisel juhul kristlik feodalism; ühel juhul vana Inglismaa oma parunitega, tei- 
sel juhul kaasaegne Inglismaa oma puuvillatööstuse iordidega (cotton-lords). XIV ja XV 
sajandil, kui polnud veel asumaid, kui Ameerikat polnud Euroopale veel olemaski, kui 
Aasiaga suheldi ainult Konstantinoopoli kaudu ja kui Vahemeri oli kaubandusliku 
tegevuse keskpunktiks, oli tööjaotus sootuks teisekujuline ja teistsuguse iseloomuga kui 
XVII sajandil, siis kui hispaanlased, portu-gallased, hollandlased, inglased ja prantslased 
olid juba omandanud asumaid kõigis maailmajagudes. Turu ulatus, tema ilme annavad 
tööjaotusele mitmesugustel epohhidel sellise ilme, sellise iseloomu, mida oleks küll 
paljast sõnast «jaotama», ideest, kategooriast raske tuletada. 

«Kõik majandusteadlased A. Smithist alates,» ütleb hr. Proudhon, «on viidanud 
tööjaotuse seaduse kasulikele ja kahjulikele külgedele, nad on aga omis 

tanud esimestele palju suuremat tähtsust kui viimastele, sest see sobis paremini nende optimismiga; 
sealjuures ei ole ükski neist kunagi esitanud endale küsimust, millised ühe või teise seaduse kahjulikud 
küljed võiksid olla .. . Kuidas on see võimalik, et üks ja seesama printsiip, mida rangelt rakendatakse koos 
kõigi tema järeldustega, viib välja diametraalselt vastupidistele tulemustele? Ükski majandusteadlane ei 
ole enne ega pärast A. Smithi üldse tähele pannud, et siin on tegemist probleemiga, mis selgitamist vajab. 
Say jõuab küll äratundmisele, et tööjaotuse puhul tekitab üks ja seesama põhjus nii head kui ka halba.» 


A. Smith nägi kaugemale, kui hr. Proudhon arvab. Ta nägi väga hästi, et «indiviidide 
loomulike talentide seisukohalt on erinevused indiviidide vahel tegelikult palju 
väiksemad, kui see meile näib. Need nii erinevad kalduvused, mis pealtnäha eraldavad 
üksteisest mitmesuguste elukutsete inimesi, kui nad on täisealiseks saanud, on pigemini 
tööjaotuse tagajärg kui tööjaotuse põhjus»38. Pakikandja ja filosoofi vahel on erinevus 
algselt väiksem kui õuekoera ja hurdakoera vahel. Tööjaotus on see, mis nende vahele 
kuristiku on kaevanud. Kõigest sellest hoolimata ütleb hr. Proudhon ühes teises kohas, et 
Adam Smithil polevat aimugi olnud tööjaotuse kahjulikest tagajärgedest ja et J. B. Say 
olevat esimesena jõudnud äratundmisele, «et tööjaotuse puhul tekitab üks ja seesama 
põhjus nii head kui ka halba». 


Kuid kuulakem, mida ütleb Lemontey; suum cuigue22. 

«Härra J. B. Say tegi mulle au, võttes oma suurepärasesse poliitilise ökonoomia traktaati printsiibi, mille 
mina tööjaotuse moraalset mõju käsitlevas fragmendis esitasin. Minu raamatu pisut kergemeelne 
pealkiri39 takistas teda kahtlemata mind tsiteerimast. Ainult sellega ma võingi seletada autori vaikimist, 
kes on omaenda mõtete poolest liiga rikas, et tahta eitada seda väikest ülevõtmist» (Lemontey, Kogutud 
teosed, 1 kd., Ik. 245, Pariis, 1840). 

Lemontey auks olgu öeldud, et ta on vaimukalt käsitlenud meie päevil kujunenud 
tööjaotuse hukatuslikke tagajärgi; hr. Proudhon ei leidnud sellele midagi lisada. Et me 
aga hr. Proudhoni süü läbi oleme kord juba hakanud arutama seda prioriteediküsimust, 
siis öelgem veel möödaminnes, et ammu enne Lemontey'd ja seitseteist aastat enne 
Adam Smithi, kes oli A. Fergusoni õpilane, käsitles A. Ferguson kõnesolevat teemat 
selgesti ühes spetsiaalselt tööjaotusele pühendatud peatükis. 

«Võiks koguni kahelda, kas natsiooni üldised võimed kasvavadki tehnika edusammudega 
proportsionaalselt. Paljude mehhaaniliste oskuste alal ... saavutatakse täielikku edu hoopis,ilma mõistuse 
ja tunnete osavõtuta: teadmatus on mi tööstuse kui ka ebausu ema. Mõtlemine ja fantaasia võivad eksida, 
kuid käe või jala harjunud liigutused ei olene mõtlemisest ega fantaasiast. Seega võiks öelda, et 
manufaktuuri suhtes seisab täiuslikkus selles, et ilma vaimuanneteta läbi saada, nii et me võiksime mõtteid 
pingutamata vaadelda töökoda kui masinat, mille osadeks on inimesed ... Kindral võib olla sõjakunstis 
üliosav, 

91 

sõdurilt aga ei nõuta muud kui oskust käte ja jalgadega mõningaid liigutusi teha. Esimene on võib olla 
võitnud selle, mis teisel kaduma on läinud... Sellise! perioodil, kus kõik funktsioonid üksteisest lahus on, 


võib isegi mõtlemisoskus omaette tegevusalaks muutuda» (A. Ferguson, «Essee tsiviilühiskonna ajaloo 
kohta», Pariis, 178340). 

Lõpetades seda ekskurssi kirjandusse, märgime, et me eitame absoluutselt, nagu 
oleksid «kõik majandusteadlased omistanud tööjaotuse kasulikele külgedele palju 
suuremat tähtsust kui tema kahjulikele külgedele». Piisab Sismondi nimetamisest. 

Niisiis, mis puutub tööjaotuse kasulikesse külgedesse, siis ei olnud hr. Proudhonil 
muud vaia teha, kui parafraseerida enam või vähem ülespuhutud stiilis üldtuntud üldisi 
fraase. 

Vaadakem nüüd, kuidas hr. Proudhon tuletab tööjaotusest, mida vaadeldakse üldise 
seadusena, kategooriana, ideena, tööjaotusega seotud kahjulikke külgi. Millest küll tuleb, 
et see kategooria, see seadus sisaldab hr. Proudhoni võrdsustava süsteemi kiuste töö 
ebavõrdset jaotamist? 

«Tööjaotuse pühalikul tunnil hakkavad inimkonna kohal puhuma tormituu-led. Progress ei teostu 
kõigile võrdsel ja ühesugusel viisil... Ta haarab kõigepealt väheseid privilegeerituid ... See progressi 
omadus eelistada teatud isikute ringi panigi kaua aega uskuma ühiskondlike rjos:tsioonide loomuMkku 


ning pro-videntsiaalset ebavõrdsust, tekitas kaste ja lõi kõigis ühiskondades hierarhilise korra» (Proudhon, 
I kd., Ik. 94). 


Tööjaotus lõi kastid. Kuid kastid kujutavad endast tööjaotuse kahjulikku külge; 
järelikult tuleneb kahjulik külg tööjaotusest. Ouod erat demonstrandum23. Kui me 
tahame minna kaugemale ja küsime, mis põhjusel tööjaotus lõi kastid, hierarhilise korra 
ja privilegeeritud isikud, siis vastab hr. Proudhon meile, et selleks põhjuseks oli 
progress. Mis asi põhjustas aga progressi? Eks piiritlemine. Piiritlemiseks nimetab hr. 
Proudhon progressi omadust eelistada teatud isikute ringi. 

Filosoofiale järgneb ajalugu. See pole enam kirjeldav ega dialektiline, vaid võrdlev 
ajalugu. Hr. Proudhon võrdleb tänapäeva trükitöölist keskaegse trükitöölisega, Creusot' 
tehaste töölist küla-sepaga, tänapäeva kirjanikku keskaegse kirjanikuga; ta paneb 
kaalukausi kalduma nende poole, kes suuremal või vähemal määral esindavad keskajal 
väljakujunenud või keskajalt päranduseks saadud tööjaotust. Ta vastandab ühe 
ajalooepohhi tööjaotust teise ajalooepohhi tööjaotusele. Kas seda siis pidigi hr. Proudhon 
tõestama? Ei. Ta pidi näitama meile, missugused kahjulikud küljed on tööjaotusel üldse, 


22— Mida oligi vaja tõestada. Toim. Filosoofia viletsus 
23— Mida oligi vaja tõestada. Toim. Filosoofia viletsus 


tööjaotusel kui kategoorial. Milleks aga jääda peatuma hr. Proudhoni teose sellel osal, 
kui tema ise, nagu me 

allpool näeme, loobub sõnaselgelt kõigist neist niinimetatud argumentidest? 

«Killustatud töö esimeseks tagajärjeks,» jätkab hr. Proudhon, «on pärast hinge rüvetamist tööpäeva 
pikenemine: tööpäev kasvab pöördvõrdeliselt kulutatavate vaimujõudude summaga... Et aga tööpäev ei 
või kesta rohkem kui kuusteist kuni kaheksateist tundi, siis sellest momendist alates, kus vaimujõudude 
kulu vähenemist pole enam võimalik kompenseerida tööaja pikendamisega, toimub see kompensatsioon 
töö hinna arvel ja palk langeb... Uks asi on aga kindel ja ainult seda meil tulebki siin märkida: üldine 
südametunnistus ei mõõda ühesuguse mõõdupuuga vabrikumeistri ja lihttöölise tööd. Järelikult on vaja 
alandada tööpäeva hinda, ja tööline, kelle hinge oh rikutud seetõttu, et ta täitis alandavat funktsiooni, peab 
kasina tasu tõttu paratamatult kannatama ka füüsiliselt.» 


Me ei hakka kaaluma, kui suur loogiline väärtus on neil süllo-gismidel, mida Kant 
oleks nimetanud kõrvalekallutavaiks para-logismideks. 

Nende sisu on järgmine: 

Tööjaotuse tõttu on tööline sunnitud täitma alandavat funktsiooni; sellele alandavale 
funktsioonile vastab rüvetatud hing; hinge rüvetamisele vastab järjest madalamale 
langev palk. Et aga tõestada, et see madal palk on rüvetatud hingele paras, selleks ütleb 
hr. Proudhon — nii rahustab ta oma südametunnistust —, et säärane on üldise 
südametunnistuse tahe. Kas hr. Proiidhonl enda hing kuulub ka selle üldise 
südametunnistuse hulka? 

Masinad on hr. Proudhonile «tööjaotuse loogiliseks antiteesiks», ja oma dialektika 
kinnituseks alustab ta sellest, et muudab masinad vabrikuks. 

Selleks et tööjaotusest viletsust tuletada, eeldas hr. Proudhon kaasaegse vabriku 
olemasolu; seejärel eeldab ta tööjaotusest tekkinud viletsust, et vabrikule välja jõuda ja 
et saada võimalust kujutada vabrikut selle viletsuse dialektilise eitusena. Tekitanud 
töölisele alandava funktsiooni kaudu moraalset kahju, kasina palga kaudu aga ka 
füüsilist kahju, pannud töölise sõltuma vabrikumeist-rist ja viinud tema töö lihttöölise 
töö tasemele, hakkab hr. Proudhon jälle süüdistama vabrikut ja masinaid, mis pidavat 
töölist alandama, teda «peremehele allutades»; töölise alanduse tagatipuks sunnib ta 
teda' «laskuma käsitöölise tasemelt lihttöölise tasemele». Suurepärane dialektika! Kui ta 
vähemalt sellegagi piirduks; aga ei, temale on vaja veel uut tööjaotuse ajalugu, seekord 
mitte vastuolude tuletamiseks, vaid selleks, et vabrikut oma moodi rekonstrueerida. Selle 
eesmärgi saavutamiseks on ta sunnitud unustama kõik, mis ta alles äsia tööjaotuse kohta 
ütles. 

Tööd organiseeritakse ja jaotatakse erinevalt, olenevalt sellest, missuguseid tööriistu 
töö käsutab. Käsiveski eeldab teistsugust tööjaotust kui auruveski. Alustada tööjaotusest 
üldse, et siis siirduda 

tööjaotuselt ühele erilisele tootmisriistale, masinale, see on-ju lihtsalt ajaloo 
mõnitamine. 

Masin ei ole majanduslik kategooria, just nagu ei ole seda härg, kes atra veab. Masin ei 
ole midagi muud kui tootlik jõud. Masinate kasutamisele rajatud kaasaegne vabrik aga 
on ühiskondlik tootmissuhe, majanduslik kategooria. 

Vaadakem nüüd, kuidas asjad hr. Proudhoni hiilgavas ettekujutuses arenevad. 

«Üha uute masinate ilmumine on ühiskonnas tööjaotuse antiteesiks, tööjaotuse ümberpöördud valemiks: 
see on tööstuse geeniuse protest killustatud ja inimest tapva töö vastu. Mis asi on tegelikult masin? See on 
eriline v:is ühendada mitmesuguseid töö osakesi, mis tööjaotus üksteisest oli lahutanud. Iga masinat võib 
nimetada mitme operatsiooni ühenduseks ... Masina kaudu toimub järelikult töölise taastamine... Masinad, 
mis poliitilises ökonoomias on tööjaotuse vastandid, kujutavad endast sünteesi, mida inimmõistus 
analüüsile vastandab ... Jaotus ainult lahutas üksteisest mitmesugused töö osad, võimaldades igaühel 
tegelda selle erialaga, mis talle kõige meelepärasem oli; vabrik grupeerib töölised vastavalt suhtele, mis on 


olemas iga osa ja terviku vahel... Vabrik toob töö valdkonda võimuprintsiibi ... See ei ole aga veel kõik: 
masin või vabrik, mis töölist alandab, teda peremehele allutades, sunnib teda alanduse tagatipuks laskuma 


käsitöölise tasemelt lihttöölise tasemele... Meie praegusel perioodil, masinate perioodil, on eriliseks 
tunnusmärgiks palgatöö. Palgatöö tekkis pärast tööjaotust ja vahetust.» 


Üks lihtne märkus hr. Proudhonile. Töö mitmesuguste osade lahutamine üksteisest, 
mis võimaldab igaühel tegelda temale kõige meelepärasema erialaga ja mis hr. 
Proudhoni arvates oli olemas maailma algusest peale, eksisteerib ainult kaasaja 
tööstuses, konkurentsi valitsemise tingimustes. 

Edasi annab hr. Proudhon meile ülimal määral «huvitava genea. loogia», et näidata 
meile, kuidas vabrik tekkis tööjaotusest ja palgatöö tekkis vabrikust. 

1) Ta eeldab inimest, kes «pani tähele, et tootmist mitmesugusteks osadeks jaotades ja 
iga osa täitmist eri töölisele usaldades» on võimalik tootlikke jõude mitmekordistada. 

2) See inimene, «jälgides selle idee lõnga, ütleb endale, et kui ta moodustab püsiva 
grupi töötajatest, keda ta valib spetsiaalselt endale seatud eesmärgi jaoks, siis saavutab ta 
regulaarsema tootmise jne.» 

3) See inimene teeb teistele inimestele ettepaneku tema idee omaks võtta ja selle idee 
lõnga jälgima hakata. 

4) Tööstusprotsessi algul lepib see inimene kui võrdne võrdsega kokku oma 
kaaslastega, kellest saavad hiljem tema töölised. 

5) «On muidugi arusaadav, et peremehe soodsa seisundi ja palgatöölise sõltuvuse tõttu 
pidi see esialgne võrdsus õige kiirelt kaduma.» 

See on veel üks musternäide hr. Proudhoni ajaloolisest ja kirjeldavast meetodist. 

Vaadakem nüüd ajaloo ja majandusteaduse seisukohalt, kas vabrik ja masin andsid 
ühiskonnale võlmuprintsiibi tõepoolest hiljem kui tööjaotuse; kas sealjuures toimus ühelt 
poolt töölise rehabiliteerimine, kuigi tööline teiselt poolt võõrale võimule allutati; kas 
masin tõepoolest tähendab jaotatud töö taasühendamist, töö sünteesi, vastupidiselt töö 
analüüsile. 

Ühiskonnal kui tervikul on vabriku sisemise korraldusega see ühine joon, et tal on 
nagu vabrikulgi oma tööjaotus. Kui me võtaksime eeskujuks kaasaegses vabrikus 
valitseva tööjaotuse, et. seda hiljem kogu ühiskonnale rakendada, siis leiaksime, et 
rikkuste tootmiseks kõige paremini organiseeritud ühiskonnaks oleks vz"WW-damatult 
ühiskond üheainsa peaettevõtjaga eesotsas, kes jaotaks tööd ühiskondliku kollektiivi 
mitmesuguste liikmete vahel varem kindlaksmääratud korra kohaselt. Kuid tegelikult on 
lugu sootuks teisiti. Sel ajal kui kaasaegses vabrikus on ettevõtja võim see, mis 
tööjaotust pisiasjadeni reguleerib, ei ole kaasaegses ühiskonnas tööjaotuse läbiviimiseks 
teist reeglit, teist võimu kui ainult vaba konkurents. 

Patriarhaalse korra, kastikorra, feodaal- ja tsunftikorra tingimustes kehtis kogu 
ühiskonnas kindlate reeglite järgi läbiviidud tööjaotus. Kas need reeglid kehtestas mõni 
seaduseandja? Ei. Need reeglid tekkisid esialgselt materiaalse tootmise tingimustest ja 
nad ülendati seadusteks alles palju hiljem. NiiN si saidki neist mitmesugustest tööjaotuse 
vormidest vastavad ühiskonna organisatsioonivormid. Mis puutub tööjaotusse töökojas, 
siis oli see kõigil neil ühiskonnavormidel väga vähe arenenud. 

Võib isegi öelda üldise reeglina, et mida vähem üks teatud võim juhib tööjaotust 
ühiskonnas, seda rohkem areneb tööjaotus töökojas ja seda rohkem allub ta seal üheainsa 
isiku võimule. Tööjaotuse suhtes on võim töökojas ja võim ühiskonnas järelikult teine- 
teisega pöördvõrdelised. 

Nüüd tuleb meil vaadata, mis asi on vabrik, kus tööülesanded on üksteisest teravalt 
eraldatud, kus iga töölise töö on taandatud mõnele üsna lihtsale operatsioonile ja kus üks 
teatud võim, s. 0. kapital, töid rühmitab ja suunab. Kuidas selline vabrik tekkis? Sellele 
küsimusele vastamiseks peame uurima, kuidas on arenenud manufaktuurne tööstus sõna 
otseses mõttes. Ma mõtlen tööstust, mis ei ole veel muutunud kaasaegseks tööstuseks 
kõigi ta masinatega, kuid ei kujuta endast enam keskaja käsitööd ega ka kodutööstust. 
Me ei hakka uurima seda küsimust üksikasjalikult, vaid märgime ainult mõned üldised 
punktid, mis näitavad, et valemid ajaloo uurimiseks ei kõlba. 


Manufaktuurse tööstuse tekkimise üheks vajalikuks tingimuseks oli kapitalide 
akumulatsioon, mida Ameerika avastamine ja Ameerikast väärismetallide sissevedamine 
hõlbustasid. 

On küllalt hästi tõestatud, et vahetusvahendite hulga kasvu tulemuseks oli ühelt poolt 
palga ja maarendi väärtuse langus, teiselt poolt aga tööstuslike kasumite kasv. Teiste 
sõnadega: maaomanike klass ja töötajate klass, feodaalisandad ja rahvas langesid 
niisama palju madalamale, kui palju kapitalistide klass, kodanlus, kõrgemale tõusis. 

Oli veel teisigi asjaolusid, mis manufaktuurse tööstuse arenemist samaaegselt 
soodustasid: ringluses olevate kaupade hulga suurenemine sest ajast peale, kui Ida- 
Indiaga kaubanduslikus suhtlemises hakati kasutama mereteed ümber Hea Lootuse 
neeme, koloniaalsüsteem, merekaubanduse arenemine. 

Teiseks tingimuseks, mis manufaktuurse tööstuse ajaloos pole seni veel küllalt palju 
tähelepanu leidnud, oli feodaalisandate rohkearvuliste kaaskondade laialisaatmine, mille 
tõttu neisse kaaskon-dadesse kuulunud sõltuvad elemendid enne hulkuriteks muutusid, 
kui nad töökodadesse astuda said. Manufaktuurse töökoja loomisele eelnes XV ja XVI 
sajandil peaaegu igal pool hulkurlus. Peale selle leidis töökoda tõhusat tuge arvukate 
talupoegade näol, kes mitmete aastasadade vältel linnadesse voolasid, sest põldude 
muutmine karjamaaks ja põllumajanduse edusammud, mis vähendasid maaharimiseks 
vajalike töökäte arvu, ajasid talupoegi kogu aeg maalt minema. 

Turu laienemine, kapitalide akumulatsioon, klasside ühiskondlikus seisundis 
asetleidnud muutused, suur hulk inimesi, kes olid oma tuluailikaist ilma jäänud — need 
on manufaktuuri tekkimise ajaloolised tingimused. Mitte sõbralikud kokkulepped 
võrdsete vahel, nagu väidab hr. Proudhon, ei toonud inimesi töökodadesse. Manufaktuur 
ei ole tekkinud vanaaegsete tsunftide rüpes. Uusaegse töökoja etteotsa sai kaupmees, 
mitte aga vana tsunftimeister. Manufaktuuri ja käsitöö vahel käis peaaegu igal pool äge 
võitlus. 

Tootmisriistade ja töötajate akumulatsioon ja kontsentratsioon olid juba olemas enne, 
kui tööjaotus töökojas kujunema hakkas. Manufaktuuri iseloomulikuks jooneks oli 
pigemini paljude töötajate ja käsitööalade koondamine ühte kohta, ühte ruumi, ühe 
kapitali juhtimise alla, mitte aga töö lahutamine ta koostisosadeks ja eritööliste 
kohandamine väga lihtsate operatsioonide sooritamiseks. 

Manufaktuurse töökoja kasulikkus seisis palju vähem tööjaotuses selle sõna otseses 
mõttes kui asjaolus, et tööde ulatus oli siin suurem, et siin paljude lisakulude arvel kokku 
hoiti jne. Hollandi manufaktuurides tunti XVI sajandi lõpul ja XVII sajandi algul vaevalt 
veel tööjaotust. 

Tööjaotuse arenemine eeldab töötajate koondamist ühte töökotta. Me ei leia XVI ega 
XVII sajandil ühtki näidet, kus ühe ja sellesama käsitööala mitmesugused harud oleksid 
igaüks omaette 

niivõrd arenenud olnud, et nende koondamisest ühte kohta oleks piisanud valmis 
manufaktuurse töökoja saamiseks. Kui aga inimesed ja tööriistad kord juba ühendati, siis 
taastati paratamatult tööjaotus sellisel kujul, nagu see tsunftides kehtis, ja see tööjaotus 
peegeldus manufaktuurses töökojas. 

Hr. Proudhonile, kes näeb kõiki asju pahupidi, kui ta neid üldse näeb, on Adam Smithi 
arusaamisele vastav tööjaotus olemas enne manufaktuurset töökoda; tegelikult aga on 
manufaktuurne töökoda tööjaotuse olemasolu eelduseks. 

Masinad selle sõna otseses mõttes tekkisid alles XVIII sajandi lõpul. Pole midagi 
absurdsemat kui näha neis tööjaotuse antiteesi, teatud sünteesi, mis taastab killustatud 
töö ühtsuse. 

Masin on tööriistade ühendus, hoopiski mitte tööde kombinatsioon töölisele enesele. 


«Kui tööjaotus taandas iga üksiku operatsiooni ühe lihtsa tööriista kasutamisele, siis masin on kõigi 
nende tööriistade ühendus, mida üks ühine mootor liikuma paneb» (Babbage, «Traktaat masinate jne. 
majanduslikust loomusest», Pariis, 183341). 


Lihtsad tööriistad, tööriistade akumulatsioon, keerukad tööriistad; keeruka tööriista 
liikumapanemine üheainsa mootoriga — inimese kätega, nende tööriistade 
liikumapanemine loodusjõududega; masinad; üheainsa mootoiiga masinate süsteem; 
auto-maatmootoriga masinate süsteem — selline on masinate arenemise käik. 

Tootmisriistade kontsentratsioon ja tööjaotus on teineteisest niisama lahutamatud kui 
poliitika valdkonnas riigivõimu kontsentratsioon ja erahuvide lahkuminek. Inglismaal, 
kus maad, need põllumajandusliku töö riistad, on kontsentreeritud, on samuti olemas 
põllumajandusliku töö jaotus ja seal kasutatakse maaharimiseks masinaid. Prantsusmaal 
seevastu, kus põllumajandusliku töö riistad on killustatud, sest seal valitseb 
partsellisüsteem, ei ole üldiselt põllumajandusliku töö jaotust ega kasutata masinaid 
maaharimiseks. 

Tööriistade kontsentratsioon on hr. Proudhoni arvates tööjaotuse eitamine. Tegelikus 
elus näeme jällegi vastupidist. Sedamööda, kuidas areneb tööriistade kontsentratsioon, 
areneb ka tööjaotus, ja vica versa24. Seepärast järgnebki igale suurele leiutusele 
mehhaanika valdkonnas tööjaotuse intensiivistumine, tööjaotuse igasugune 
intensiivistumine aga põhjustab omakorda uusi leiutusi mehhaa-nikas> 

Meil ei tarvitse meelde tuletada, et tööjaotus hakkas Inglismaal alles pärast masinate 
leiutamist suuri edusamme tegema. Näiteks 

103 

olid kangrud ja ketrajad enamasti talupojad, nii nagu me näeme seda praegugi veel 
mahajäänud maades. Masinate leiutamine viis lõpule manufaktuurse töö eraldumise 
põllumajanduslikust tööst. Masin eraldas teineteisest kangru ja ketraja, kes enne seda 
töötasid koos ühes ja sellessamas perekonnas. Tänu masinale võib ketraja nüüd elada 
Mglismaal, kangur aga Ida-Mdias. Enne masinate leiutamist töötles antud maa tööstus 
peamiselt tema oma pinnal toodetavaid tooraineid. Nii. töödeldi näiteks Inglismaal villa, 
Saksamaal lina, Prantsusmaal siidi ja lina, Ida-Indias ja Levan-dis puuvilla jne. Tänu 
masinate ja auru rakendamisele võis tööjaotus muutuda sedavõrd ulatuslikuks, et 
rahvuslikust pinnast sõltumatuks saanud suurtööstus oleneb nüüd ainuüksi 
maailmaturust, rahvusvahelisest vahetusest ja rahvusvahelisest tööjaotusest. Lõpuks 
avaldab masin tööjaotusele veel ka niisugust mõju, et niipea kui mõne eseme tootmises 
leitakse võimalus valmistada masinate abil mõnd selle eseme osa, jaguneb tootmine 
otsekohe kaheks teineteisest sõltumatuks haruks. 

On's vaja rääkida providentsiaalsest ja filantroopilisest eesmärgist, mida hr. Proudhon 
avastab masinate leiutamises ja nende esialgses rakendamises? 

Kii kaubandus oli Inglismaal sedavõrd arenenud, et käsitsitöö ei suutnud enam 
rahuldada turu nõudmist, hakati tundma vajadust masinate järele. Siis hakati mõtlema 
sellele, kuidas saaks rakendada mehhaanikat, teadusharu, mis XVIII sajandil oli juba 
täiesti välja kujunenud. 

- Teod, mis tähistasid vabriku tekkimist, on kõike muud kui filant-rocpilised. Lapsi 
hoiti piitsahirmuga tööl; lastest tehti kauplemise objekt, nende hankimiseks sõlmiti 
vaeslastekodudega lepinguid. Tühistati kõik seadused tööliste õppeaja kohta, sest — 
kasutades hr. Proudhoni väljendust — sünteetilisi töölisi enam ei vajatud. Lõpuks olid 
1825. aastast alates peaaegu kõik uued leiutused tööliste ja ettevõtjate vaheliste 
konfliktide tulemus: ettevõtjad püüdsid iga hinna eest vähendada tööliste erialase 
ettevalmistuse väärtust. Iga uue, vähegi märkimisväärse streigi järel ilmus mõni uus 
masin. Tööline nägi masinate rakendamises niivõrd vähe enda rehabiliteerimist, enda 
taastamist, nagu hr. Proudhon seda nimetab, et ta avaldas XVIII sajandil kaua aega 
vastupanu automaatselt funktsioneeriva mehhanismi tekkivale võimule. 


24— vastupidi. Toim. 


«Wyatt,» ütleb doktor Ure, «leiutas kunstlikud ketrussõrmed (rida sooni-lisi valtse) hulk aega enne 
Arkwrighti... Kuid peamine raskus ei seisnud mitte niivõrd automaatselt funktsioneeriva mehhanismi 
leiutamises... Raskus seisis peamiselt selles, et luua distsipliin, mis oli vajalik selleks, et panna inimesed 
leebuma oma korratuist harjumustest töötegemisel ja kasv'tadi neid järgima suure automaatselt 
funktsioneeriva masina muutmatult regulaarset liikumist. Leiutada ja maksma panna vabrikudistsipliini 
koodeks, mis sobiks masinate 

süsteemi vajadustega ja kiirusega, see Herkulest vääriv töö oli Arkwrighti üllas teene.» 

Lõppkokkuvõttes suurendas masinate kasutuselevõtmine tööjaotust ühiskonnas, 
lihtsustas töölise ülesandeid töökojas, kontsentreeris veel enam kapitali, tükeldas inimest 
veelgi rohkem. 

Kui hr. Proudhonil tekib tahtmine olla majandusteadlane ja jätta hetkeks kõrvale 
«kindla järjestuse arenen.iie mõistuses», siis võtab ta oma eruditsiooni A. Smithilt, kes 
kirjutas sel ajal, millal vabrik oli alles tekkimas. On ju tõepoolest tohutu vahe Adam 
Smithi ajal eksisteerinud tööjaotuse ja selle tööjaotuse vahel, mida me näeme kaasaegses 
vabrikus. Selle paremaks selgitamiseks tarvitseb ainult tsiteerida mõned kohad doktor 
Ure'i «Vabriku filosoofiast». 


«Kui A. Smith kirjutas oma surematut teost poliitilise ökonoomia alustest, tunti vaevalt veel masina.ise 
tööstuse süsteemi. Tööjaotus tundus talle õigusega olevat suur manufaktuuri täiustamise printsiip. 
Nööpnõelte tootmise varal näitas ta, kuidas tööline üht ja sedasama operatsiooni sooritades saavutab suure 
oskuse, jõuab rohkem tööd teha ja muutub odavamaks. Ta nägi, et selle printsiibi kohaselt on ipas 
manufaktuuri harus mõmngad opents”0'"d — räiteks valgevasest traadi ühepikkusteks osadeks lõikamine 
— tunduvalt hõlpsamad; teised operatsioonid seevastu, nagu näiteks nööpnõelapeade valm.stamine ja 
kinnitamine, jäävad suhteliselt raskemaks; sellest ta järeldas, et iga sellise operatsiooniga võib väga hästi 
kohandada mõne töölise, kelle palk vastaks tema oskusele. Tööjaotuse olemus selles kohandamises 
seisabki. Ent see, mis doktor Smithi ajal võis olla kasulikuks näiteks, võib tänapäeval ainult inimesi 
vabrikutööstuse tegeliku printsiibi suhtes eksiteele viii. Tõepoolest, tööde iaotamlne võ: õigemini nende 
kohandamine mitmesuguste individuaalsete võimetega kuulub küll vaevalt vabriku tegevusplaani; hoopis 
vastupidi, iga kord, kui mõni operatsioon nõuab palju osavust ja kindlat kätt, võetakse see operatsioon 
osava, kuid pahatihti mitmesugustele ebaühtlustele kalduva töölise käest ära ja usaldatakse see erilisele 
mehhanismile, mille automaatne töö on nii hästi reguleeritud, et iga laps võib selle järele valvata. 

Vabrikusüsteemi printsiip seisab järelikult selles, et masinatöö tõrjub käsitsitöö välja ja et käsitööliste 
omavaheline tööjaotus asendatakse protsessi laotamisega ta koostisosadeks. Käsitsitöö süsteemi puhul oli 
inimese töö tavaliselt iga produkti kõige kallim element; masinatöö süsteemi puhul aga asendatakse käsi- 
töölise oskused järjest rohkem masinate lihtsa järelevalvega. 

Inimloomuse nõrkus on kord juba nii suur, et mida osavam on tööline, seda isemeelseni ja jonnakam ta 
on ja seda vähem ta sobib järelikult mehhaanilisse süsteemi, mille üldist tööd ta võib oma kapriissete 
tujudega tunduvalt kahjustada. Kaasaegse vabrikandi suur eesmärk seisab järelikult selles, et, ühendades 
teadust oma kapitalidega, piirata oma tööliste ülesandeid ainult tähelepanelikkuse ja osavuse, s. 0. selliste 
omaduste rakendamisega, mida on noores eas kerge täiustada, kui ne'd ühele 1a sellelesamale ob<ekt:le 
keskendada. 

Töö gradatsiooni süsteemi puhul tuleb läbi teha mitmeaastane õppeaeg, enne kuirtöölise silmad ja käed 
küllalt osavust omandavad, et mõningaid eriti raskeid mehhaanilisi operatsioone sooritada; kõiki töid 
üksikuteks koostisosadeks jaotava süsteemi puhul aga, kus automaatselt funktsioneeriv masin teostab 
kõiki üksik-operatsioone, võib need elementaarsed üksikoperatsioonid usaldada üpris tavaliste võimetega 
töölisele, kes on eelnevalt ainult lühikese katseaja läbi teinud; vajaduse korral võib teda isegi ettevõtte 
juhataja tahtmise järgi ühe masina juurest 

teise juurde üle viia. Sellised ümberpaigutused on ilmses vastuolus vana rutiiniga, mis jaotas töid ja 
sundis üht töölist valmistama nööpnõelte päid, teist teritama nööpnõelte otsi — tegema tülgastuseni 
üksluist, nüristavat tööd .. . Seevastu võrdsustamise printsiibi puhul, s. 0. vabrikusüsteemi puhul tuleb 
töölisel vaid meeldivalt oma võimeid harjutada» jne. «...Et tema ülesanne piirdub korrapäraselt 
funktsioneeriva mehhanisni jälgimisega, siis võib ta selle õige lühikese aja jooksul selgeks õppida; kui ta 
aga ühe masina juurest teise juurde üle viiakse, siis toob see tema töösse vabe dust ia laiendab tema silma- 
ingi sellega, et ta hakkab mõtlema oma töö ja seltsimeeste töö tulemuste üldisele ühendamisele. Seepärast 
ei või tööde võrdse jaotamise režiim tavalistel asjaoludel põhjustada seda võimete allasurumist, silmaringi 
kitsendamist ja töölise kehalise arenemise pidurdamist, mida tööjaotusele on täie õigusega süüks pandud. 

Iga tehnika alal tehtava täiustuse alatiseks eesmärgiks ia tendentsiks on tegelikult inimtöö täielik 
kõrvaldamine või tema hinna alandamine meeste töö asendamise teel naiste ja laste tööga, õppinud 


käsitööliste töö asendamise teel õppimata tööliste tööga... See suurte kogemustega tööliste aseme! ainult 
vee! terase pilgu ja painduvate sõrmedega laste kasutamise tendents tõestab, et meie valgustatud 

vabrikandid on lõpuks kõrvale heitnud skolastilise dogma, mMle kohaselt töö iaotatakse tööliste osavuse 
mitmesuguste astmete järgi» (Andre Ure, «Vabriku filosoofia ehk Tööstuse ökonoomia», 1 kd., 1 ptk.42). 

Tööjaotust kaasaegses ühiskonnas iseloomustab asjaolu, et ta tekitab erialasid, 
üksteisest eraldatud elukutseid, ühtlasi aga ka kutsealast idiotismi. 

«Meid paneb sügavalt imestama,» ütleb Lemontey, «et üks ja seesama isik oli vanaaja rahvastel 
üheaegselt silmapaistev filosoof, luuletaja, kõnemees, ajaloolane, preester, valitseja ja väejuht. Nii lai 
tegevusväli kohutab meid. Igaüks piirab end taraga ja isoleerib end omal alal. Ma ei tea, kas see 
killustamine suurendab tegevusvälja, kuid ma tean väga hästi, et see teeb inimest ennast väiksemaks.» 


Vabriku tööjaotuse iseloomulikuks jooneks on see, et tööl pole siin üldse enam eriala 
iseloomu. Niipea aga kui lakkab igasugune arenemine erialade järgi, hakkab end tunda 
andma universaalsuse vajadus, indiviidi igakülgse arenemise püüe. Vabrik kõrvaldab 
üksteisest eraldatud elukutsed ja kutsealase idiotismi. 

Hr. Proudhon, mõistmata isegi seda ainsat vabriku revolutsioonilist külge, astub 
sammu tagasi ja soovitab töölisel mitte piirduda nööpnõela ühe kaheteistkümnendiku osa 
valmistamisega, vaid valmistada üksteise järel kõik kaksteistkümmend osa. Tööline 
jõudvat niiviisi nööpnõela täieliku ning igakülgse tundmiseni. See ongi hr. Proudhoni 
sünteetiline töö. Keegi ei hakka eitama, et üks samm edasi ja teine samm tagasi on 
ühtekokku samuti sünteetiline liikumine. 

Üldkokkuvõttes ei ole hr. Proudhon väikekodanlase ideaalist kaugemale jõudnud. Selle 
ideaali realiseerimiseks ei ole ta välja mõelnud midagi paremat kui meid tagasi viia 
keskaegse käsitöö-selli või — parimal juhul — käsitöömeistri olukorda. Kuskil oma 
raamatus ütleb ta, et piisab sellest, kui luuakse oma elu jooksul 

Konkurentsi hea külg. 

Konkurentsi halb külg. 


8 III. KONKURENTS JA MONOPOL 


( «Konkurents on tööle niisama oluline kui tööjaotus . . . Konkurents on vajalik 
võrdsuse jaluleseadmiseks.» 

( «Konkurentsi printsiip eitab iseennast. Konkurentsi kõige kindlamaks tulemuseks on 
nende hukkumine, keda ta kaasa kisub.» 

Üldine seisukoht. 

«Nii konkurentsi kahjulikud tagajärjed kui ka tema eelised ... tulenevad loogiliselt 
tema printsiibist.» 

Lahendamisele kuuluv ülesanne. 

«Leida lepitav printsiip; viimane peab lähtuma seadusest, mis oleks vabadusest 
endastki kõrgem.» 

Variant: 

«Jutt ei ole siin järelikult konkurentsi hävitamisest, sest see on niisama võimatu kui 
vabaduse hävitamine; ülesanne seisab selles, et leida konkurentsi tasakaal, ma ütleksin 
meeleldi, tema politsei.» 

Hr. Proudhon alustab sellest, et ta kaitseb konkurentsi igavest vajalikkust nende vastu, 


kes tahavad konkurentsi asendada võistlusega* 

«Sihitut võistlust» ei tule ette. «Iga kire objekt on paratamatult analoogiline kire endaga: naine on kire 
objektiks armunud mehele, võim — auahnele, kuld — ihnsale, loorberipärg — poeedile; täpselt niisamuti 
on kasum paratamatult tööstusliku võistluse objektiks. Võistlus pole midagi muud kui konkurents ise.» 


Konkurents on võistlus kasumi pärast. Kas tööstuslik võistlus on paratamatult alati 
võistlus kasumi pärast, s. 0. konkurents? Selle tõestamiseks ei tee hr. Proudhon midagi 
muud, kui väidab seda. Me juba nägime, et väitmine on tema arvates tõestamine, just 
nagu oletamine on tema arvates eitamine. 

* Furjeristide vastu. väljaandele.)- F. E. (Engelsi märkus 1885. aasta saksakeelsele 

Kui armunu otseseks kire objektiks on naine, siis on tööstusliku võistluse otseseks 
objektiks produkt, mitte aga kasum. 

Konkurents ei ole tööstuslik võistlus, vaid kaubanduslik võistlus. Meie ajal käib 
tööstuslik võistlus ainult kaubanduslike eesmärkide pärast. Kaasaegsete rahvaste 
majanduselus tuleb ette ka selliseid faase, kus kõiki haarab isesugune tuhin: saada 
kasumit ilma tootmata. See perioodiliselt korduv spekulatsioonituhin paljastab 
konkurentsi tõelise iseloomu: konkurents püüab pääseda tööstusliku võistluse 
vajadusest. 

Kui te oleksite öelnud XIV sajandi käsitöölisele, et kaotatakse privileegid ja kogu 
tööstuse feodaalne organisatsioon ning asendatakse tööstusliku võistlusega, mida 
nimetatakse konkurentsiks, siis oleks ta vastanud teile, et mitmesuguste 
korporatsioonide, tsunftide ja gildide privileegid ongi organiseeritud konkurents. 
Sedasama ütleb ka hr. Proudhon, kui ta väidab, et «võistlus pole midagi muud kui 
konkurents ise». 

«Kehtestage määrus, mille kohaselt töö ja palk oleksid alates !. jaanuarist 1847 kõigile garanteeritud; 
tööstuse tugev pinge asenduks siis otsekohe täieliku stagnatsiooniga.» 

Oletamise, väitmise ja eitamise asemel on meil nüüd määrus, mille hr. Proudhon 
kehtestab spetsiaalselt selleks, et tõestada konkurentsi vajalikkust, tema kui kategooria 
igavest püsimist jne. 

Kui me endile ette kujutame, et konkurentsist vabanemiseks pole vaja midagi muud 
kui määrusi, siis me ei vabane küll konkurentsist kunagi. Kui me viime asjad nii 
kaugele, et me panem" ette kaotada konkurents, säilitades sealjuures palga, siis me 
paneme ju ette kehtestada kuningliku dekreedi abil midagi absurdset. Ent rahvad ei arene 
kuninglike dekreetide järgi. Enne selliste määruste kehtestamist peavad nad vähemalt 
olema põhjalikult muutnud kõik oma tööstuslikud ja poliitilised olemasolutin-gimused, 
järelikult ka kogu oma elulaadi. 

Hr. Proudhon vastaks meile oma kõigutamatu enesekindlusega, et see eeldab «meie 
loomuse sellist muutumist, mille pretsedente ajalugu ei tunne», ja et tal olevat õigus 
«meid vaidlusest kõrvaldada», — ei tea küll, millise määruse alusel. 

Hr. Proudhon ei tea, et kogu ajalugu polegi midagi muud kui inimloomuse pidev 
muutumine. 

«Pidagem kinni faktidest. Prantsuse revolutsiooni tehti niisama palju tööstusliku 
vabaduse kui poliitilise vabaduse pärast; ja kuigi 1789. aasta Prantsusmaa ei aimanud — 
ütleme avameelselt — selle printsiibi kõiki tagajärgi, mille elluviimist ta rõudis, ei 
pettunud ta ometi ei oma soovides ega oma ootustes. Kui keegi katsub seda eitada, siis 
kaotab ta minu silmis igasuguse õigus? arvustamiseks: ma ei hakka kunagi vaidlema 
vastasega, kes eeldab põhimõtteliselt kahekümne viie miljoni inimese spontaanset 
eksitust... Kui konkurents ei oleks 

sotsiaalse ökonoomia printsiip, saatuse dekreet, inimhinge vajadus, miks inimesed ei eelistanud siis 
korporatsioonide, tsunftide ja gildide hävitamise asemel mõelda nende parandamisest?» 


Niisiis, kuna XVII sajandi prantslased hävitasid korporatsioonid, tsunftid ja gildid, 
selle asemel et neid modifitseerida, siis peavad XIX sajandi prantslased modifitseerima 
konkurentsi, selle asemel et seda hävitada. Et konkurents kujunes XVIII sajandi Prant- 
susmaal välja ajalooliste vajaduste tulemusena, siis ei tohi-seda XIX sajandi 
Prantsusmaal teiste ajalooliste vajaduste pärast kaotada. Hr. Proudhon, kes ei mõista, et 
konkurentsi tekkimine oli seotud XVIII sajandi inimeste reaalse arenemisega, teeb 
konkurentsist inimhinge paratamatu vajaduse in partibus infidelium25. Mida oleks ta 
küll teinud XVII sajandil suurest Colberfist? 


25— väljaspool reaalset tegelikkust (sõna-sõnalt: «uskmatute maal» Need sõnad lisati katoliku piiskoppide tiitlile, 
kes määrati puhtnominaalselt mittekristlike maade piiskoppideks). Toim. 


Pärast revolutsiooni tuli praegune olukord. Sellestki leiab hr. Proudhon fakte, et 
näidata konkurentsi igavest püsimist; ta püüab tõestada, et kõik tootmisharud, kus see 
kategooria pole vee! küllalt arenenud, nagu näiteks põllumajandus, on maha jäänud ja 
viletsas olukorras. 

Jutud sellest, et mõned tootmisharud ei ole konkurentsi jaoks veel küllalt arenenud, 
teised aga ei ole veel jõudnud kodanliku tootmise tasemele, on lihtsalt loba, mis ei tõesta 
hoopiski konkurentsi igavest püsimist. 

Kogu hr. Proudhoni loogika on lõppkokkuvõttes järgmine: konkurents on ühiskondlik 
suhe, milles me praegu oma tootlikke jõude arendame. Seda tõde ei arenda ta loogiliselt, 
vaid formuleerib seda pahatihti vägagi laialivalguvalt, öeldes, et konkurents on tööstus- 
lik võistlus, kaasaegne viis olla vaba, vastutus töös, väärtuse konstitueerimine, võrdsuse 
saabumise tingimus, sotsiaalse ökonoomia printsiip, saatuse dekreet, inimhinge 
paratamatu vajadus, igavese õigluse inspiratsioon, vabadus jaotuses, jaotus vabaduses, 
majanduslik kategooria. 

«Konkurents ja assotsiatsioon tuginevad teineteisele. Nad mitte ainult ei lülita teineteist välja, nad ei 
lähe teineteisest isegi mitte lahku. Konkurents eeldab paratamatult ähist eesmärki. Konkurents ei ole 


järelikult sugugi egoism, ja sotsialismi kahetsusväärseimaks eksituseks on see, et ta nägi konkurentsis 
ühiskonna lammutamist.» 


Konkurents eeldab ühist eesmärki; see tõestab ühelt poolt, et . konkurents on 
assotsiatsioon, teiselt poolt tõestab see, et konkurents ei ole egoism. Kas aga egoism ei 
eelda ühist eesmärki? Igasugune egoism pääseb mõjule ainult ühiskonnas ja ühiskonna 

kaudu. Ta eeldab seega ühiskonda, s. 0. ühiseid eesmärke, ühiseid vajadusi, ühiseid 
tootmisvahendeid jne. jne. On see siis juhus, et konkurents ja assotsiatsioon, millest 
sotsialistid kõnelevad, ei lähe teineteisest isegi mitte lahku? 

Sotsialistid teavad väga hästi, et kaasaegne ühiskond rajaneb konkurentsil. Kuidas nad 
võivad siis konkurentsile ette heita, et ta lammutab kaasaegset ühiskonda, mida nad ise 
tahavad lammutada? Ja kuidas nad võivad konkurentsile süüks panna, et ta lammutab 
tulevast ühiskonda, milles nad näevad, vastupidi, konkurentsi enese hukkumist? 

Veel allpool ütleb hr. Proudhon, et konkurents on monoooli vastand ja et ta ei saa 
järelikult olla assotsiatsiooni vastand. 

Feodalism oli oma tekkimise momendist alates vastandatud patriarhaalsele 
monarhiale; seega ei olnud feodalism vastandatud konkurentsile, mida polnud ju veel 
olemaski. Kas sellest järeldub, et konkurents ei ole vastandatud feodalismile? 

Tegelikult on väljendid: ühiskond, assotsiatsioon niisugused nimetused, mida võib 
anda igasugusele ühiskonnale, niihästi feodaalsele ühiskonnale kui ka kodanlikule 
ühiskonnale, mis on konkurentsile rajatud assotsiatsioon. Kuidas on siis võimalik, et on 
olemas sotsialiste, kes arvavad võivat konkurentsi ümber lükata üksnes sõnaga: 
assotsiatsioon? Ja kuidas võib hr. Proudhon ise kujutleda, et konkurentsi on võimalik 
kaitsta sotsialismi vastu lihtsalt sellega, et konkurents viiakse assotsiatsiooni mõiste alla? 

Kõik äsjaöeldu puutub konkurentsi heasse külge, nii nagu hr. Proudhon sellest aru 
saab. Võtkem nüüd käsile konkurentsi halb külg, s. 0. tema negatiivne külg, tema 
hävitav, õõnestav mõju, tema kahjulikud omadused. 

Pildis, mida hr. Proudhon meile sellest annab, on midagi äärmiselt sünget.' 

Konkurents tekitab viletsust, ta õhutab kodusõda, «muudab tsoonide loomulikke 
tingimusi», segab üksteisega mitmesuguseid rahvusi, lõhub perekondi, demoraliseerib 
ühiskondlikku südametunnistust, «pöörab pahupidi õiglusest ja õigusest arusaamise», 
moraalist arusaamise ja — mis kõige hullem — hävitab ausameelset ning vaba 
kaubandust, andmata selle asemele isegi mitte sünteetilist väärtust, püsivat ning õiglast 
hinda. Konkurents valmistab pettumust kõigile, isegi majandusteadlastele endile. Ta viib 
asja nii kaugele, et hävitab iseennastki. 


Kas võib siis pärast seda halba, mis hr. Proudhon on konkurentsi kohta öelnud, olla 
kodanliku ühiskonna suhetele, tema printsiipidele ja illusioonidele mõnd laostavamat, 
mõnd hävitavamat elementi kui konkurents? 

Märkigem, et konkurentsi mõju kodanlikele suhetele muutub järjest hävitavamaks 
sedamööda, kuidas ta sunnib palavikuliselt 

looma uusi tootlikke jõude, s. o. uue ühiskonna materiaalseid tingimusi. Selles suhtes 
on konkurentsi halval küljel vähemalt ka midagi head. 

«Oma tekkimise seisukohalt vaadelduna on konkurents kui majanduslik seisund voi 
majanduslik faas... üldiste tootmiskulude vähendamise teooria paratamatu tulemus.» 

Vereringe on hr. Proudhonil vististi küll Harvey teooria tulemus. 

«Monopol on viimane saatuslik piir konkurentsile, mis iseennast vahetpidamata 
eitades tekitab monopoli. Selline monopoli tekkimise viis ongi jubn monopoli õigustus 
... Monopol on konkurentsi loomulik vastand ... et aga konkurents on paratamatu, siis 
sisaldab ta juba monopoli ideed, sest monopol on igale konkureerivale individuaalsusele 
otsekui kantsiks.» 

Meil on koos hr. Proudhoniga hea meel, et tal on üksainuski kord õnnestunud õigesti 
rakendada oma teesi ja antiteesi valemit. Kõigil on teada, et konkurents ise tekitab 
kaasaegset monopoli. 

Mis aga puutub sisusse, siis peab hr. Proudhon kinni poeetilistest kujunditest. 
Konkurents tegi «igast töö alljaotusest otsekui suveräänse ala, kus iga indiviid ilmutas 
oma jõudu ja sõltumatust». Monopol on «igale konkureerivale individuaalsusele 
kantsiks». «Suveräänne ala» kõlab vähemalt niisama hästi kui «kants». 

Hr. Proudhon räägib üksnes kaasaegsest monopolist kui konkurentsi tulemusest. Aga 
me teame kõik, et konkurents tekkis feodaalsest monopolist. Esialgselt oli seega 
konkurents monopoli vastand, mitte aga monopol konkurentsi vastand. Seepärast ei 
kujuta kaasaegne monopol endast lihtsat antiteesi, vaid, vastupidi, tõelist sünteesi. 

Tees: Konkurentsile eelnenud feodaalne monopol. 

Antitees: Konkurents. 

Süntees: Kaasaegne monopol, mis niivõrd, kui ta eeldab konkurentsi võimu, kujutab 
endast feodaalse monopoli eitust ja mis samal ajal, niivõrd, kui ta on monopol, eitab 
konkurentsi. 

Kaasaegne monopol, kodanlik monopol, on järelikult sünteetiline monopol, eituse 
eitamine, vastandite ühtsus. See on monopol puhtal, normaalsel, ratsionaalsel kujul. Hr. 
Proudhon satub vastuollu-omaenda filosoofiaga, kui ta esitab kodanlikku monopoli 
monopolina toorel, lihtsustatud, vastuolulisel, spasmilisel kujul. Hr. Rossi, keda hr. 
Proudhon monopoliküsimuses korduvalt tsiteerib, näib olevat paremini mõistnud 
kodanliku monopoli sünteetilisi iseloomu. Oma «Poliitilise ökonoomia kursuses»43 teeb 
ta vahet kunstlike ja loomulike monopolide vahel. Feodaalsed monopolid, ütleb ta, on 
kunstlikud, s. t. suvalised; kodanlikud monopolid on loomulikud, s. t. ratsionaalsed. 

Monopol on hea asi, arutleb hr. Proudhon, sest see on majanduslik kategooria, 
«inimkonna impersonaalse mõistuse» emanatsioon. Konkurents on ka hea asi, sest see 
on samuti majanduslik kategooria. Monopoli tegelikkus ja konkurentsi tegelikkus aga ei 
ole sugugi head asjad. Veel halvem aga on see, et monopol ja konkurents teineteist 
vastastikku õgivad. Mis teha? Eks katsuda leida nende kahe igavese idee süntees ja 
kiskuda ta välja jumaluse rüpest, kus ta igavesest ajast puhkab. 

Tegelikus elus leiame mitte ainult konkurentsi, monopoli ja nende antagonismi, vaid 
ka nende sünteesi, mis ei kujuta endast valemit, vaid liikumist. Monopol tekitab 
konkurentsi, konkurents tekitab monopoli. Monopolistid konkureerivad omavahel, 
konkurendid muutuvad monopolistideks. Kui monopolistid piiravad omavahelist 
konkurentsi osalise assotsieerumise kaudu, siis tugevneb konkurents tööliste vahel; mida 


rohkem aga kasvab proletaarlaste hulk antud rahvuse monopolistidega võrreldes, seda 

ohjeldamatumaks muutub konkurents eri rahvuste monopolistide vahel. Sünteesi 

iseloom on selline, et monopol võib püsida ainult järjest konkurentsivõitlust pidades. 
Et dialektiliselt tuletada maksud, mis monopolile järgnevad, jutustab hr. Proudhon 


meile sotsiaalsest geeniusest. See geenius käib kartmatult oma siksakilist teed, 

«... ta sammub kindlalt, ilma kahetsustunde ja kõhkluseta; jõudnud monopoli nurgale, heidab ta 
melanhoolse pilgu tagasi ja pärast sügavat mõtisklust maksustab kõik tootmisobjektid ning loob terve 
administratiivse organisatsiooni, et anda kõik ametikohad üle proletariaadile ja lasta monopolistidel nende 
eeSt maksta.» 


Mida öelda sellest geeniusest, kes teeb tühja kõhuga siksakilist jalutuskäiku? Ja mida 
öelda sellest jalutuskäigust, millel pole muud eesmärki kui kodanlased maksudega 
laostada, sel ajal kui maksud ongi just see vahend, mis kodanlusele valitseva klassi sei- 
sundi kindlustab? 

Et lugejale mõningat ettekujutust anda, kuidas hr. Proudhon majanduslike detailidega 
ümber käib, tarvitseb vaid öelda, et tar-bimismaks kehtestati tema arvates võrdsuse 
huvides ja proletariaadi abistamiseks. 

Tarbimismaks arenes täielikult välja alles pärast kodanluse võimuletulekut. 
Tööstuskapitali käes, s. 0. mõõduka ning kokkuhoidliku rikkuse käes, mis püsib, 
taastoodab end ja kasvab töö otsese ekspluateerimise kaudu, oli tarbimismaks ainult 
tarbimisega tegelevate suurfeodaalide kergemeelse, lõbusa ja pillava rikkuse 
ekspluateerimise vahendiks. James Steuart on seda tarbimismaksu esialgset eesmärki 
väga hästi kirjeldanud oma teoses «Uurimus poliitilise ökonoomia põhialuste kohta», 
mis ilmus kümme aastat enne A. Smithi raamatu avaldamist. 

«Piiramatus monarhias,» ütleb ta, «näivad valitsejad otsekui kadedust tundvat rikkuste kasvu pärast ning 
maksustavad seepärast rikastujaid, — maksustavad tootmist. Konstitutsioonilise valitsusvormi puhul aga 
langevad maksud peamiselt nende peale, kes vaesemaks jäävad, — maksustatakse tarbimist. Niisiis, 
monarhid maksustavad tööstust... Näiteks pearaha ja mitteaadlike varandus-maks on proportsionaalsed 
maksurmksiate o'etatava rikkusega. Igaüht maksustatakse kasumi järgi, mida ta oletuse kohaselt saab. 
Konstitutsioonilised valitsused maksustavad harilikult tarbimist. Igaüht maksustatakse vastavalt tema 
kulutustele.»44 


Mis puutub maksude, kaubandusbilansi ja krediidi tekkimise loogilisse järgnevusse, nii 
nagu hr. Proudhon seda ette kujutab, siis märgime vaid, et inglise kodanlus, kehtestanud 
Oranje Wilhelmi valitsemise ajal oma poliitilise režiimi, lõi otsekohe uue maksusüs- 
teemi, riikliku krediidi ja kaitsetollide süsteemi, niipea kui ta oli saanud võimaluse oma 
olemasolu tingimusi vabalt arendada. 

Neist märkustest piisab, et anda lugejale õige piit hr. Proud-honi sügavamõttelistest 
arutlustest politsei ehk maksude, kaubanduse bilansi, krediidi, kommunisni ja 
rahvastiku kohta. Võime kindlasti öelda, et kõige heatahtlikumgi kriitika ei võta neile 
küsimustele pühendatud peatükke tõsiselt. 


$ IV. MAAOMANDUS EHK MAARENT 

Igal ajalooepohhil on omandus arenenud erineval viisil ja sootuks erinevate 
ühiskondlike suhete tingimustes. Kodanliku omanduse defineerimine ei tähenda 
seepärast midagi muud kui kõigi kodanliku tootmise ühiskondlike suhete kirjeldamist. 

Tahta defineerida omandust kui sõltumatut suhet, kui omaette kategooriat, kui 
abstraktset ning igavest ideed, tähendab taga ajada metafüüsilist või juriidilist illusiooni. 

Kuigi hr. Proudhon näib kõnelevat omandusest üldse, käsitleb ta ometigi ainult 
maaomandust, maarenti. 


«Rendi kui ka omanduse tekkimine on nii-öelda väljaspool majandust: see on rajatud psühholoogilist ja 
moraalset laadi kaalutlustele, mis on rikkuste tootmisega vaid väga kaugelt seotud» (II kd., Ik. 269). 


Hr. Proudhon tunnistab seega, et ta pole võimeline mõistma rendi ja omanduse 
tekkimise majanduslikke põhjusi. Ta tunnistab, 1 et see võimetus sunnib teda abiks 
võtma psühholoogilist ja moraalset laadi kaalutlusi, mis on tõepoolest väga kaugelt 


seotud rikkuste tootmisega, kuid on see-eest üsnagi lähedalt seotud tema enda piiratud 
ajaloolise silmaringiga. Hr. Proudhon kinnitab, et omanduse tekkimises on midagi 
müstilist ja salapärast. Kuid näha saladust omanduse tekkimises, s. t. muuta saladuseks 
tootmise enese ia tootmisriistade jaotuse vahekord, — kas ei tähenda see, hr. Proudhoni 

keelt kõneldes, loobuda kõigist pretensioonidest sellele, et tegeldakse 
majandusteadusega? Hr. Proudhon 

«piirdub meenutusega, et majandusliku evolutsiooni seitsmendal epohhil» — krediidi 
epohhil —, «millal fiktsioon oli tegelikkuse välja tõrjunud ja inimeste tegevust ähvardas 
tühjusse kadumise oht, tekkis vajadus inimest kõvemini looduse külge siduda: rent oligi 
selle uue lepingu hinnaks» (II kd., ik. 265). 

Inimene neljakümne eküüga aimas nähtavasti ette Proudhoni tulekut: «Lubage, härra 
looja: igaüks on isand oma maailmas, aga te ei pane mind iialgi uskuma, et maailm, kus 
me elame, on tehtud klaasist»45. Teie maailmas, kui krediit oli tühjusse kadumise 
vahendiks, võiski ehk tekkida vajadus maaomanduse järele, et inimest looduse külge 
siduda. Aga tegeliku tootmise maailmas, kus maaomandus eelneb alati krediidile, ei ole 
hr. Proudhoni hor-ror vacui'il* mingit kohta. 

Kui rent on kord juba olemas, ükskõik missugune ta päritolu ka on, siis muutub ta 
ägeda vaidluse objektiks rentniku ja maaomaniku vahel. Milline on selle vaidluse 
lõpptulemus ehk, teiste sõnadega, kui suur on keskmine rent? Hr. Proudhon ütleb selle 
kohta järgmist: 

«Ricardo teooria annab sellele küsimusele vastuse. Ühiskondliku elu algul, kui inimene, uustulnuk maa 
peal, nägi enda ees vaid määratu suuri metsi, kui maad oli palju ja tööstus oli alles tekkimas, pidi rent 
võrduma nulliga. Maa, alles üles harimata, oli kasulik asi, mitte aga vahetusväärtus; ta oli ühine, mitte 
ühiskondlik. Vähehaaval — perekondade arvu suurenemise ja põllunduse edusammude tõttu — hakkas 
kujunema maa hind. Töö andis maale väärtuse: nii tekkiski rent. Mida rohkem vilja põld kandis sama 
tööhulgaga, seda rohkem põldu hinnati; seepärast püüdsid omanikud ikka omastada kõiki maa produkte, 
millest on maha arvatud rentniku tasu, s. 0. millest on maha arvatud tootmiskulud. Niisiis järgneb 
omandus lakkamatult tööle, et võtta talt ära kõik see, mille võrra produkt on tegelikest tootmiskuludest 
suurem. Sel ajal kui omanik täidab müstilist ülesannet ja on maaharija suhtes ühiskondliku kollektiivi 
esindajaks, ei ole rentnik saatuse ettemääramises” midagi muud kui vastutust kandev töötaja kes peab 
ühiskonnale aru andma kõige kohta, mis ta üle oma seaduspärase'tasu kätte saab . . . Oma olemuselt ja 
otstarbelt on rent järelikult jaotava õigluse tööriist, üks neist paljudest abinõudest, mida majanduslik 
geenius kasutab võrdsuse saavutamiseks. See on määratu suur kadaster, mida maaomanikud ja rentnikud 
peavad vastupidiste! kaalutluste! — kusjuures kokkupõrge pole võimalik — kõrgema eesmärgi pärast. 
Selle kadastri lopptulemuseks peab olema maavalduse võrdsustamine maa kasutajate ja töösturite vahel. .. 
Läks vaja kogu seda omanduse maagilist võimu, et ära kiskuda maaharija käest tema produhti ülejääk, 
mida ta paratamatult omaks peab ja mille ainus looja ta end usub olevat. Rent ehk õigemini maaomandus 
murdis maaharijate egoismi ja lõi solidaarsuse, mida ükski teine jõud, ükski maajagamine ei oleks suutnud 
luua.. Praegu, kus omanduse moraalne mõju on juba saavutatud, jääb vaid läbi viia rendi jaotus.» 


* — hirmul tühjuse ees. Toim. 

Kogu see suurte sõnade rodu tahendab kõigepealt järgmist: Ricardo ütleb, et rendi 
mõõdupuuks on ülejääk, mille võrra põllumajandussaaduste hind ületab nende 
tootmiskulusid, kaasa arvatud tavaline kapitalikasum ja tavaline kapitaliprotsent. Hr. 
Proud-hon teeb seda paremini: ta laseb omanikul nagu mõnel deus ex machina'1* asjasse 
vahele segada, et maaharija käest ära kiskuda kogu ülejääk, mille võrra tema produkt 
ületab tootmiskulusid. Omaniku vahelesegamisega seletab ta omandust, rendisaaja 
vahelesegamisega seletab ta renti. Ta vastab küsimusele sellega, et ta kordab 
seletamisele kuuluvat kategooriat, lisades sellele veel ühe silbi.** 

Märkigem veel seda, et kui hr. Proudhon määratleb renti erineva mullaviljakuse kaudu, 
siis omistab ta ju rendile uut päritolu, sest enne, kui maad hakati erinevate 
mullaviljakuse astmete järgi hindama, «ei olnud» maa hr. Proudhoni arvates 
«vahetusväärtus, vaid oli ühine». Kuhu jäi siis prudoonlik rendi fiktsioon, mille järgi 


rent olevat tekkinud vajadusest tuua maa juurde tagasi inimene, keda - ähvardas 
lõpmatusse - tühjusse kadumise — oht? 

Vabastagem nüüd Ricardo õpetus providentsiaalsetest, allegoo-rilistest ja müstilistest 
fraasidest, millesse hr. Proudhon selle õpetuse on nii hoolikalt mähkinud. 

Rent on Ricardo arusaamise kohaselt maaomandus kodanlikus olekus, s. 0. 
feodaalomand, mis on allunud kodanliku tootmise tingimustele. 

Me nägime, et tootmiskulud, kaasa arvatud ettevõtjakasum, määravad Ricardo õpetuse 
järgi lõppkokkuvõttes kõigi esemete hinna; teiste sõnadega, hinna määrab kulutatud 
tööaja hulk. Tööstuslikus tootmises määrab kõige vähema töökuluga saadud produkti 
hind kõigi teiste samalaadsete kaupade hinna, sest kõige odavamate ja kõige 
tootlikumate tootmisriistade hulka saab piiramatult suurendada, vaba konkurents aga 
loob paratamatult turuhinna, s. 0. koigi samalaadsete produktide ühise hinna. 

Põllumajanduslikus tootmises seevastu määrab kõige suurema töökulugaA saadud 
produkti hind kõigi samalaadsete produktide hinna. Kõigepealt ei ole siin võimalik, nagu 
tööstuslikus tootmises, oma tahtmise järgi suurendada ühesuguse tootlikkuse-astmega 
tootmisriistade, s. 0. ühesuguse mullaviljakuse-astmega maade hulka. Peale selle aga — 
sedamööda, kuidas rahvaarv kasvab — .võetakse kasutusele madalama kvaliteediga 
maid või tehakse vanadel maatükkidel uusi kapitulimahiitusi, mis on esialgsetega 


* — sõna-sõnalt: «jumal masinast» (näitlejad, kes esinesid antiikaja teatris jumalate 
osas, ilmusid lavale eriliste mehhanismide abil); figuraalses tähenduses — ootamatult 
ilmuv isik, kes lahendab olukorra. Toim. 

*** — Propri€t€ (omanduse) seletamiseks segab vahele propri€taire (omanik), rente 
(rendi) seletamiseks segab vahele rentier (rendisaaja). Toim. 

võrreldes vastavalt vähem tootlikud. Nii ühel kui ka teisel juhul kulutatakse rohkem 
tööd, et saada suhteliselt vähem produkti. Et see suurem tööhulk on rahvastiku vajaduste 
tõttu tarvilikuks muutunud, siis peab harimiseks suuremaid kulusid nõudva maatüki 
produkt paratamatult turustamist leidma, just nagu harimiseks väiksemaid kulusid 
nõudva maatükigi produkt. Et aga konkurents turuhindu nivelleerib, siis müüakse 
parema maatüki produktid niisama kallilt kui halvema maatüki produktid. Ülejääk, mille 
võrra parema maatüki produktide hind ületab nende tootmiskulusid, moodustabki rendi. 
Kui oleks alati käsutada mullaviljakuse astmelt ühesuguseid maatükke; kui 
põllumajanduses oleks võimalik, nii nagu tööstuslikus tootmises, alati kasutada 
odavamaid ja tootlikumaid masinaid või kui hilisemad kapitalimahutused oleksid nii- 
sama tulusad kui esialgsedki kapitalimahutused, siis määraks põllumajandussaaduste 
hinna kõige paremate tootmisriistade abil toodetud kaupade hind, nii nagu me nägime 
seda tööstustoodete hinna puhul. Aga siis kaoks ka rent. 

Selleks et Ricardo teooria üldiselt õige oleks, on vaja*, et kapitale oleks võimalik 
vabalt mitmesugustes tootmisharudes rakendada; et tugevasti arenenud 
kapitalistidevaheline konkurents viiks kasumid ühtlasele tasemele; et rentnik muutuks 
tavaliseks kapitalistlikuks ettevõtjaks, kes nõuaks halvemaisse maatükkidesse** 
mahutatud kapitalilt niisamasugust kasumit kui see, mida ta saaks oma kapitalilt kas või 
näiteks puuvillatööstuses; et maaharimine toimuks suurtootmise süsteemi järgi; et lõpuks 
maaomanik ise ei taotleks enam midagi muud kui rahalist tulu. 

Võib ette tulla, nagu see on Iirimaal, et renti veel ei eksisteeri, kuigi maa 
rendileandmine on seal äärmiselt arenenud. Et rent*on ülejääk mitte ainult palgaga, vaid 
ka ettevõtjakasumiga võrreldes, siis ei saa rent eksisteerida seal, kus maaomaniku tulu ei 
ole midagi muud kui palgast mahaarvamine. 

Niisiis, rent ei tee maa kasutajast, rentnikust, kaugeltki mitte lihtsat töötajat ega «kisu 
maaharija käest ära tema produkti ülejääki, mida ta paratamatult omaks peab»; rent ei 
sea enam maaomaniku ette orja, pärisorja, teokohustuslikku talupoega ega palga-sulast, 


vaid kapitalistliku ettevõtja. Sest ajast, kui maaoman-dus on rendi allikana 
konstitueerunud, saab maaomanik endale ainult ülejäägi, mille võrra produkt ületab 
tootmiskulusid, kusjuures viimased määrab mitte üksnes palk, vaid ka 
ettevõtjakasum. 


* Eksemplaris, mille Marx N. Utinale kinkis, on selle lause algust järgmiselt 
muudetud: «Selleks et Ricardo teooria, kui mc selle eeldused omaks võtame, üldiselt 
õige oleks, on vaja veel». Toim. 

** N. Utinale kingitud eksemplaris on sõnad «halvemaisse maatükkidesse»-asendatud 
sõnaga «maasse». Toim. 

Just maaomanik oli järelikult see, kelle käest rent ühe osa tema tulusid ära kiskus*. 
Kulus palju aega, enne kui kapitalistlik ettevõtja feodaalse rentniku asemele astus. 
Saksamaal näiteks algas see muutus alles XVIII sajandi viimasel kolmandikul. Ainult 
Inglismaal said need kapitalistliku ettevõtja ja maaomaniku suhted täielikult välja 
areneda. 

Niikaua kui eksisteeris ainult hr. Proudhoni maaharija, polnud mingit renti. Sest ajast 
aga, kui on olemas rent, ei ole maaharija enam rentnik, vaid tööline, rentniku maaharija. 
Töömehe alandamine kapitalistliku ettevõtja huvides töötavaks lihttööliseks, päevi- 
liseks, palgasulaseks; kapitalistliku ettevõtja tekkimine, kes ekspluateerib maad nagu 
mis tahes vabrikut; maaomaniku muutumine väikesest suveräänist lihtlabaseks 
liigkasuvõtjaks — need on mitmesugused suhted, mida rent väljendab. 

Ricardo järgi on rent patriarhaalse põllupidamise muutumine kommertsettevõtteks, 
ettevõtjakapitali mahutamine maasse, linnakodanluse ümberasumine maale. Selle asemel 
et inimest loodusega siduda, sidus rent ainult maa ekspluateerimise konkurentsiga. Kui 
maaomandus on kord juba rendi allikana konstitueerunud, siis on ta ka ise konkurentsi 
tulemus, sest sellest momendist alates sõltub ta põllumajandussaaduste turuväärtusest. 
Rendina kaotab maaomandus oma liikumatuse ja temast saab kauplemise objekt. Rent 
on võimalik alles sellest momendist alates, millal linnade tööstuse areng ja sellest 
tulenev ühiskondlik organisatsioon sunnivad maaomanikku taotlema ainult 
kaubandusliku kasumi, ainult rahalise tulu saamist oma põllumajandussaadustest, 
harjutades teda nägema oma maaomanduses ainult rahategemismasinat. Rent on 
maaomaniku maast, loodusest niivõrd lahti kiskunud, et maaomanikul ei tarvitse enam 
oma valdusi tundagi, nagu me seda Inglismaal näeme. Mis aga puutub rentnikusse, 
kapitalistlikku ettevõtjasse ja põllutöölisse, siis ei ole nad sugugi rohkem seotud maaga, 
mida nad majandavad, kui vabrikant ja vabrikutööline on seotud selle puuvilla või 
villaga, mida nad töötlevad; nad tunnevad end seotud olevat ainult oma majandamise 
hinnaga, rahalise tuluga. Sellest tulevadki reaktsiooniliste parteide jeremiaadid; 
reaktsioonilised parteid ihkavad kõigest väest feodalismi tagasitulekut, mõnusa 
patriarhaalse elu, meie esivanemate lihtsate kommete ning suurte vooruste tagasitulekut. 
Maa allutamine nendelesamadele seadustele, mis valitsevad kõigis teisteski tootmisharu- 
des, on praegu ja jääb ka tulevikus alati omakasupüüdlike kahet- 


* 1885. aasta saksakeelses väljaandes on kaks viimast lauset ära jäetud, neile, eelnenud 
lauset aga, mis lõpeb sõnadega «kapitalistliku ettevõtja», on järgmiselt täiendatud: «kes 
ekspluateerib maad oma palgatööliste abil ja maksab maaomanikule rendimaksuna ainult 
ülejäägi, mille võrra produkt ületab tootmiskulusid, kusjuures kapitalikasum 
arvatakse samuti tootmiskulude hulka.> Toim. 

susavalduste objektiks. Seepärast võib öelda, et rent oli see liikumapanev jõud, mis 
paiskas idülli ajaloo-liikumisse. 


Eeldanud, et kodanlik tootmine on rendi vajalik olemasolutingi-mus, rakendab Ricardo 
rendimõistet sellegipärast kõigi aegade ja kõigi rahvaste maaomandusele. Selles eksivad 
ühtviisi kõik majandusteadlased, kes kujutavad kodanliku tootmise suhteid kui igavesi 
kategooriaid. 

Rendi providentsiaalselt eesmärgilt, mis seisab hr. Proudhoni arvates maaharija 
muutmises vastutust kandvaks töötajaks, siirdub hr. Proudhon rendi võrdsustavale 
jaotusele. 

Nagu me ennist nägime, tekib rent sellest, et erineva mullaviljakusega maatükkide 
saadusi müüakse võrdse hinnaga, nii et hektoliiter vilja, mis maksis 10 franki, müüakse 
20 frangi eest, kui tootmiskulud halvemal maal 20 frangini ulatuvad. 

Niikaua kui vajadus sunnib tarbijaid ostma kõiki turule toodavaid 
põllumajandussaadusi, määravad turuhinna kõige kallima produkti tootmise kulud. Just 
see hindade võrdsustamine, mis ei tulene maa erinevast mullaviljakusest, vaid 
konkurentsist, annabki parema maa omanikule 10 franki renti igalt hektoliitri.lt, mis 
tema rentnik müüb. 

Oletagem hetkeks, et vilja hinna määrab vilja tootmiseks vajaliku tööaja hulk; sel juhul 
müüakse paremal maal toodetud vilja hektoliiter 10 frangi eest, kuna halvemal maal 
toodetud vili maksab 20 franki hektoliiter. Sel eeldusel kujuneb keskmiseks turuhinnaks 
15 franki, sel ajal kui konkurentsiseaduse järgi on see 20 franki. Kui keskmine hind 
oleks 15 franki, siis ei saaks olla mingisugust rendi jaotust, ei võrdsustavat ega mingit 
muud, sest poleks olemas renti ennastki. Rent eksisteeribki ainult sellepärast, et 
hektoliiter vilja, mis läheb tootjal maksma 10 franki, müüakse 20 frangi eest. Hr. 
Proudhon eeldab turuhindade võrdsust ebavõrdsete tootmiskulude juures, et jõuda siis 
ebavõrdsuse produkti võrdsustavale jaotamisele. 

Me mõistame, miks sellised majandusteadlased nagu Miil, Cher-buliez, Hilditch ja 
teised on nõudnud rendi riigistamist ja tema kasutamist maksude asendamiseks. See 
väljendab varjamatult tööstuskapitalisti viha maaomaniku vastu, keda ta peab kodanliku 
tootmise üldises seoses tarbetuks ja ülearuseks. 

Kuid lasta kõigepealt maksta vilja hektoliitrist 20 franki, et asuda siis jaotama kõikide 
vahel 10 franki, mis tarbijad ülearu on maksnud, — see on tõepoolest küllaldane selleks, 
et sotsiaalne geenius läheks melanhoolselt oma siksakilist teed ja lööks endal pea lõhki 
esimese ettejuhtuva nurga vastu. 

Rent muutub hr. Proudhoni sule all 

«määratu suureks kadustriks, mida maaomanikud ja rentnikud peavad vastupidistel 
kaalutlustel... kõrgema eesmärgi pärast.. . Selle kadastri lõpptulemuseks peab olema 
maavalduse võrdsustamine maa kasutajate ja töösturite vahel». 

Et ühelgi rendist tuleneval kadastril oleks mingit praktilist väärtust, selleks peab ikka 
ainult tänapäeva ühiskonna tingimustesse jääma. 

Me aga näitasime juba, et rendimaks, mida rentnik maaomanikule maksab, on rendi 
enam-vähem täpseks väljenduseks ainult neis maades, kus tööstus ja kaubandus kõige 
paremini arenenud on. Kuid siingi sisaldab rendimaks tihtipeale protsenti maasse 
mahutatud kapitalilt. Maatükkide asukoht, linnade lähedus ja paljud teised asjaolud 
mõjutavad rendimaksu suurust ja modifitseerivad renti. Neist vaieldamatuist 
argumentidest peaks jätkuma rendil rajaneva kadastri ebatäpsuse tõestamiseks. 

Teiselt poolt ei saa rent ka olla teatud maatüki mullaviljakuse astme alatiseks näitajaks, 
sest keemia kaasaegne rakendamine muudab pidevalt mulla iseloomu, meie teadmised 
geoloogia alalt aga hakkavad just tänapäeval ümber lükkama kõiki endisi relatiivse 
mullaviljakuse hindeid: alles paarkümmend aastat tagasi võeti Inglismaa idapoolsetes 
krahvkondades kasutusele ulatuslikke maa-alasid, mis seni seisid kultiveerimata, kuna ei 
tuntud veel küllalt hästi huumuse ja lähtekivimi koosseisu vahekorda. 


Seega ei anna ajalugu meile rendi näol kaugeltki mitte valmis kadastrit, vaid muudab 
juba olemasolevaidki kadastreid pidevalt ja lükkab neid täielikult ümber. 

Lõpuks ei ole mullaviljakus nii suurel määral mulla loomulik omadus, kui arvata 
võiks: mullaviljakus on tihedalt seotud tänapäeva ühiskondlike suhetega. Mõni maatükk 
võib vilja kasvatamiseks vägagi sobiv olla, kuid turuhinnad võivad siiski sundida 
põllumeest seda maad kultuurheinamaaks muutma, niisiis teda mitteviljakandvaks 
tegema. 

Selle oma kadastri, mis pole harilikkugi kadastrit väärt, leiutas hr. Proudhon ainult 
selleks, et rendi providentsiaalsele võrdsustavale eesmärgile reaalset kuju anda. 

«Rent,» jätkab hr. Proudhon, «on protsent, mida mitte kunagi häviva kapitali, s. 0. maa 
eest makstakse. Et aga see kapital ei saa materiaalses suhtes kasvada, vaid saab ainult 
oma kasutusviisi poolest lõpmatult paremaks muutuda, siis järeldub sellest, et samal ajal 
kui protsendil ehk laenust (mutuum) saadaval kasumil on kapitalide rohkuse tõttu pideva 
langemise tendents, kipub rent pidevalt tõusma tootmise täiustamise tõttu, mille 
tulemusena maad paremini harima hakatakse... Selline on rent oma olemuse poolest» 
(II kd., ik. 265). 

Seekord näeb hr. Proudhon rendis kõiki protsendi tunnuseid, kuid selle vahega, et rent 
on erilist laadi kapitalilt saadav protsent. Selleks kapitaliks on maa, igavene kapital, mis 
«ei saa materiaalses suhtes kasvada, vaid saab ainult oma kasutusviisi poolest 

119 

lõpmatult paremaks muutuda». Tsivilisatsiooni arenemise käigus on protsendil pideva 
langemise, rendil aga pideva tõusmise tendents. Protsent langeb kapitalide rohkuse tõttu; 
rent tõuseb tootmisse rakendatud täiustuste tõttu, mille tagajärjel maa kasutamise viisid 
järjest paremaks muutuvad. 

Selline on oma olemuselt hr. Proudhoni arvamus. 

Vaadakem kõigepealt, mil määral on õige, et rent on kapitalilt saadav protsent. 

Maaomanikule endale on rent selle kapitali protsendiks, mis ta maa eest maksis või 
mis ta maa müügist saaks. Kuid maad ostes või müües ostab või müüb ta ainult renti. 
Hind, mida ta rendi saamise võimaluse eest maksab, on vastavuses üldise protsendi- 
määraga, sel hinnal ei ole midagi ühist rendi olemuse endaga. Maasse mahutatud 
kapitalidelt saadav protsent on tavaliselt madalam protsendist, mida tööstusse või 
kaubandusse mahutatud kapitalidelt saadakse. Niisiis, kui mitte teha vahet rendi enese ja 
protsendi vahel, mida maa tema omanikule annab, siis tuleb välja, et maalt kui kapitalilt 
saadav protsent langeb veelgi rohkem kui teiste kapitalide protsent. Jutt ei ole aga rendi 
ostu- või müügihinnast, rendi turuväärtusest, kapitaliseeritud rendist, vaid rendist 
enesest. 

Peale rendi otseses mõttes võib rendimaks sisaldada veel protsenti maasse mahutatud 
kapitalilt. Sellisel juhul ei saa maaomanik seda osa rendimaksust kui maaomanik, vaid 
kui kapitalist; see pole aga see rent sõna otseses mõttes, millest meil peaks jutt olema. 

Niikaua kui maad ei kasutata tootmisvahendina, ei kujuta maa endast kapitali. Maa kui 
kapitali hulk võib kasvada just nagu kõigi teistegi tootmisriistade hulk. Sellega ei lisata 
midagi tema mateeriale — hr. Proudhoni väljendust kasutades —, küll aga suuren- 
datakse tootmisriistaks olevate maade hulka. Tarvitseb ainult mahutada uusi kapitale 
varem tootmisvahendiks muudetud maatükki, ja juba kasvabki seeläbi maa kui kapital, 
kuigi maale kui mateeriale, s. 0. maatüki ulatusele midagi ei lisatud. Hr. Proudhoni maa 
kui mateeria on maa ulatus ruumis. Mis puutub igavesti olemisse, mida ta maale 
omistab, siis oleme nõus, et maa on mateeriana igavene. Kuid maa kui kapital ei ole 
rohkem igavene kui mis tahes teine kapital. 

Kuld ja hõbe, mis protsente kannavad, on niisama püsivad ja niisama igavesed kui 
maa. Kui kulla ja hõbeda hind langeb, kuna maa hind tõuseb, siis ei tule see kindlasti 
mitte maa rohkem või vähem igavesest loomusest. 


Maa kui kapital on põhikapital, ent põhikapital kulub nagu käibekapitalidki. 
Maaparandustööd vajavad uuendamist ja korrashoidmist; nad jäävad vaid mõnd aega 
efektiivseks ja on selle poolest sarnased kõigi teiste täiustustega, mille otstarbeks on 
muuta 

mateeria tootmisvahendiks. Kui maa kui kapital oleks igavene, siis pakuksid mõned 
maa-alad sootuks teist pilti kui praegu; näeksime Rooma Campagnat, Sitsiiliat ja 
Palestiinat kogu nende kunagise õitsengu säras. 

Tuleb isegi ette juhtumeid, kus maa kui kapital võib kaduda, kuigi maaparandused 
alles jäävad. 

Esiteks juhtub see iga kord, kui rent — nimelt rent selle sõna otseses mõttes — 
hävineb uute, viljakamate maade konkurentsi tõttu; teiseks aga parandused, millel võis 
teatud epohhil väärtust olla, kaotavad selle väärtuse, niipea kui nad agronoomia 
arenemise tagajärjel üldiseks muutuvad. 

Maa kui kapitali esindajaks ei ole maaomanik, vaid rentnik. Tulu, mida maa kui 
kapital annab, ei ole rent, vaid protsent ja ettevõtjakasum. On maid, mis annavad seda 
protsenti ja seda kasumit, kuid ei anna renti. 

Ühesõnaga, kuivõrd maa annab protsenti, on see maa kui kapital; kuid maa kui 
kapitalina ei anna ta mingit renti ega moodusta maaomandit. Rent tuleneb ühiskondlikest 
suhetest, milledes maad ekspluateeritakse. See ei või tuleneda maa enam või vähem 
püsivast, enam või vähem kestvast iseloomust. Rent tuleneb ühiskonnast, mitte aga 
maast. 

Hr. Proudhoni järgi on rendi pideva tõusu põhjuseks asjaolu, et «tootmise täiustamise» 
tagajärjel «hakatakse maad paremini harima». See täiustamine aga paneb renti, 
ümberpöördult, perioodiliselt langema. 

Milles seisab üldiselt igasugune täiustamine, olgu põllumajanduses või tööstuses? 
Selles, et sellesama tööhulgaga rohkem toota, selles, et vähema tööhulgaga toota niisama 
palju või isegi rohkem. Tänu neile tähistustele ei ole rentnikul vaja rakendada suhteliselt 
vähema produkti saamiseks rohkem tööd. Tal pole siis vaja kasutusele võtta halvemat 
maad ja tema järjekordsed kapitalimahutused ühte ja sellessesamasse maatükki jäävad 
siis ühtlaselt tootlikuks. Niisiis ei tõsta need täiustused pidevalt renti, nagu hr. Proudhon 
väidab; nad kujutavad endast, vastupidi, ajutisi takistusi, mis renti tõusta ei lase. 

XVII sajandi inglise maaomanikud teadsid seda nii hästi, et nad võitlesid 
põllumajanduse edusammude vastu, sest nad kartsid oma tulude vähenemist. (Vt. Petty, 
Charles IL ajal elanud inglise /najandušteadlane.46) 


S V. STREIGID JA TÖÖLISTE KOALITSIOONID 


«Ühelgi palkade tõusu liikumisel ei saa olla muud mõju kui vilja-, veini- jne. hindade 
tõus, s. t. viletsuse kasv. Sest mis on palk? See on vilja omahind» jne., «see on kõigi 
asjade täielik hind. Mingem veel kaugemale. Palk on elementide proportsionaalsus, mis 
moodustavad rikkuse ja mida tööliste hulgad tarbivad 

iga päev taastootmise otstarbel. Palga kahekordistamine... tähendaks aga, et igale tootjale antav osa 
oleks tema produktist suurem, ja see oleks vastuolu. Kui aga palga tõus hõlmab vaid väheseid 
tootmisharusid, siis põhjustab see vahetuse üldisi häireid, ühesõnaga viletsuse kasvu... Ma kinnitan, et 
streikidele, mille tulemuseks oli palga tõus, peab paratamatult järgnema üldine hindade tõus; see on 
niisama kindel kui kaks korda kaks on neli» (Proudhon, I kd., Ik. 110 ja 111). 


Me eitame kõiki neid väiteid peale ühe: et kaks korda kaks on neli. 

Esiteks ei saa olla üldist hindade tõusu. Kui kõigi asjade hinnad kahekordistuvad 
samaaegselt palga kahekordistumisega, siis ei muutu sealjuures hinnad, vaid ainult 
nimetused. 


Teiseks ei saa üldine palga tõus kunagi põhjustada kaupade enam.või vähem üldist 
kallinemist. Tõepoolest, kui kõik tootmisharud rakendaksid oma põhikapitaliga ehk neis 
tootmisharudes kasutatavate tööriistadega võrreldes ühepalju töölisi, siis põhjustaks 
üldine palga tõus üldist kasumite langust, kaupade turuhinnas aga ei toimuks mingit 
muutust. 

Et aga käsitsitöö ja põhikapitali vahekord ei ole erinevates tootmisharudes ühesugune, 
siis kõik sellised tootmisharud, kus rakendatakse suhteliselt rohkem põhikapitali ja 
vähem töölisi, on varem või hiljem sunnitud oma kaupade hindu alandama. Vastasel kor- 
ral, s. 0. kui nende kaupade hinnad ei langeks, tõuseksid nende kasumid keskmisest 
kasumite tasemest kõrgemale. Masinad ei saa ju palka. Seepärast annaks end üldine 
palga tõus vähem tunda neis tootmisharudes, kus rakendatakse teiste harudega võrreldes 
rohkem masinaid ja vähem töölisi. Et aga konkurents püüab kogu aeg kasumeid 
võrdsustada, siis võivad keskmisest tasemest kõrgemad kasumid ainult ajutiselt nii 
kõrgel püsida. Seepärast, mõned kõikumised kõrvale jättes, ei saaks üldine palga tõus 
põhjustada üldist hindade tõusu, nagu hr. Proudhon seda väidab; üldine palga tõus 
põhjustaks, vastupidi, osalist hindade langust, s. 0. selliste kaupade turuhinna langust, 
mida peamiselt masinate abil valmistatakse. 

Kasumi ja palga tõus ja langus väljendavad ainult seda proportsiooni, milles 
kapitalistid ja töölised tööpäeva produktist osa saavad; see tõus ja langus ei avalda 
enamikul juhtudel mingit mõju produkti hinnale. Kuid väita, et «streikidele, mille 
tulemuseks oli palga tõus, peab järgnema üldine hindade tõus ja isegi viletsuse kasv», — 
see on küll üks neid ideid, mis võivad tekkida ainult võõriti mõistetud poeedi peas. 

Inglismaal on streigid alati andnud tõuke uute masinate leiutamiseks ja rakendamiseks. 
Masinad olid, võib öelda, kapitalistide relvaks kvalifitseeritud tööliste mässude vastu. 
Kaasaja tööstuse suurim leiutus, self-acting mule:1:, tegi mässulised ketrustöölised 


* — selfaktor (automaatne ketrusmasin). Toim. 

võitlusvõimetuks. Kui koalitsioonidel ja streikidel polekski muud tulemust kui see, et 
nad mobiliseerivad enda vastu leiutustegevust mehhaanika valdkonnas, isegi siis oleks 
neil tööstuse arenemisele määratu suur mõju. 


«Ühest härra Leon Faucher' artiklist,» jätkab hr. Proudhon, «mis avaldati ... 1845. aasta septembris, 
sain ma teada, et inglise töölised on juba mõnd aega loobunud koalitsioonidest — see on kindlasti 
progress, mille puhul võib neile ainult õnne soovida —, et aga see tööliste moraali paranemine on 
peamiselt nende majandusliku hariduse tagajärg. «Palk ei olenegi vabrikantidest,» hüüdis üks 
ketrustööline Boltonis peetud miitingul. «Depressioouiperioodidel on peremehed nii-öelda ainult piitsaks' 
paratamatuse käes; nad peavad tahes-taht-mata hoope jagama. Reguleerivaks printsiibiks on pakkumise ja 
nõudmise vahekord, mille üle peremeestel mingit võimu ei ole».. . Suurepärane,» hüüatab hr. Proudhon, 
«on need alles hästi väljadresseeritud, eeskujulikud töölised» jne. jne. «See häda puudus veel Inglismaal; 
kuid väinast ta küll üle ei tule» (Proudhon, 1 kd., Ik. 261 ja 262). 


Kõigist Inglismaa linnadest on Bolton see linn, kus radikalism on kõige rohkem 
arenenud. Boltoni töölised on tuntud kõige äärmisemate revolutsionääridena. Laialdase 
agitatsioonikampaania ajal, mida Inglismaal peeti viljaseaduste kaotamise pärast, arvasid 
inglise vabrikandid, et nad ei suuda maaomanikele teisiti vastu panna, kui ainult töölisi 
esiritta nihutades. Et aga tööliste huvid ei olnud vabrikantide huvidele sugugi vähem 
vastandlikud kui vab-rikantide huvid maaomanike huvidele, siis pidid vabrikandid töö- 
liste miitingutel loomulikult alla jääma. Mis tegid siis vabrikandid? Sündsuse 
päästmiseks organiseerisid nad uhkeid miitinguid, millest võtsid osa peamiselt 
vabrikumeistrid, vähesed vabrikanti-dele ustavad töölised ja kaubanduse sõbrad otseses 
mõttes. Kui siis õiged töölised katsusid, nagu Boltonis ja Manchesteris, neist mii-tinguist 
osa võtta, et selliste võltsdemonstratsioonide vastu protestida, siis keelati neile sissepääs, 
öeldes neile, et olevat tegemist ticket-meeting'uga. Selle sõnaga mõeldakse miitinguid, 
kuhu ainult pääsmete ettenäitamisel sisse lastakse. Kuid ometi olid müürilehed 


kuulutanud avalikke miitinguid. Iga kord, kui sellised miitingud toimusid, tõi 
vabrikantide ajakirjandus ülespuhutud ja üksikasjalisi ülevaateid seal peetud kõnedest. 
Mõistagi pidasid neid kõnesid vabrikumeistrid. Londoni ajalehed tõid need sõna-sõnalt 
ära. Õnnetul kombel peab hr. Proudhon vabrikumeistreid tavalisteks töölisteks, ja ta 
annab neile kõva käsu väinast mitte üle tulla. 

Kui aastail 1844 ja 1845 oli vähem kuulda streikidest kui enne, siis on selle põhjuseks 
asjaolu, et aastad 1844 ja 1845 olid Inglise tööstusele esimesed õitsenguaastad pärast 
1837. aastat. Kuid sellest hoolimata ei lagunenud seal ükski treidunioon. 

Kuulakem nüüd Boltoni vabrikumeistreid. Nende jutu järgi ei ole vabrikantidel palga 
üle mingit võimu, sestprodukti hind ei 

olene vabrikantidest; produkti hind aga ei olene neist sellepärast, et neil pole võimu 
maailmaturu üle. Sellega nad andsid mõista, et ei maksa asutada koalitsioone, mille 
eesmärgiks oleks sundida peremehi palku tõstma. Hr. Proudhon seevastu keelab 
koalitsioone kartusest, et nad põhjustavad palga tõusu, millele omakorda järgneb üldine 
viletsuse kasv. Meil ei tarvitse öelda, et ühes punktis valitseb vabrikumeistrite ja hr. 
Proudhoni vahel südamlik üksmeel, nimelt selles, et palga tõus on samaväärne 
produktide hinna tõusuga. 

Kas aga hr. Proudhon on tõesti sellepärast pahane, et ta kardab viletsuse kasvu? Ei. 
Tema viha Boltoni vabrikumeistrite vastu tuleb lihtsalt sellest, et nad määravad väärtuse 
nõudmise ja pakkumisega, et nad ei hooli põrmugi konstitueeritud väärtusest, kons- 
titueeritud olekusse jõudnud väärtusest, väärtuse konstitueerimisest, kaasa arvatud 
alatine vahetatavus ja kõik teised suhete proportsionaalsused ja proportsionaalsuse 


suhted, pealekauba ka ettemääramine. 

«Tööliste streik on seadusvastane; seda ei ütle mitte ainult kriminaalkoodeks, seda ütlevad ka 
majandussüsteem ja kehtiva korra vajalikkus . . . Võib küll sallida, et iga üksik tööline kasutaks vabalt 
iseennast ja oma käsi, kuid ühiskond ei või lubada, et töölised tarvitaksid koalitsioonide kaudu vägivalda 
monopolide kallal» (1 kd., Ik. 334 ja 335). 


Hr. Proudhon tahab teha Prantsuse kriminaalkoodeksi ühest artiklist kodanliku 
tootmise suhete paratamatu ja üldise tulemuse. 

Inglismaal on koalitsioonid parlamendiaktiga lubatud ja just majandussüsteem oli see, 
mis sundis parlamenti vastavat seadust välja andma. Kui parlament oli 1825. aastal, 
minister Huskissoni ajal, sunnitud muutma seadusandlust, et see vastaks paremini vabast 
konkurentsist tulenenud olukorrale, siis pidi ta paratamatult tühistama kõik tööliste 
koalitsioone keelavad seadused. Mida rohkem kaasaegne tööstus ja konkurents 
arenevad, seda rohkem on neid elemente, mis tekitavad koalitsioone ja soodustavad 
nende tegevust; niipea aga kui koalitsioonid muutuvad majanduslikuks faktiks, mis iga 
päevaga järjest stabiilsemaks muutub, muutuvad nad paratamatult õige varsti ka 
õiguslikuks faktiks. 

Prantsuse kriminaalkoodeksi vastav artikkel tõestab seega parimal juhul vaid seda, et 
kaasaegne tööstus ja konkurents ei olnud asutava kogu ja keisririigi ajal veel kuigi hästi 
arenenud.4' 

Majandusteadlased ja sotsialistid* on ühel meelel ainult ühesainsas punktis: 
koalitsioonide hukkamõistmises. Nad ainult motiveerivad oma hukkamõistvat otsust 
erineval viisil. 


* See tähendab tolleaegsed sotsialistid: furjeristid Prantsusmaal, ouenistid Inglismaal. 
— F. E. (Engelsi märkus 1885. . aasta saksakeelsele — väljaandele.) 

Majandusteadlased ütlevad töölistele: Ärge ühinege koalitsioonideks. Koalitsioonideks 
ühinedes te rikute tööstuse korrapärast tööd, takistate vabrikante täitmast tellimusi, 
häirite kaubandust ja kiirendate masinate kasutuselevõtmist, mis teevad osalt tarbetuks 
teie töö ja sunnivad teid niiviisi leppima veelgi madalama palgaga. Pealegi on teie 


jõupingutused asjatud. Teie palga määrab ikkagi alati töökäte nõudmise ja pakkumise 
vahekord; mässu tõstmine poliitilise ökonoomia igaveste seaduste vastu on niisama 
naeruväärne kui hädaohtlik. 

Sotsialistid ütlevad töölistele: Ärge ühinege koalitsioonideks, sest mis te sellega 
lõppkokkuvõttes võidate? Kas palga tõusu?'Majan-dusteadlased teevad teile sulaselgeks, 
et kui see teil korda lähebki ja te võidate lühikeseks ajaks mõned krossid, siis järgneb 
sellele jäädav palga langus. Osavad rehkendajad tõestavad teile, et te vajaksite aastaid 
juba üksnes selleks, et palga tõusu arvel tasa teha kas või ainult koalitsioonide 
organiseerimise ja ülalpidamise kulud. Meie aga, sotsialistid, ütleme teile, et isegi 
rahaküsimust kõrvale jättes ei muutuks te seeläbi vähem töölisteks kui enne, kuna 
peremehed jääksid endiselt peremeesteks. Niisiis, mitte mingeid koalitsioone, mitte 
mingit poliitikat; eks tähenda ju koalitsioonideks ühinemine poliitika ajamist? 

Majandusteadlased tahavad, et töölised jääksid edasi elama praegusse ühiskonda, nii 
nagu see on välja kujunenud ja nii nagu majandusteadlased seda oma õpikuis on 
kirjeldanud ja fikseerinud. 

Sotsialistid soovitavad töölistele vana ühiskond rahule jätta, et siis seda hõlpsamini 
elama asuda uude ühiskonda, mis neil tööliste jaoks nii ettenägelikult välja on töötatud. 

Kuid majandusteadlaste ja sotsialistide, õpikute ja utoopiate kiuste ei ole 
koalitsioonide areng ja kasv hetkekski seisma jäänud, vaid on koos tänapäeva tööstuse 
arengu ja kasvuga järjest edasi läinud. Praegu võib koguni öelda, et antud maal 
olemasolevate koalitsioonide arenemise aste näitab täpselt, missugusel koha! see maa 
maailmaturu hierarhias asub. Inglismaal, kus tööstus on jõudnud kõige kõrgemale 
arenemisastmele, on ka kõige suuremad ja kõige paremini organiseeritud koalitsioonid. 

Inglismaal ei piirdunud töölised osaliste koalitsioonidega, millel polnud muud 
eesmärki kui möödaminev streik ja mis kadusid koos streigi lõppemisega. On loodud 
alatised koalitsioonid, treid-unioönid, mis on töölistele kantsiks nende võitluses 
ettevõtjate vastu. Praegu kuuluvad kõik need kohalikud treidunioonid Ühinenud 
Kutsealade Rahvuslikku Assotsiatsioon148, mille keskkomitee asub Londonis; 
assotsiatsioonil on juba 80 000 liiget. Nende streikide, koalitsioonide, treidunioonide 
organiseerimine käis paraüeelselt 

tööliste poliitilise võitlusega, kes moodustavad nüüd tšartistide nime all suure 
poliitilise partei. 

Tööliste esimesed ühinemise katsed võtavad alati koalitsioonide 

kuju. 

Suurtööstus koondab ühte kohta hulga üksteisele tundmatuid inimesi. Konkurents 
lõhestab nende huvisid. Kuid palga kaitsmine, see ühine huvi, mis neil oma peremehe 
vastu on, ühendab nad ühe ühise vastupanu ideega — koalitsioon. Koalitsioonil on seega 
alati kahesugune eesmärk: lõpetada konkurents tööliste vahel, et nad võiksid kapitalistile 
ühiselt konkurentsi teha. Kui vastupanu esimeseks eesmärgiks oli vaid palga kaitsmine, 
siis hiljem — sedamööda kuidas kapitalistid omakorda repressioonide otstarbel ühinevad 
— formeeruvad algul isoleeritud koalitsioonid gruppideks, ja töölistele saab oma 
ühingute kaitsmine alatiselt ühinenud kapitali vastu veelgi vajalikumaks kui palga 
kaitsmine. Kuivõrd õige see on, nähtub sellestki, et töölised ohverdavad inglise 
majandusteadlaste suurimaks imestuseks suure osa oma palgast ühingute heaks, mis ju 
ometi asutati nendesamade majandusteadlaste arvates ainuüksi palga pärast. Selles 
võitluses — tõelises kodusõjas — ühinevad ja arenevad kõik elemendid tulevaseks 
lahinguks. Kord juba selle punktini jõudnud, omandab koalitsioon poliitilise iseloomu. 

Majanduslikud tingimused muutsid algul suured rahvahulgad töölisteks. Kapitali võim 
lõi neile rahvahulkadele ühesuguse olukorra ja ühised huvid. Need rahvahulgad on seega 
juba klass kapitali suhtes, aga mitte veel klass iseenda jaoks. Võitluses, millest me ainult 
mõned faasid ära oleme märkinud, liituvad need rahvahulgad, nad konstitueeruvad 


klassina iseenda jaoks. Huvid, mida nad kaitsevad, muutuvad klassihuvideks. Ent klassi 
võitlus klassi vastu on poliitiline võitlus. 

Kodanluse ajaloos peame vahet tegema kahe faasi vahel: esimeses faasis konstitueerub 
kodanlus klassina feodalismi ja absoluutse monarhia võimu tingimustes; teises faasis 
kukutab ta juba konstitueerunud klassina feodalismi ja monarhia, et teha ühiskonnast 
kodanlik ühiskond. Esimene faas kestis kauem ja nõudis väga suuri jõupingutusi. Ka 
kodanlus alustas osalistest koalitsioonidest feodaalide vastu. 

On olemas palju uurimusi, milledes kirjeldatakse mitmesuguseid ajaloolisi faase, mis 
kodanlus on linnkogukonnast alates kuni klassina konstitueerumiseni läbi teinud. 

Kui aga jutt on sellest, et endale täpselt aru anda streikidest, koalitsioonidest ja teistest 
vormidest, milles proletaarlased meie silma all organiseeruvad klassina, siis haarab 
ühtesid lausa hirm. teised aga näitavad üles transtsendentaalset põlgust. 

Rõhutud klassi olemasolu on igale klasside antagonismile 

rajatud ühiskonnale elutingimuseks. Rõhutud klassi vabastamine eeldab seega 
paratamatult uue ühiskonna loomist. Selleks et rõhutud klass võiks ennast vabastada, on 
vaja, et juba omandatud tootlikud jõud ja olemasolevad ühiskondlikud suhted ei saaks 
enam eksisteerida üksteise kõrval. Kõigist tootmisriistadest kõige võimsam tootlik jõud 
on revolutsiooniline klass ise. Revolutsiooniliste elementide organiseerumine klassina 
eeldab kõigi nende tootlike jõudude olemasolu, mis vana ühiskonna rüpes tekkida 
võisid. 

Kas see tähendab, et pärast vana ühiskonna langust saabub uue klassi võim, mis 
väljendub uues poliitilises võimus? Ei. 

Töölisklassi vabastamise tingimuseks on kõigi klasside kaotamine, just nagu kolmanda 
seisuse, kodanluse, vabastamise tingimuseks oli kõigi seisuste kaotamine. * 

Oma edasiarenemise käigus asendab töölisklass vana kodanliku ühiskonna sellise 
assotsiatsiooniga, mis kaotab klassid ja nende antagonismi; siis ei ole õieti enam 
poliitilist võimu, sest just poliitilises võimus väljendub ofitsiaalselt klasside antagonism 
kodanlikus ühiskonnas. 

Seniks aga jääb proletariaadi ja kodanluse antagonism klassi võitluseks klassi vastu, 
võitluseks, mis oma haripunkti jõudes kujutab endast totaalset revolutsiooni. Kas võib 
muide imeks panna, et klasside vastandlikkusele rajatud ühiskond jõuab lõpplahen- 
dusena toore vastuoluni, inimeste füüsilise kokkupõrkeni? 

Ärge rääkige, et sotsiaalne liikumine välistab poliitilise liikumise. Ei tule kunagi ette 
poliitilist liikumist, mis poleks samal ajal ka sotsiaalne liikumine. 

Alles sellises olukorras, kus pole enam klasse ega klasside antagonismi, lakkavad 
sotsiaalsed evolutsioonid olemast poliitilised revolutsioonid. Kuni selle ajani aga jääb 
ühiskonna iga üldise ümberkorraldamise eelõhtul sotsiaalteaduse viimaseks sõnaks ikka 
järgmine: 

«Võitlus või surm; verine taplus või mitteolemine. Nii halastamatult on küsimus üles 
seatud.» (George Sand.)* 


" Seisustest kõneldakse siin ajaloolises tähenduses kui feodaalriigi seisus- 
test, s. 0. seisustest täiesti kindlate ja täpselt piiritletud privileegidega. Kodan- 
lik revolutsioon kaotas seisused koos nende privileegidega. Kodanlik ühiskond 
tunneb ainult veel klasse. Proletariaadi nimetamine «neljandaks seisuseks» rää- 
gib seega ajaloole lausa vastu. — F. E. (Engelsi märkus 1885. aasta saksakeel- 
sele — väljaandele.) 

